
১৭৭২ সাল । 

দিল্লির বাদশার কাছ থেকে ইস্ট ইগ্ডিয়া কোম্পানী বাংলা-বিহার- 
উড়িষ্যার দেওয়ানি-সনদ পাবার পর সাত বছর পার হয়ে গেছে । কিন্তু 
তখনো! ইংরেজর! বণিকের ছদ্মবেশ ত্যাগ করেন নি। বণিকের 
মানদণ্ড হাতে নিয়েই বাইরে বাইরে ঘুরছেন, রাজদণ্ড ধারণ করে৷ 
সভায় প্রবেশ করেন নি। লর্ড ক্লাইভ বাংলাদেশের উপর দ্বিতীয়বার 
কর্তাত্বি করে দেশে ফিরে গেছেন। তার প্রবন্তিত দোআশলা। 
বিধানকে, অর্থাৎ বিলিতি তদারকিতে দিশি শাসনপদ্ধতিকে, ঠেকা' 
দিয়ে রেখে, হেন্রী ভেরেল্স্ট আর জন কার্টিয়ার ছজনে মিলে পাঁচ 
বছর গভর্নরি করে কোনোক্রমে তাকে চাগিয়ে রাখলেন। তারপর, 
ভেরেল্স্টও গেলেন, কার্টিয়ার যাব-যাৰ করছেন। বাংলার মসনদ. 
থেকে ছুটি নবাব-_মীর জাফরের ছুই ছেলে, নজমউদ্দৌলা আর 
পৈফুদ্দৌলা _মহাপ্রস্থান করেছেন। তখন সেখানে বসেছেন নবাব 
মোবারক-উদ্দৌলা, মীর জাফরের আর এক ছেলে, বার বছরের এক 
নাবালক'। 

বক্সারের যুদ্ধের একটু পরেই দেওয়ানি পাবার ফলে দেশের 
রাজস্ব আদায়ের ভার ইংরেজদের হাতে গিয়ে পড়ে। দেশ বলতে 
তখন বাংল! বিহার। উড়িস্যা তখনো মারাঠাদের হাতে । বঙগীর 
হাঙ্গামার পর সন্ধি করে নবাব আলীবদর্ঠ খ। উড়িস্যাপ্রদেশ তাদের হাতে 
তুলে দিয়েছিলেন। মেদ্নিপুর জেলাট! অবশ্য তার থেকে বার করে 
নিয়ে সেটাকে বঙ্গদেশের সঙ্গে জুড়ে দিয়েছিলেন। সে সময় বর্তমান 
হুগলি জেলার দক্ষিণ অঞ্চলের কিয়দংশ মেদ্নিপুরেরই অস্তভূক্ত ছিল। 

এর পর সরকারী কাগজপত্রে মেদ্‌নিপুর জেলাটিকেই উড়িস্া বলে 
উল্লেখ করে সরকার বোধহয় মনে মনে তৃপ্তি পেতেন। সত্যিকার 
উড়িষ্যাকে কটক বলে চালানো হ'ত। আমাদের ছ'-এক পুরুষ 
আগেও মেদ্‌নিপুরবাসীদের খাস বাঙালীর! “উড়িয়া” বলেই ডাকতেন । 
তাদের চুলকাটার ছাট ওড়িয়। ধাঁচের হত বলে তাদের সহজেই 
আলাদা করে চিনে নেওয়া যেত। 

দেওয়ানির সমস্ত কাজকর্মের ভার ক্লাইভ দিশি লোকদের উপর 
চাপিয়ে দিয়েছিলেন, কিন্তু তদারকির নাম করে আসল ক্ষমতা রেখে 
দিয়েছিলেন নবাব-দরবারের ইংরেজ রেসিডেণ্টের হাতে । বাইরের 
থেকে দেখলেই মনে হ'ত যেন সেই পুরনো! নবাবী আমলই চলেছে । 
কিন্ত সবার উপরে বসে ইংরেজ কর্মচারীরা অদৃশ্টে এমনই কলকাঠি 
টিপতে থাকতেন যে তার ফল হ'ল যে কোনো পক্ষই কাজের দায়- 
ঝুঁকি আর নিজের মাথায় নিতে চাইতেন না। এরকম অবস্থাট! 
ষে ভালে করে রাজ্যশীসনের পক্ষে আদবেই অনুকুল নয় সেটা এক 
কোম্পানীর ডিরেক্টররা ছাড়া আর কারো বুঝতে একটুও কষ্ট 
হ'ত না। 

যতদিন ক্লাইভ গভর্নর ছিলেন ততদিন তার দাপটে সব-কিছু 
একরকম মানিয়ে যাচ্ছিল বটে, কিন্ত বাঁড়ি ফেরার জন্যে তিনি জাহাজে 
চড়বামাত্রই বাইরের সমস্ত চিকনচাকন খসে গিয়ে চোখের সামনেই 
ভিতরকার খড়ের গাদন বেরিয়ে পড়ল। ক্রাইভের সময়েই ইংরেজ 
কোম্পানীর তরফ থেকে দেওয়ানির কাজ চালাবার জন্যে মহম্মদ 
রেজা খা বলে এক খানদানী মুসলমানকে নায়েব-দেওয়ান নিযুক্ত করা 
হয়েছিল। পরে ইংরেজদেরই তাড়নায় নবাব নজমউদ্দৌল! অনিচ্ছা 
সত্বেও তাকেই আবার নায়েব-নাজিম অর্থাৎ ছোটো নবাবও করে 
দিলেন। নিজে তিনি নিশ্চিন্ত হয়ে রঙ্গরসে গা ঢেলে দিলেন। ঠিক 


'এ্ররকমভাবে রাজা! সিতাব রায় বিহার-প্রদেশে নায়েব-দেওয়ান আর 
'নায়েব-নাজিম হলেন। নবাববাহাছুর এক জবর কাঠের পুতুল ব'নে 
গিয়ে প্রজাদের পুতলোবাজি দেখাতে লাগলেন। 

সিতাব রায়ের সরকারী কাজের দৌষ ধরার মতে। তেমন-কিছু 
ছিল না। কিন্তু মহম্মদ রেজা খী এঁ ভামাডোলের বাজারে যা পার 
তা এই বেলা করে নাও__এই নীতি অনুসরণ করে চলেছিলেন, তাতে 
কোনো সন্দেহ নেই। ফলে, তার হাতে পড়ে প্রজাদের ছুঃখের উপর 
ছুঃখ, ক্লেশের উপর ক্লেশ, ছুর্গতির উপর চরম ছূর্গতি। কে তাদের 
এ বিষম সংকট থেকে উদ্ধার করে? যিনিই রক্ষক তিনিই ভক্ষক 
হলে আর উপায় কি.? মহম্মদ রেজা খা নিজেই যখন বিচারক তখন 
তারই কাছে তারই বিচারের বিরুদ্ধে নালিশ করার আজি দাখিল 
কারই-বা সাহসে কুলোয় ? তিনিই যখন সর্বেসর্বা তখন তার বিরুদ্ধে 
গিয়ে কে নিস্তার পাবে? % 

তবে স্থযোগ বুঝে মহারাজা! নন্দকুমার রায় মহম্মদ রেজা খাঁর 
উপর সত্যিমিথ্যে 'নানারকম দোষারোপ করে বিলেতে তার জানাশোঁন৷ 
সাহ্বস্থবোদের কাছে এক এক করে বিস্তর চিঠি ছেড়ে যেতে 
লাঁগলেন। কিন্তু সেটা দেশের লোকের উপর মমতাবশত তাদের 
হিতার্থে একথা কেউ যেন ভুলেও মনে করে না বসেন। দেশ, 
দেশের লোক, দেশের মাটি-_এসব আজকালকার বক্তৃতার কথা। 
সেকালের লোকেরা ওসবের কোনো! ধারই ধারত না। নন্দকুমারের 
চেষ্টা শ্রেফ ন্বার্থপ্রণোদিত। নজম্উদ্দৌলা যখন নবাব হন ছখন 
নন্দকুমার নিজে নায়েব-দেওয়ান নায়েব-নাজিম হবার জন্যে বনু তেলখড় 
পুড়িয়েছিলেন। সাহেবদেরও অনেককে মুরুবিব পাকড়েছিলেন। 
কিন্ত ইংরেজরা তার গোলমেলে স্বভাবের জন্তে তার কথায় 
কান দেন নি। আর, কি করে যে উপরওয়ালাদের হাতে রাখতে 

হয় তার কলাকৌশল রেজা খীর নখদর্পণে, তার হাতে টাকারও 
শেষ নেই। 

মহম্মদ রেজা খা এ ছুই পদই অধিকার করে বসায় নন্দকুমার 
সেই থেকেই ভার জাত-শক্র। কি করে যে তাকে ভার পদ থেকে 
হটাবেন তারই ফিকিরে অনবরত ঘুরছেন । মনে প্রচণ্ড আশা, রেজ! খা 
একবার বিদায় হলেই তার শূন্ত আসন তিনি নিজেই দখল করে 
বসবেন। তা শুধু নন্দকুমার কেন? নিজেদের কারচুবিগুলে। ঢাকা? 
দেবার মতলবে কোম্পানীর কতক কতক নামজাদা ইংরেজ কর্মচারীও 
বাংল। দেশের যাবতীয় ছুর্গতির জন্যে রেজা খাঁকে দায়ী করে 
ডিরেক্টরদের কানভারী করতে লেগে গিয়েছিলেন। ফলে, 
ডিরেক্টররাও ভাবতে শুরু করে দিয়েছিলেন, মহম্মদ রেজা খাই 
বুঝি যত অনিষ্টের মূল। ক্লাইভের বিচিত্র শীসনপদ্ধতি যে তার জন্তে 
কতট। দায়ী সেটা তারা তখনো তেমন হৃদয়ঙ্গম করে উঠতে পারেন নি । 
কিন্ত তারাও খানিকটা চোখ বুজেই পড়ে রইলেন। কিছু করতে 
যাওয়ায় অনেক ফ্যাসাদ। স্ততরাং প্রজার মে তিমিরে সেই 
তিমিরেই থেকে গেল। 

কারণ যাই হোক না কেন অবশেষে বাংলা দেশের হাল এমনই হয়ে 
দাড়াল যে রাজ্য আর আদায় হতে চায় না। কারে! ঘরে তো একটা! 
টাকাও মজুত নেই । যা ছিল তা সবই নায়েব-দেওয়ান ক'বছর ধরে 
দেঁড়েমুষে বার করে নিয়ে গেছেন সরকারী খাজনা বাবদ। আগে তো! 
কোম্পানীকে খুশি রাখতে হবে, নচেত চাকরি থাকে কি করে ? তাতে, 
দেশ উচ্ছন্ে যায় যাক । আপনি বাঁচলে ঢের দেশ হবে। ওদিকে: 
মাঠেও চাষ নেই । উপরি উপরি তিন বছর অনাবৃষ্টি অল্পবৃষ্টি গেছে। 
খরায় খরায় জমি সব ফেটে চৌচির। কাজ কারবারও বন্ধ। যেটুকু 
অবশিষ্ট ছিল তাও যেতে লাগল ইংরেজ কর্মচারীদের পেট ভরাতে ॥ 

কারণ তখন স্বয়ং গভর্নর থেকে সামান্য .কেরানী পর্যস্ত সব সাহেবই 
রাজকর্মে উদাসীন হয়ে বণিকবৃত্তিই অবলম্বন করে চলেছেন । 

“কাল! আদমিদে'র দশা চরমে উঠল । কথাটা আমার বানানো 
নয়, মহাত্মা ক্লাইভেরই স্থষ্টি। তিনি বরাবরই এতদ্দেশীয়দের এ 
অভদ্র ভাষায় উল্লেখ করে গেছেন। যদিচ তার যা-কিছু সম্ভ্রম- 
প্রতিপত্তি, হীকডাক, দাপট-চাপট সে সবই এ কাল! আদমিদেরই 
পকেট মেরে । তবে একথা বলতে হয় যে, ক্লাইভ যখন বঙ্গদেশে 
দ্বিতীয়বার গভর্নর হয়ে আসেন তখন তার পেট বেশ ভরা থাকায় 
তিনি তার অধীনে সাহেব কর্মচারীদের পেট-পোরাবার পথের কাটা 
হয়ে ঈাড়িয়েছিলেন। কিন্তু তার মতো জাদরেল লোকও বন্থ চেষ্টা 
করেও তাদের দমন করে উঠতে পারেন নি। মানুষের রাতারাতি ধনী 
হয়ে ওঠার ছৃনিবার লোভ কি অত সহজেই নিবারণ করতে পারা যায়? 

তাই ক্লাইভ স্বদেশে ফিরে যেতে-নাষেতেই সাহেবকুলের সেই 
প্রচণ্ড লোভ দ্বিগুণ বেগে আত্মপ্রকাশ করে বসল। সেটা বোধহয় 
থানিকট! বাধা পাওয়ারই দরুন হবে। মোট কথা ওয়ারেন হেস্টিংস 
বাংলার গভর্নর হয়ে এসে দেশের অবস্থা যা স্বচক্ষে দেখেছিলেন, তার 
বর্ণনা দিতে গিয়ে বলেছেন যে এ সময়কার অবস্থাকে একমাত্র 
প্রলয়কালীন অবস্থারই সঙ্গে তুলনা করতে পারা যায়, অন্য আর-কোনো 
ভুলন। নেই । উক্তিটা! আদবেই অত্যুক্তি নয়। 

অবশেষে ১৭৭ সালে (বাংলা ১১৭৬ সনে) ছিয়াত্তরের মন্বস্তর, 
যা আজকের দিনেও আমাদের অন্তরে কাপুনি ধরিয়ে দেয়। ছুভিক্ষের 
সঙ্গে বাংলার ঘরে ঘরে দারুণ বসম্তরোগ মহামারীরপে আবিভূর্তি 
হ'ল। শেষে দেশের এক-তৃতীয়াংশ (কারো মতে তার অর্ধেক ) 
লোককে যমালয়ে পাঠিয়ে দেশের ছূর্গতির ভার খানিকটা! লাঘব করে 
দিয়ে তবে সে ক্ষান্ত হল। স্বয়ং নবাব সৈফুদ্দৌল! সাহেবও এ রোগে 

কালপ্রাপ্ত হন। কিন্তু ক্ষান্ত হলেন না৷ মহম্মদ রেজা খা। তার 
খাজনা আদায় একদিনের তরেও কমতি যায় নি। দেখা গেল, প্রজার! 
অনাহারে, অস্থখবিস্বখে, ঘোর অশান্তিতে পড়ে দিন দিন যতই 
হাডিডসার হয়ে চলছে, নাঁয়েব-দেওয়ান আর তীর কর্মচারীরা ঠিক 
সেই পরিমাণেই নাছ্‌সনুছস হয়ে উঠছেন । 

ইতিমধ্যে দক্ষিণদেশে মারাঠারা আবার উঠে পড়েছে । তৃতীয় 
পানিপথের যুদ্ধে কাবুলী আহম্মদ শা আবদালীর হাতে হাড়ভাঙ! 
মার খেয়ে তার! এতদিন ধরে নিজেদেরই কোটে নেতিয়ে পড়েছিল । 
দশ বছর পর আবার চাঙ্গা হয়ে উঠে তারা দক্ষিণ থেকে উত্তরাপথে 
প। বাড়িয়ে দিয়েছে । বাড়তে বাড়তে শেষে ১৭৭১ সালে দিল্লি 
পৌছে একেবারে লালকেল্লা দখল করে বসে গেছে । 

ওদিকে ইংরেজদের আশ্রয়ে এলাহাবাদে বসে বসে দিল্লির বাদশ! 
শ! আলম দিন গুনছেন, কৰে তিনি আবার তার পিতৃ-পিতামহের 
স্থানে গিয়ে দিল্লির তখ ত-ই তাউসে চড়ে বসবেন | ইংরেজদের বলে বলে 
তো! তিনি হয়রান হয়ে গেছেন, তারা তো তার কথায় একেবারে 
গা দেন নাঁ। বাদশা তাদের হাতের মুঠোয় থাকায় ইংরেজদের 
প্রেস্টিজ বেড়ে গিয়ে পর্বতপ্রমাণ হয়েছে । তারা কেন বাদশাকে 
অত সহজে হাতছাড়া করতে যাবেন? তার! জানতেন, হিন্দুস্থানে 
শক্তিধর ধারা, তারাই প্রথমে হিন্দুস্থানের বাদশাকে নিজেদের দলে 
টানবেন। তাহলেই তার! হিন্দুস্থানে সর্বপ্রধান হয়ে অন্থ সবাইকার 
উপর সর্দারি করতে থাকবেন। তারা ইংরেজদেরও একসময়-না- 
একসময় এদেশ থেকে তাড়াবার প্রাণপণ চেষ্টা করতে থাকবেন। 
সুতরাং বাদশার কথায় ইংরেজদের যে উৎসাহ দেখ৷ দেবে না, সেটা 
তো ধরা কথা । 

হিন্দুস্থানের উজির, অযোধ্যার নবাব, স্ুজীউদ্দৌল! বাহাছুর ছাড়া 

শী আলমের অন্যান্য পাত্রমিত্র, আমীর-ওমরাও, দলবল সবাই 
তাকে দিল্লিষাত্র থেকে নিরস্ত করার চেষ্টা করতে লাগলেন । 
এলাহাবাদে তারা তো বেশ স্বখেই আছেন । সবে বাংলার রাজস্ব 
বাবদ ইংরেজ কোম্পানীর কাছ থেকে সাল সাল ছাবিবশ লাখ টাকা! 
ঠিক চলে আসছে। বঙ্গদেশের ছূর্দশার দরুন আপাতত কিছুদিন 
সেটাকা আসা বন্ধ থাকলেও আবার ঠিক আসবে । তার উপর 
ইংরেজর! স্ুজাউদ্দৌলার স্থুবাদারি থেকে কোরা আর এলাহাবাদ 
ছুটে জেল! বের করে নিয়ে তাদেরকে বাদশাহী জাইগির করে 
দিয়েছেন। তার দরুনও বছর বছর আরো! প্রায় আটাশ লাখ পকেটে 
আসছে। এসব প্রুব বস্তু ছেড়ে দিল্লির লাডডুর মতো অমন অঞ্রব 
পদার্থের পিছন পিছন ছোটাছুটি করাটাকে তারা কেউই বুদ্ধি- 
বিবেচনার কাজ বলে মনে করলেন ন1। 

কিন্তু বাদশার মন সব সময়েই সেই দিল্িরই উপর পড়ে আছে। 
প্রায় পনের বছর ধরে তিনি পরবাসী । আজ এখানে কাল ওখানে 
দৌড়ধাপ করে বেড়িয়েছেন। দিলিতে গিয়ে থিতিয়ে বসার জঙ্যে 
তার মন কেমন করাট। আদবেই বিচিত্র নয়। তাছাড়া শা আলমের 
প্রকৃতিই ছিল কোনে সদ্যুক্তিতে কর্ণপাত না করা । তিনি চারদিক 
চেয়ে চেয়ে দেখতে লাগলেন হিন্দৃস্তানে কে এমন আছেন ধার 
হাত ধরে তিনি নিজের রাজধানীতে গিয়ে উঠতে পারেন । অনেককেই 
একে একে বাজিয়ে দেখলেন, কিন্তু কাউকেই তেমন পছন্দ হল ন|। 
অবশেষে দক্ষিণী মারাঠাদের উপরই 'তার নজর পড়ে গেল। 

চল্লিশ লাখ টাকা মজুরির বদলে মারাঠার! বাদশাকে দিল্লির 
মসনদে প্রতিষ্ঠিত করে দেবে বলে কড়ার করে ফেলল । কোনো বাধা 
না মেনে তিনি দিল্লি যাবার উদ্দেশ্যে একদিন পথে বেরিয়ে পড়লেন। 
চলতে চলতে মাঝপথে এক জায়গায় বর্ধাকালটা কাটাবার জন্যে ক্যাম্প 

পেতে বসলেন। বর্ষ কেটে গেলে মারাঠা সর্দার মহাদাঁজী সিন্ধিয়া আর 
দিলি থেকে বাদশার পারিষদবর্গ সেখানে গিয়ে দেখা দিলেন। আবার 
যাত্রা! শুরু হল। উজির বাহাছুর স্বস্তির নিঃশখ্বান ফেললেন । ইংরেজ 
জেনারল সার রবাট বার্কার বিষণ মনে বাদশাকে খানিক দূর এগিয়ে 
দিয়ে এলেন। ১৭৭২ সালের একেবারে গোড়াতেই ইদ্‌পবের ঠিক আগের 
দিনে হিন্দুস্থানের বাদশা শা আলম শানি বাহাছুর দীর্ঘ কাল বিদেশ- 
বিভু'য়ে দিন কাটিয়ে অবশেষে দিল্লি দরওয়াজ৷ দিয়ে পিতৃপুরুষদের 
লাল কেল্লায় টুকলেন। সারা শহর জুড়ে উৎসবের ফোয়ারা ছুটল । 

এ সময় দাক্ষিণাত্যে আরো একজন নিজেকে সুপ্রতিষ্ঠিত করবার 
চেষ্টায় ফিরছিলেন। তিনি হলেন মহীশুরের হায়দর আলী। খুব 
নিচু অবস্থা থেকেই তিনি তখন অনেকটা উঁচুতে উঠেছেন । ১৭৭১ 
সালে তাকে দমাবার জন্যে মারাঠারা যখন তার রাজত্ব আক্রমণ 
করেছিলেন তখন তিনি বার বার ইংরেজদের কাছ থেকে সাহায্য 
প্রার্থনা করে নিরাশ হন। সেই থেকে তিনিও ইংরেজদের ঘোর শব্রু 
হয়ে রইলেন । তাই "পরবতী-কালে বাইরের শক্রদের হাত থেকে 
আত্মরক্ষার নিমিত্ত দক্ষিণী রাজাগুলোকে একত্র দলবদ্ধ করে মারাগার। 
যখন একটা মিত্রসংঘের প্রতিষ্ঠা করেছিল হায়দার আলীও তখন এ 
সংঘভূক্ত হয়ে পড়েছিলেন। তিনটি ঘরশক্র আপাতত মিত্র বনে গিয়ে 
খুবই শক্তিশালী হয়ে উঠলেন। মারাঠারা, হায়দ্রাবাদের নিজাম, 
হায়দর আলী,__-তিনজনে এক হয়ে ইংরেজদের বিরুদ্ধে গেলেন। তাঁদের 
সাহায্যার্থে এগিয়ে গেলেন ইংরেজদের চিরশ্ক্র ফরাসির!। কোম্পানীব 
ডিরেক্টররা ছাড়া আর সবাই বুঝতে পারল ভারতবর্ষের ,উত্তর-দক্ষিণ 
হ"দিক দিয়েই ইংরেজদের মাথার ওপর ঘোর বিপদ ঘনিয়ে এল । 

কিন্ত তখন ভারতবর্ষের সর্বত্রই ঘোর বিশৃংখলা, ঘোর অরাজকতা, 
ঘোর অন্ধকার। জোর যার মুলুক তার। 

অবশেষে ডিরেকৃটরদেরও টনক নড়ল। 

বাংলা-বিহার-উড়িষ্যার দেওয়ানি পেয়ে প্রথমটা তাদের মাথা ঘুরে 
গিয়েছিল। ভেবে নিয়েছিলেন, এতদিনে বুঝি কোম্পানীর সমস্ত 
ছুঃখদৈম্য, অস্থুবিধা-অসোয়াস্তির অবসান ঘটল । ঘর থেকে আর 
মোটা মোটা অঙ্কের টাকা বার করে মাল কিনতে ভারতবর্ষে পাঠাতে 
হাবে না; রাজন্ব যা আসবে তার থেকে সব খরচখরচা বাদ দিয়ে এমন 
খানিক টাকা উদ্বত্ত থাকবে যে তার থেকে সারা বছরের মাল কেনা 
হয়েও বেশ-কিছু টাকা কোম্পানীর তবিলে জমা পড়তে থাকবে । 
ডিরেক্টররা মনের আনন্দে আকাশকুন্বম রচনা! করতে লেগে 
গিয়েছিলেন । 

সঙ্গে সঙ্গেই কোম্পানীর স্টকের দাম হু হু করে বেড়ে গিয়ে 
একশো! পাউণ্ডের উপর চড়ে গেল। স্টকহোল্ডাররা বেশ ভারী 
গোছের ডিভিডেণ্ড দেবার জন্তে ডিরেক্টরদের পেড়াপিড়ি শুরু করে 
দিলেন। কোম্পানীর এক-একটা হেঁজিপ্পেজি কর্মচারীকেও বঙ্গদেশ 
থেকে রাঘববোয়াল হয়ে ফিরে আসতে দেখে, আর দেশে ফিরে 
এসে তাদেরকে লাটলিটের মতো হাঁবভাবে চলতে-ফিরতে বলতে- 
কইতে দেখে সবাই ধরে নিয়েছিলেন, ইস্ট ইণ্ডিয়া কোম্পানী এবার 
নিশ্চয়ই কল্পতরুর সন্ধান পেয়ে গেছেন। স্ততরাং কোম্পানীর 
মালিকেরা, অর্থাৎ স্টক্‌ হোলডাররা” বেশি করে লভ্যাংশ পাবার জন্যে 
চিৎকার-ঝামেল। লাগিয়ে দেবেন, তাতে আর আশ্চর্য কি? 

ওদিকে আবার বৃটিশ পার্লামেন্ট ভাবলেন কি যে, লুঠের মাল 
একা কোম্পানীরই ভোগে যায় কেন? ইংল্যাণ্ডের রাজা থেকে 

'আরম্ত করে তার সামান্য প্রজার! পর্যন্ত সবাইকারই তো তাতে কিছু: 
কিছু ভাগ পাওয়! উচিত। মেয়াদ ফুরলে কোম্পানীকে আর নতুন 
করে চার্টার দেওয়া হবে না __ ভয় দেখিয়ে পারলামেন্ট কোম্পানীর 
তবিল থেকে রূটিশ রাজভাগ্ারে সাল সাল চার লাখ পাউণ্ড করে 
টীক। জম! দেবার ব্যবস্থা করিয়ে নিলেন। গাঁসহাবার জন্তে সর্বত্র 
যেমন হয় এক্ষেত্রেও তেমনি কথা রইল, এ বন্দোবস্ত শুধু ছু'বছরের 
জন্যে । কিন্তু ছু'বছর অন্তর অন্তর বাড়াতে বাড়াতে তাকে ১৭৭২ সাল 
পর্যন্ত টেনে নিয়ে যাওয়া হয়েছিল। কোথায় গেল ভেসে 
চাটারের গৌরব, সম্পন্তিভোগের অবাধ অধিকার, শর্তকড়ারের অপার 
মহিমা? কানজুড়ানো। মনমাতানো এসব বুলি-বোলতান ? স্বার্থের 
কাছে কিছুই কিছু-না । 

কিন্তু কার্ষক্ষেত্রে দেখা গেল, কোম্পানীর প্রত্যেকটি আশার 
মুখে ছাই পড়েছে। আশার ছলনে ভূলে কোম্পানী এমনই বেসামাল 
হয়ে চললেন যে, ছুদিনেই দারুণ ছূর্দশাগ্রস্ত হয়ে পড়লেন। ঠিক 
অমনধারা ইতিপূর্বে আর কখনো হয় নি। এদিক ওদিক থেকে 
ধারকর্ত করেই কোম্পানীকে কাজকর্ণ চালাতে হয়, কিন্ত দেনার 
উপর দেনায় ডুবতে থাকলে ধারই-বা আর-কতদিন পাওয়া! যায়? 
মাথার উপর দেনার জগদ্দল পাথর চাপতে কোম্পানী তো মাটিতে 
নুয়ে শুয়ে পড়বার উপক্রম করলেন। ভয়ে সবাই আতকে উঠতে 
লীগল। রাঁজা-প্রজা সবাইকারই কত লক্ষ লক্ষ টাকাই না 
ইস্ট ইপ্তিয়া কোম্পানীর স্কে খাটছে 2? সোনা কিনা শেষে রাংতায় 
ঈাড়িয়ে যাবে? | 

তবু সোজ! হয়ে একবার উঠে দ্ীড়িয়ে বিপদের সম্মুখীন হয়ে 
ডিরেকৃটররা যা হোক একটাঁ-কিছু সমাধান চটপট সেরে ফেললেন না । 
তিনজনের একটা তদন্ত কমিশন বসিয়ে আরামে হাই তুলে 

ঘুমতে গেলেন। নিশ্চিন্ত রইলেন, এ কমিশনই সব দিক তদারক 
করে তাদের বিপদ থেকে উদ্ধার পাওয়ার একটা রাস্তা বের করে দেবে । 
ডিরেক্টররা! তো নিজেদের গাফিলতি কিছুতেই স্বীকার যাবেন 
না। তারা তে! আগের থেকেই স্থির করে নিয়েছেন, সব দোষ 
তাদের কর্মচারীদের । তাদের ছূর্দশার মূল হচ্ছে এ কর্মচারীদেরই 
নিছক ব্দমাইসি। দেখতেই তো পাওয়া যাচ্ছে, কোম্পানীর যতই 
যা হোক না কেন, তাদের শ্ত্রীবৃদ্ধির তে। একটুও কমতি নেই। 
কমিশনের রিপোর্টে সেইটেই প্রকাশ হয়ে পড়ক, যাতে ডিরেক্টরদের 
দিকে কারো দৃষ্টি পড়েও না পড়ে। সেইটেই ছিল তাদের মনোগত 
বাসনা । 

রাম কিন্তু উলটো বুঝে বসলেন। যে-জাহাঞ্জ কমিশন নিয়ে 
বঙ্গোপসাগর পাড়ি মারতে যাচ্ছিল, আফ্রিকার দক্ষিণ উপকুলে 
পৌছবার পর থেকেই তার আর-কোনো সন্ধান পাওয়া গেল না। 
ডিরেক্টররা আবার রামনাম জপ করতে বসে গেলেন। কি করে 
মহাবিপদ খেকে উদ্ধার পাওয়া যায়? কমিটি কমিশন বসিয়ে আর 
তো ধামাচাপা দেওয়া চলে না। অনেক ভেবেচিন্তে তারা স্থির 
করলেন, ক্লাইভের এ দোআশল। ব্যবস্থায় দেওয়ানি আর চলতে 
দেওয়া হবে না, এবার থেকে কোম্পানী সতাকারই দেওয়ান হবেন। 
অর্থাৎ এখন থেকে আর দিশি নায়েব-ডেপুটি নয়, কোম্পানীর ইংরেজ 
কর্মচারীরাই দেওয়ানির সমস্ত দায়ঝু'কি নিজেদের মাথায় নিয়ে কাজ 
চালিয়ে যাবেন। এতদিন কোম্পানী শুধু নামেই দেওয়ান ছিলেন, 
এবার কাজেও দেওয়ান হয়ে সভা আলো করতে বেরোবেন। 

ডিরেক্টরর! আসলে কিন্তু দেওয়ানির কাজের ঝঞ্চাট-ঝামেলা 
সম্বন্ধে বিন্দু-বিসর্গও অবগত্ত ছিলেন না। সেকি এক-আধ রকমের? 
হাজার রকমের । ক্লাইভ সেটা ভালো করেই জানতেন বলে ঝগ্জাট 

পোহানোর ভার দিশি লোকদের ঘাড়ে চাঁপিয়ে দিয়ে নিজে পায়ের 
উপর পা চড়িয়ে দিয়ে মোড়লি করার পার্ট নিয়েছিলেন । যাই হোক, 
কোম্পানীর নতুন সিদ্ধান্ত কাজে পরিণত করার জন্যে তো একজন 
চৌকস লোকের দরকার? ডিরেক্টররা চারদিক বেয়েচেয়ে দেখে 
অবশেষে ওয়ারেন হেস্টিংসকে বাংলার গভর্নরের পদে নিযুক্ত করে 
কফতোয়৷ পাঠিয়ে দ্িলেন। ডিরেক্টরদের একজন কারো আত্মীয়স্বজন 
কি বন্ধু-বান্ধব না হয়েও তেমন কোনো মুরুবিবর জোর না থাকতেও 
অন্যদের হটিয়ে হেস্টিংস যে কি করে হঠাৎ এ রকম একটা ভারিকে 
গোছের পদ পেয়ে গেলেন, তাই নিয়ে অনেক জল্পনা-কল্পনা আছে। 
কিন্তু পেরে যে গিয়েছিলেন, সে সম্বন্ধে অবশ্য দ্বিমত নেই। একটা 
আধটা অঘটন সব সময়েই অমন হাত ফসকে ঘটে যায়। 

হেস্টিংদ তখন মাদ্রাজে । সেখানকার কাউনসিলে গভর্নরের 
নিচেই তর স্থান। হয়তো ডিরেকুটরদের মনে মনে ছিল, উপস্থিত 
গভর্নর গেলেই হেস্টিংস তার চেয়ার দখল করে বসবেন । কিন্তু তার 
পূর্বেই তার সৌভাগ্যের উদয় হল। মাদ্রাজে বসেই হেস্টিংস খবরটা 
পেয়ে গেলেন। সঙ্গে সঙ্গে কি স্বদেশী আর কি বিদেশী বহু চেনা, 
অল্লচেনা, অচেনা ব্যক্তির কাছ থেকে অভিনন্দনপত্র এসে তার 
টেবিলের উপব স্তপাকার হয়ে পড়তে লাগল। সব কটাতেই 
ইঙ্গিত আছে নিজেদের কি নিজেদের আত্মীয়-স্বজন, বন্ধু-বান্ধবদের 
সুখশ্ুবিধার প্রতি গভর্নর সাহেব যেন একটু কৃপাদৃষ্টি রাখেন। গভর্নরি 
পরোয়ান। হাতে নিয়ে ওয়ারেন হেস্টিংস মাদ্রাজের জাহাজ থেকে 
ট।দপাল ঘাটে নামলেন। তার পুরনো ব্যানিয়ান কান্তমুদি__-এখন 
পয়সা হওযার দরুণ কান্তবাবু_তীকে অভ্যর্থনা করার জন্যে ঠিক 
ঘাটে হাজির । 

হেস্টিংস তখনো নতুন করে আবার সংসার পাতেন নি। তাই 

তিনি আলাদা একট। বাড়ি না নিয়ে নতুন কাউনসিল হাউসেরই 
ক-খান। ঘর নিয়ে সেইখানেই গিয়ে উঠলেন। একটিনি গভর্নর জন্‌ 
কার্টিয়ার সব গুছিয়ে-গাছিয়ে নেবার জন্যে আরো কিছু-দিন 
কোলকাতায় রয়ে গেলেন। ১৭৭২ সালের ১$ই এপ্রিল তারিখে 
ওয়ারেন হেস্টিংস তার হাত থেকে বাংলার গভর্নরি নিজের হাতে 
তুলে নিলেন। ময়দীনের নতুন ফোর্ট উইলিয়ম কেল্লা থেকে একুশবার 
তোপ পড়ল । 

এখানে পুরনো কান্থুন্দিট। একটু ঘটিয়ে নিতে হয়। হেস্টিংস 
কোম্পানীর পুরনো চাক্রে। গভর্নরি পাবার আগে বঙ্গদেশে তিনি 
উনিশ-কুড়ি বছর ধরে কোম্পানীর কাজে হাত পাকিয়েছিলেন। 
১৭৩২ সালে ইংল্যাণ্ডের এক প্রাচীন জমিদার বংশে তার জন্ম 
কিন্ত তার জন্মাবার সময় নানা কারণে হেস্টিংস পরিবারের খুবই 
পড়ন্ত অবস্থা । জমিজিরেত যাঁকিছু ছিল তা সব আগেই গেছে। 
অবশেষে ভদ্রাসনটুকু বিক্রি হয়ে গেল। হেস্টিংসের এক জেঠা 
কাসটমস হাউসে সরকারী চাকরি পাওয়ায় দেশ ছেড়ে লগ্ুন-শহরেই 
বাস করছিলেন। তিনিই বালক ওয়ারেনকে নিজের কাছে আনিয়ে 
নিয়ে ইস্কুলে ভর্তি করে দিলেন। 

ওয়েসটমিনস্টর লগ্ডনের এক বিখ্যাত পাবলিক ইন্কুল। হেস্টিংস 
সেখানে ইওরোপের প্রাচীন ভাষা ও সাহিত্যে,অর্থাৎ গ্রীক-ল্যাটিনে-_ 
এক কথায় ক্লাসিকৃসে, ছু'দিনেই বেশ তোখড় হয়ে উঠে নাম কিনে 
ফেললেন। এই ক্ল্যাসিকস-এর চর্চার দরুনই বোধহয় হেস্টিংস 
উত্তরকালে জীবনের ঝড়ঝাপটা উত্থান-পতন সবই হাসিমুখে 
প্রশান্তচিত্তে বহন করতে সক্ষম হয়ে উঠেছিলেন! তার সহপাঠীদের 
মধ্যে অনেকেই পরে বিভিন্ন কর্মক্ষেত্রে প্রতিষ্ঠা অর্জন করেছিলেন । 
এক সহপাঠী ইলাইজা ইস্পে তো বঙ্গদেশের প্রথম ইংরেজ 

চিফ জস্টিস হয়ে এসে এক বিচিত্র খেল দেখিয়ে গিয়েছিলেন। এদের 
সবাইকার উপরে হেস্টিংস ইস্কুলের ফার্ট বয় ছিলেন। কিন্তু তাতে 
তার মাথা ঘুরে যায় নি। পরের কাছে মানুষ হওয়ার দরুণ হেস্টিংস 
ছেলেবয়স থেকেই নিজের ওজন বুঝে চলতে শিখেছিলেন । 

সবই বেশ একরকম চলছিল। কিন্তু হেস্টিংদ ষোল বছরে পা! 
দিতে-না-দিতেই সব ওলোট-পালোট হয়ে গেল। জেঠামশায়ের 
মৃত্যু হওয়ায় হেস্টিংস যে অভিভাবকের হাতে গিয়ে পড়লেন, 
লেখাপড়া করার চেয়ে ছ-পয়সা কিসে আমদানি করতে পারা যায়, 
তাতেই তার আগ্রহ ছিল ঢের বেশি। ইস্কুলের হেড-মাস্টারের 
কথায় কর্ণপাত না করে তিনি ওয়ারেন্কে ইস্কুল ছাড়িয়ে নিয়ে এক 
সওদাগরী হৌসে আ্যপ্রেনটিস হিসেবে ভন্তি করে দিলেন। মনের 
ছুঃখ মনে চেপে রেখে হেস্টিংদ হিসেবের খাতার মধ্যে ডুবে রইলেন । 
অভিভাবক মশায়ের ইস্ট ইপ্ডিয়া কোম্পানীর সঙ্গে কিঞ্চিত যোগাযোগ 
ছিল। তারই জোরে তিনি শিগগিরই হেস্টিংসের জন্যে সামান্য 
একট। কাজ জুটিয়ে তাকে সাজিয়ে-গুজিয়ে ভারতগামী এক জাহাজে 
তুলে দিয়ে নিজে হালকা হয়ে গেলেন । 

১৭৫০ সালের গোড়ার দিকে আঠার বছর বয়েসে হেস্টিংস 
প্রথন বাংল! দেশে পা ফেললেন । তার মাইনে বছরে পাঁচ পাউগ্ড 
অর্থাৎ তখনকার দিনের পঞ্চাশ টাকা । অবশ্য তার সঙ্গে খাওয়া- 
পরা আর হাত-খরচ বাবদ মাস মাস গোটা পাঁচশেক টাকা আরো! 
ছিল। জাহাজ থেকে নেমে হেস্টিংস প্রথম দু-বছর কোলকাতাতেই 
কেরানীর কাজে বহাল ছিলেন । তারপর কোম্পানীর ব্যবসা-বাণিজ্যের 
ধারা-পদ্ধতি ভালো করে শিখে নেবার জন্যে তাকে 
কাশিমবাজারের কুঠিতে বদলি করে পাঠানো হল। সেখানে তিনি 
এমন চটপট কাজে পোক্ত হয়ে উঠলেন যে, তিন বছরের মধ্যেই 

তিনি কাশিমবাজীর কাউনসিলের একজন মেম্বর হয়ে বসলেন। এ 
সময় তার প্রধান কাজ ছিল বিলেতে পাঠাবার জন্যে মুফংস্বল 
ঘুরে ঘুরে মাল সংগ্রহ করা । দিশি ভাষায় খানিকটা রপ্ত ছিলেন বলে 
এ কাজ তিনি ভালোভাবেই করে তুলতেন। 

তাই দেখা যাচ্ছে, ১৭৫৬ সালে নবাব সিরাজউদ্দৌলা যখন 
কাশিমবাজার কুঠির উপরে হামলা লাগান, হেস্টিংস তখন উত্তরবঙ্গের 
এক আড়ং-এ বসে সিক্ষের থান কিনতে ব্যস্ত। নবাবের আক্রমণের 
প্রথম ধাকার আচ্টা৷ তাকে পোহাতে হয় নি। কিন্তু অল্প কিছুদিন 
পরেই তাকে সেখান থেকে ধরে নিয়ে আস হয়েছিল। ইংরেজ কুঠি 
তখন বন্ধ। ডাচ, কুঠির সর্দার ভেরনেট-সাহেব তার জিম্মাদার 
হওয়ায় তাকে আর ফাটকে যেতে হয় নি, কাশিমবাজারের ডাচ, 
কুঠিতেই থাকার অনুমতি পেয়ে গিয়েছিলেন । নজরবন্দী থাকলেও 
কাশিমবাজারের মধ্যে সচ্ছন্দে চলাফেরা করার বাধা ছিল না। 
ভেরনেট-সাহেব আর তার স্ত্রী হেস্টিংসকে সমাদরে গ্রহণ করে ডাচ, 
কুঠিতে তার বসবাসের সুব্যবস্থা করে দিয়েছিলেন । 

হেস্টিংস তাদের দয়ার কথা জীবনে ভেলেন নি! উত্তরকালে 
টভৈরনেট যখন ব্যাটাভিয়ায় গিয়ে হঠাৎ সেখানে মারা যান খন 
তার স্ত্রী নিতান্ত অর্থকষ্টে পড়ে কোনোক্রমে সেখান থেকে কোলকাতায় 
চলে আসতে পেরেছিলেন। ওয়ারেন হেস্টিংস তখন ভারতের 
বড়োলাট। কিন্তু তৎসত্বেও তিনি ভেরনেটদের উপকার বিস্মৃত 
হন নি। মনে করে রেখেছিলেন । মিসেস ভেরনেটের ছুরবস্থার কথা 
জানতে পেরে তিনি স্বতঃপ্রবৃত্ত হয়ে নিজের তবিল থেকে তার জন্যে 
বছর বছর তিনশে! পাঁউগ্ডের, অর্থাৎ তিন হাজার টাকার পেনসন 
বরাদ্দ করে দিয়েছিলেন। নিসেস ভের্নেট তার মৃত্যু কাল পর্যন্ত 
(১৭৯৩ সাল) এ টাকা ভোগ করে গেছেন। একবারও তার 

খেলাপ হয় নি, যদিও শেষদিকে হেস্টিংসের নিজেরই এমন ছূর্দাশা ফে 
তাকে কেউ একটা পেন্সন দিলে তর মহা উপকার হয়। 

গুজব আছে, নবাব-সরকারের নজরবন্দী থাকার কালে কান্তমুদি 
( পৈতৃক নাম, কৃষ্ণকান্ত পান্তি) নাকি নানাভাবে হেস্টিংসকে সাহায্য 
করেছিলেন । হতেও পারে। কিন্ত যেটা গুজব নয়, সেটা হচ্ছে 
এই যে, কান্ত কি করে যেন হেস্টিংসেরই এক সহকর্মী বন্ধু ফ্রানসিস 
সাইকৃসের খাস কারবারের সরকার হয়ে পড়েন। বৈষয়িক ব্যাপারে 
কান্তমুদির মাথা খুব পরিক্ষার হওয়ার তিনি প্রভুর আর নিজের জন্যে 
বিস্তর অর্থ সঞ্চয় করে ফেলতে পেরেছিলেন । সাইক্‌স তো একটা 
নবাব বনে গিয়ে এদেশ ছেড়ে স্বদেশে ফিরে গিয়েছিলেন । যাবার 
সময় তিনি কান্তকে হেস্টিংসের হাতে তুলে দিয়ে গিয়েছিলেন । 
কিন্তু হেস্টিংসের টাক। করার দিকে তেমন মন না থাকায়, আর তার 
নিজন্ব হিসেবপত্রও তেমন ঝকঝকে তকতকে না হওয়ায়,-তিনি ওদিকে 
বিশেষ-কিছু করে উঠতে পারেন নি। কিন্তু কান্তর তাতে কোনে! 
অস্থুবিধা হয় নি, বরং অনেকটা স্থবিধাই হয়েছিল । 

ডাচদের কৃপায় হেস্টিংস কাশিমবাজার থেকে চু'চড়োয় পালিয়ে 
যেতে পেরেছিলেন আর সেখান থেকে গঙ্গা বেয়ে ফলতায়ও চলে 
যেতে পেরেছিলেন। নবাব সিরাজউদ্দৌলার কোলকাতা জয়ের পর 
বাংল। মুল্তুকের সব ইংরেজই একে একে সেখানে গিয়ে জড়ো 
হয়েছিলেন। ফলতায় থাকতে থাকতেই হেস্টিংন হঠাৎ বিবাহ করে 
ব্সেন। পাত্রী তার থেকে অনেক বড়ো বয়েসের এক বিধব।। 
স্বামী কোম্পানীর ফৌজে ক্যাপটেন ছিলেন। অন্ধকৃপ হত্যার 
কাহিনী-রচয়িতা হল্ওয়েল-সাহেবের মতে তিনি অন্ধকূপেই প্রাণ 
বিসর্জন দিয়েছিলেন । সে যাই হোক, স্বামীর মরণাস্তে এ বিধবাটিও 
সকলের সঙ্গে ফলতায় আশ্রয় নিয়েছিলেন। তার নিতান্ত বিপণ্র 

অবস্থা দেখে হেস্টিংসের মন গলে গিয়েছিল। তিনি তাকে সাস্ত্বন! 
দিতে গিয়ে তাকে একেবারে আপন করে নিলেন । 

মাদ্রাজ থেকে ফলতায় গিয়ে ক্লাইভ যখন কোলকাতা উদ্ধারের। 
জন্যে মার্চ শুরু করে দিলেন তখন হেস্টিংস গিয়ে তার ফৌজে 
ভলেন্টিয়র হিসেবে নাম লেখালেন। তখন তিনি সবে ক'দিন মাত্র 
বিবাহ করেছেন। নতুন বিয়েকরা স্ত্রীকে ফলতায় ফেলে রেখে 
দিয়ে তিনি ফৌজের সঙ্গে মার্চ করে কোলকাতায় চললেন । মাঝপথে 
বজবজের যুদ্ধে লড়লেনও ভালো। তারপর কি করে কোলকাতা 
আবার ইংরেজদের হস্তগত হল, কি করে যে পলাশীর যুদ্ধে ইংরেজরা 
জিতলেন, ক্লাইভ কি করে যে মীর জাফরকে বাংলার মসনদে বসিয়ে 
নিজে ড্রেকের জায়গায় বাংলার ইংরেজ গভর্নর হয়ে পড়েছিলেন-__ 
এসব সকলেরই জানা কথা ! পুনরুক্তি নিশ্রযয়োজন। 

ক্লাইভের একটা মস্ত গুণ ছিল প্রকাশ্যে ব্যক্ত না করলেও কার' 
কি কদর সেট! তিনি মনে মনে ভালো করেই বুঝতেন । তবে যাদের 
মধ্যে কিছু পদার্থ আছে দেখতেন তাদেরকে তিনি নিজের কাছে না 
রেখে দূরে পাঠিয়ে দিতেন। যাতে না তুলনায় নিজেই খানিকটা 
খাটো হয়ে পড়েন। হেস্টিংস্রে গুণপন! তিনি এক-আচড়েই বেশ 
বুঝে নিয়েছিলেন। কাশিমবাজারের কুঠি আবার খুলতেই তিনি 
হেস্টিংসকে উইলিয়ম ওয়াটসের নিচেই সেখানকার কাউনসিলের 
ছু" নম্বরের মেম্বার করে যুশিদাবাদ পাঠিয়ে দিলেন । 

আবার সেই কাশিমবাজার | 

উইলিয়ম ওয়াস বদিও নামে সেখানকার কুঠির অধাক্ষ, হাসলে 
তিনি নবাব-দরবারের ইংরেজ রেসিভেপ্ট। সুতরাং কুঠির সর্দারি 
সহজেই ওয়ারেন হেস্টিংসের ওপর গিয়ে পড়ল। হেস্টিংস পড়ুয়। 
লোক। মদ খেয়ে আর জুয়া খেলে সময় নষ্ট না করে, কিংবা 
রাতারাতি ধনী হয়ে ওঠার লোভে পয়সার ফিকিরে ছোটাছুটি না করে, 
তিনি মন দিয়ে আরবি-ফাসী শিখতে লাগলেন। নবকৃষ্চ দেব 
একসময় তারও ফাসীর মাস্টার ছিলেন । ফড়ফড করে ইংরেজী বলে 
যেতে পারতেন বলে নবকৃষ্ তার ইংরেজ ছাজ্রদের ফাসীভাষা 
একরকম ভাল করেই শিখিয়ে দিতেন । তারই কাছে হেস্টিংসের 
ফাসীতে হাতেখড়ি । এখন আবার এক মুসলমান মৌলভী রেখে 
হেস্টিংস পুরোদমে এ ছুই ভাষার চর্চা লাগিয়ে দিলেন। কালক্রমে 
তাতে অনেকটা পোক্ত হয়ে উঠেছিলেন। তবে তার ফাসীঁবিদ্যার 
খ্যাঁতি যতটা প্রচার হয়েছিল, আসলে তার ফাসীজ্ঞান ততটা গভীর 
ছিল কিনা সন্দেহ । অনেকট। উপর উপর মতোই ছিল! কিন্তু 
তাতেই কাজ চলে যেত। 

রেসিডেন্ট ওয়াটস সাহেব যখন কোলকাভার স্ছির শর্তগুলো 
নবাব সিরাজউদ্দৌলাকে দিইয়ে মানাবার চেষ্ট! করেছিলেন হেস্টিংস 
তখন ফাসী আউিডে সবাইকে চমক লাগিয়ে দিয়েছিলেন। কার্যোদ্ধারও 
অনেকটা করতে পেরেছিলেন । শুধু তাই নয়, দেখ! গেল, হেস্টিংস 
ডিপ লোম্যামিতেও বেশ চতুর হয়ে উঠেছেন । ওয়াটরসের সঙ্গে 
নবাবের বোঝাপড়া হবার সময় হেস্টিংস তাতে যে অংশ গ্রহণ 

করেছিলেন সেটাকে নিতান্ত অকিঞ্চিংকির ভেবে তুচ্ছ করে উড়িয়ে 
দেওয়া চলে না। পলাশীর যুদ্ধের পর উইলিয়ম ওয়াট্‌স কোলকাতার 
কাউন্সিলের মেস্বর হয়ে মুশিদাঁবাদ ছেড়ে চলে গেলেন । তার জায়গায় 
লুক্‌ জ্াফটন এলেন। তিনি অল্প দিন পরেই চলে যেতে ক্লাইভ 
ওয়ারেন হেস্টিংসকেই এ পদে বপিয়ে দিলেন। সেই থেকে 
একনাগাড়ে সাড়ে তিন বছর ধরে হেস্টিংস নবাব-দরবারে রেসিডেণ্ট 
হয়ে কাশিমবাজারেই থেকে গিয়েছিলেন। 

ক্লাইভ তার মুরুবিব হলেও হেস্টিংসের স্বভাব ছিল ক্লাইভের 
একেবারে বিপরীত। ক্লাইভ যে দিশি লোকদের অর্থশোষণের একটা 
উপকরণ ছাড়া মানুষ বলে বিবেচনা! করতেন না, হেস্টিংস তাদেরই 
আপনজন বলে ভাবতেন, তাদের স্বখছুঃখ জানবার চেষ্টা করতেন, 
কি বাক্যে আর কি আচরণে কখনো তাদের আতে ঘা দিতেন না। 
ক্লাইভের মতে! তিনি কখনো দিশি লোকদের দিয়েই কাধোদ্ধার করিয়ে 
নিয়ে তারপর তাদেরকে “কাল! আদমি” আখ্যা দিয়ে মুখ বেঁকিয়ে 
তফাতে সবে গিয়ে বসতেন না। বাহুবলের দ্বারা লোককে বশ করার 
চেয়ে সদ্ব্বহারে লোকদের হৃদয় জয় করার দিকে হেস্টিংসের ঢের 
বেশি ঝোক ছিল। 

ফলে, এদেশের প্রজী, জমিদার, মহাজন, রাজকর্মচারী সবাই-- 
এমন কি নবাববাহাছুর আর তার সভাসদেরাও হেস্টিংসকে স্সেহ 
করতেন, বিশ্বাস করতেন শ্রদ্ধাভক্তও করতেন ; ক্রাইভের মতো শুধু 
ভয় করেই চলতেন না। ক্লাইভ নিজে হেস্টিংসের এ নেটিভঞ্সীতি 
সম্বন্ধে শ্লেষবিদ্রপ করে তাকে বারবার সাবধান করে দিয়ে গেছেন, 
কিন্তু তাকে শুধরে উঠতে পারেন নি। কোম্পানীর অন্যান্য ইংরেজ 
কর্মচারীরাও প্রায় সবাই ক্লাইভেরই মতাবলম্বী। সুতবাং তারাও 
হেস্টিংসকে তেমন বুঝে উঠতে পারতেন না। তাই হেস্টিংস যেন 

একটু খাপছাঁড়ীগোছের হয়ে থাকতেন। সহজেই তাকে অন্যদের 
থেকে আলাদ। করে চিনে নেওয়া যেত। 

হেস্টিংসের ওপর দিশি লোকদেরও অন্ুরাগের কারণ বুঝতে 
ন। পেরে তখনকার ইংরেজরা তারই উপর অযথা খানিক বিরক্ত হয়ে 
উঠতেন ! নিজেদেরকে উত্যক্ত বোধ করতেন। আসলে খাখয়াপর! 
সম্বন্ধে আত্মছোলা হেস্টিংসের দিশি লোৌকেরই মতো উদাসীন ভাব, 
জীবনযাত্রার ধরনধারনে অদ্ভুত সংযম, তার গভীর ন্ায়পরায়ণতা, 
নিরপেক্ষ সুবিচার, উদ্ধতাহীন আত্মমধাদাজ্ঞানন_- এই সবই যে তাকে 
দিশি লোকদের সার প্রতি অনুরক্ত করে তুলেছিল, সে-কথা এই সবে 
ইংরেজ এঁতিহাসিকরা একটু একটু করে বুঝে উঠতে শুরু করেছেন । 
আর, ইংরেজ বুঝলেই আমরা বুঝি। 

তবে একজন দিশি ব্যক্তিকে হেস্টিংস কিছুতেই বরদাস্ত করে 
উঠতে পারেন নি। হেস্টিংস খোলাখুলিভাবেই লিখে গেছেন, এক 
নন্দকুমার ছাড়া আর দ্বিতীয় কোনো লোকেরই উপর তার ব্যক্তিগত 
বিদ্বেষ কখনে। জমে ওঠে নি। তার নিজস্ব জীবনে নন্দকুমার ছাড়া! 
তার আর কোনো শক্র ছিল না। উভয়ের মধ্যে মনোমালিন্যের 
স্ত্রপাত হয় হেস্টিংস মুশিদাবাদ রেসিডেন্ট থাকার সময়েই, আর 
শেষ হয় নন্দকুমার যখন ফাসিকাঠে ঝুলে নিজের প্রাণ বিসর্জন দিয়ে 
ইতিহাসের পাতায় নাম'লিখিয়ে রেখে যান। 

একটু বেশি বয়েসেই নন্দকুমার ব্রাহ্মণের কুলধর্ম পরিত্যাগ করে, 
দেশ ছেড়ে রাজধানী মুশিদাবাদে চলে যান । €তসখানে গিয়ে তিনি 
পশ্চিম উমিটাদকে (আমীরচন্দ ) যুরুবিব পাঁকড়ে তারই আওতায় 
বসে অব্রাহ্মণের কাজে নিজের জীবন উৎসর্গ করে দিয়েছিলেন । 
উমিষ্ঠাদ তখনো কোলকাতাবাসী হন নি। তবে ইংরেজদের সঙ্গে 
গা-েঁষার্খেষি করা শুর করে দিয়েছেন। তখনকার দিনের এঁহিক 

উন্নতিকামী অনেক বুদ্ধিমন্ত বাঙালীর মতো নন্দকুমারও ইংরেজদের 
দিকে ঝুঁকেছিলেন। বঙ্গদেশে তাদের প্রতিষ্ঠিত করতে অনেকরকমেই 
সাহায্য করেছিলেন। এমন কি অন্নদাতা মুসলমান প্রভুদের সঙ্গে 
বেইমানি করতেও একটুও পেছপা! হন নি। 

যদ্দিচ নন্দকুমারের মনোভাব শেষ পধন্ত ইংরেজদের অনুকূল ছিল 
না, তবু গোড়ায় গোড়ায় তিনি তাদের সত্যিকারই হিতকামী ছিলেন | 
বৈষয়িক ব্যাপারে অত্যন্ত কুশলী আর ছলাকলায় অতিরিক্তরকম 
পারদর্শী হওয়ায় তিনি সহজেই ক্লাইভের স্ুনজরে পড়ে যান। 
কালক্রমে তার এক বিশেষ প্র্িয়পাত্রও হয়ে ওঠেন। রকম-সকম 
দেখে ইংরেজরাই তার উপনাম দিয়েছিলেন" ব্ল্যাক কর্নেল। 
নন্দকুমারকে দিইয়ে কাজ হামিল করার উদ্দেশে ক্লাইভ বাইরের 
থেকে তার যথেষ্ট খাতির করলেও নিজের বিশ্বস্তদের কাছে তার ষে 
গুণ বর্ণনা করে গেছেন সেটাকে আর যাই হোক, প্রশংসাত্মক বলে 
ত। মোটেই চালাতে পারা যায় না। 

মসনদের লোভে মীরজাফর তার সমস্ত টাকাকড়ি ধনরত্র দামীদামী 
জিনিসপত্র সবই ইংরেজদের হাতে তুলে দিয়েও তাদের খাই মেটাতে 
পারলেন না, পাওনার জের বাড়তে বাড়তে পবতপ্রমাণ হতে চলল । 
তখন দেনার দায়ে অস্থির হয়ে তিনি বর্ধশীন হুগলী আর নদীয়া 
জেলার মালগুজারির টাকা কোম্পানীর নামে লিখে দিয়ে খানিকটা 
পরিত্রাণ পেলেন। মুশিদাবাদের রেসিডেণ্ট হিসেবে সে টাকা! 
আদায়ের ভার পড়ল হেস্টিংসের উপর । কিন্ত ভিতর থেকে কলকাঠি 
টিপে নন্দকুমার তার ও-ক্ষেত্রের সমস্ত চেষ্টাই ব্যর্থ করে দিলেন। আর 
না পেরে তিনি নন্দকুমারের নামে ক্লাইভের কাছে নালিশ ঠকে 
দিলেন । 

ওদিকে নন্দকুমারও কিছু চুপ করে বসে রইলেন না । নিজের 

কেরামতি দেখাবার এ স্থযোগ ছাড়তে তিনি একটুও উদগ্রীব নন। 
তিনি ক্লাইভের কাছে গিয়ে জানালেন, এতদেশীয় রাজন্ব আদায় 
সংক্রান্ত কাজে হেস্টিংস সম্পূর্ণ অনভিজ্ঞ । আদায়ের ভার কর্মেল- 
সাহেব তার উপর দিলে তিনি ছুদিনে ঠিকঠাক করে দিতে পারেন । 
ক্লাইভের কাধোদ্ধার নিয়েই কথা। উপায়ের ভালোমন্দ নিয়ে 
কোনোদিনই তার মাথাব্যথা ছিল না। তিনি মালগুজারি আদায়ের 
কাজে নন্দকুমারকে হেস্টিংসের উপর বসিয়ে দিলেন। হোস্টিং 
নন্দকুমারের বিরদ্ধে যা যা লিখেছিলেন তার একটাতেও তিনি কান 
দিলেন না। উল্টে তাই নিয়ে হেস্টিংসকেই তাইশ করতে লাগলেন। 
সেই থেকেই হেস্টিংস নন্দকুমারের উপর বিষম বিরূপ। কালক্রমে 
নন্দকুমারের আরো! অনেকরকমের অপকীতি এ বিরাগকে বাড়িয়ে 
তুলে তাকে গভীর বিদ্বেষে পরিণত করেছিল । 

১৭৬০ সালে ক্লাইভ প্রচুর এশ্বর্ষের মালিক হয়ে দেশে ফিরে 
যান। কিছু পরেই হেনরী ভ্যান্সিটার্ট তার জায়গায় গভর্নর হয়ে 
এলেন। ওয়ারেন হেস্টিংসকে তার পছন্দ হওয়ায় তিনি তাকে 
নিজের সহকারী করে কোলকাতীয় নিয়ে আসেন। কাউনসিলেও 
তার জন্তে একটা আসন বরাদ্দ করা হল। 

ভ্যান্সিটার্ট সাদাসিধে ভালোমান্ুুষ লোক । কিন্তু কর্মক্ষেত্রে যে 
ভালোমানুষের ঠাই নেই সেট! ইতিহাসে অনেক বার প্রমাণ হয়ে 
গেছে । বাবসা-বাণিজা সম্পর্কে ভ্যান্সিটা্টের দক্ষতা অনেকের 
চেয়ে বেশি হলেও, বিনেকবুদ্ধিকে সবকিছুর সঙ্গে মানিষে-জুলিয়ে 
না নিতে পারায় তিনি পলিটিক্সে একেবারে অচল হয়ে রইলেন। 
দেশের মঙ্গলের জন্তে ভাঙখোর মীরজাফরের জায়গায় কাজের মানুষ 
মীরকাশিমকে নবাবী পদে বসানো, ইংরেজদের স্বার্থের বিরুদ্ধে গেলেও 
তার শাসনে দেশের হিত হচ্ছে দেখে তাকে সর্বতোভাবে সাহাষ্য করা, 

নিজের মতো করে নিজের রাজত্ব চালাতে তাকে বাধা না দেওয়া, 
বরং তাতে তার পুরো! অধিকার স্বীকার করে নেওয়া--এসব ভ্যান্সি- 
টাটের ন্যায়বুদ্ধি শুভবুদ্ধির পরিচায়ক হতে পারে বটে, কিন্ত পলিটিকল 
বুদ্ধিবিবেচনার অভাবেরই নিদর্শন । 

স্বতরাং অল্প কিছুদিনের মধ্যেই দেখ। গেল, এক হেস্টিংস ছাড় 
অন্য সব কাউনসিলারই তার বিরুদ্ধে চলে গেছেন। কারণ তারা 
পলিটিশিয়ন__ তাদের কাছে স্বার্থের চেয়ে বড়ো আর-কিছু ছিল না। 
তারা মীরকাশিমকে হটিয়ে তাদের স্বার্থের অনুকূল মীরজীফরকে 
আবার গদিতে বসাবার চেষ্টা করতে লাগলেন! শেষ পরধস্ত বসিয়েও 
ছাড়লেন। 

হেস্টিংসের চরিত্র অনেকটা ভান্সিটা্টের মতো হওয়ায়, 
কাউনসিলে হেস্টিংসই তার একমাত্র সহায়ক দাড়িয়ে ছিলেন । তবে 
ভেস্টিংস ভ্যান্স্টাটের চেয়ে ঢের বেশি কাজের মানুষ। লোক 
বশ করার ক্ষমতাও ছিল তার অনেক বেশি । তাই তিনি সৎপরামর্শ 
দিয়ে ভ্যান্সিট।টকে অনেক দূর চালিয়ে নিয়ে যেতে পেরেছিলেন। 
তবে শেষ পর্ধন্ত অন্যদের সঙ্গে পেরে ওঠেন নি। অন্থদের মূল মন্ত্রই 
ছিল-_চট্পট ছু'পরসা করে নিয়ে দেশে ফিরে চল । দেশের লোক 
তাতে জাহান্নামে যার যাক, ভাতে কিছুই যায় আসে না। 

দিশি লোকদের প্রতি কাউনসিলরদের ব্যবহারের বিবরণ দিতে 
গিয়ে হেস্টিংস বলেছেন, ইওরোপিয়ানদের, বিশেষ নিচু জাতের 
ইওরোগীয়ানদের, ব্যবহারের এমন এক উগ্রচগ্ডামির ভাব আছে, যেটা 
কিছুতেই বাঙালীদের শান্ত বিনস্র স্বভাবের সঙ্গে খাপ খেতে চায় না। 
অবশ্ট মনে রাখতে হবে কথাটা ছুঁশৌ বছর আগেকার, আজকালকার 
নয়। সুতরাং প্রেসিডেপ্টের মতো! হেস্টিংসকেও একঘরে হয়ে থাকতে 
হল। শুধু তাই নয়। একদিন কাউনসিলে মীরকাশিম সম্বন্ধে তর্ক 


২৩ 


ওঠায় হেসটিংস যেই তার স্বপক্ষে ছু'চার কথা বলতে গেছেন ওম্নি 
স্ট্যান্লেক ব্যার্টসন্ন বলে এক অতি বেয়াদব বর্বর কাউনসিলর রাগের 
চোটে ধ্াড়িয়ে উঠে, হেস্টিংস আর ভ্যান্সিটার্টকে মীরকাশিমের 
ভাড়াকরা মোক্তার বলে গালাগাল দিয়ে সবার সামনেই হেস্টিংসের 
গালে এক চড় কষিয়ে দিলেন । 

বকৃসারের যুদ্ধ শেষ হবার ঠিক একমাস পরেই নিতাস্ত বিরক্তি- 
বশেই ভ্যান্সিটাট কোম্পানীর কাজে ইস্তফা দিয়ে দেশে ফিরে 
গেলেন। ঠিক তার পরের মাসেই ওয়ারেন হেস্টিংসও কাজ ছেড়ে 
দিয়ে জাহাজে উঠলেন। শেষ পর্যন্ত নীচ লোকদেরই জয়জয়কার । 
উপরে উঠে পড়ে তার! বাংলা দেশকে তছনছ করে ছাড়লেন। 
ম্যায়, ধর্ম, ভদ্রতা ইত্যাদি সবেতেই জলাঞ্জলি পড়ল । 

দেশে ফেরবার সময় হেস্টিংস হিসেব করে দেখেছিলেন, চোদ্দ 
বছর কোম্পানীর কাজ করে তার মোট সম্পত্তি দাড়িয়েছে তিরিশ 
হাজার পাউপ্ত, অর্থাৎ তিন লক্ষ টাকার মতো । তাও আবার নগদে নয়, 
প্রায় সবটাই বাবসায় খাটছে। তখনো কোম্পানীর কর্মচারীদের 
নিজ তবিলে ব্যবসা করাটা একেবারে বন্ধ হয়ে যায় নি। কোম্পানী 
উ[দের কর্মচারীদের যে মাইনে দিতেন তাতে অবশ্য কারো পেউ 
ভরত না, উল্টে পেট জালাই করত। সেই জ্বালা নিবারণের জন্থা 
তাদের নানারকমের উপায় অবলম্বন করতে হত। তাদের সবগুলোঁকে 
অবশ্য সছৃপীয় বলা চলে না, তাদের অনেকেই হেস্টিংসের চেয়ে ঢের 
কম দিন চাকরি করে ঢেব বেশি টাকা কবে নিষে দেশে ফিরেছিলেন । 
তার কারণ, হেস্টিংসের কাজ-কারবার অন্যদের মতো নোংরা! কাণ্ড 
কিছু ছিল না। আর, অন্যদের মতো উচু পদে বসে থেকেও হেস্টিংস 
কখনো কারো কাছ থেকে এক পয়সা ঘুস নেন নি। অবশ্য তখনকার 
দিনে ঘুসকে ঘুস বলতে অনেকেরই আঁপন্তি ছিল, যেমন এখন 

অনেকের কোদালকে কোদাল বলতে আপত্তি দেখা যায়। তাই তীর 
ঘুসকে ভেট সওগাত উপহার পুরস্কার ইত্যাদি নানা মনোহারী নামে 
অভিহিত করে মনে মনে তৃপ্তি বোধ করতেন । 

হেস্টিংস তখন সম্পূর্ণ একলা । মুশিদাবাদে থাকতে থাকতেই 
ার স্ত্রীর আর শিশুকন্যার মৃত্যু হয়। সাত বছরের ছেলে জর্জ 
হ্যাম্শায়ারে থেকে পড়াশুনো করছিল। জাহাজ থেকে নেমেই 
হেস্টিংস খবর পেলেন, সেও তার আট মাস আগে ভিপথিরিয়া রোগে 
মারা গেছে । অতদিন দেশের বাইরে থাকায় হেস্টিংদ যেন আর 
নিজের দেশকে চিনে উঠতে পারছেন না। আত্মীয়স্বজন, পুরনো! 
বন্ধুবান্ধবদের প্রায় সবাই ম্বৃত। নতুন যে-সমাজ দাড়িয়েছে তার 
সঙ্গে খাপ খাইয়ে নেবার মতো টাকা তার হাতে নেই । তাই তিনি 
অনেকটা ছন্নছাড়া হয়েই দিন কাটাতে লাগলেন । এম্নি সময় খবর 
পেয়ে গেলেন, সভার তিরিশ হাজার পাউগ্ডের মধ্যে বিশ হাজার 
পাউগ্তই ব্যবসায় ডুবে গেছে । হিসেব নিয়ে দেখা গেল, সব বেচেবুচে 
নিঃস্ব হয়ে গেলেও তখনে। তার দেনা থাকে চল্লিশ পঞ্চাশ হাজার 
টাকা । শিগগিরই একট। বিহিত লী করতে পারলে তাকে দেউলের 
খাতায় নাম লেখাতে হয়। 

গুজব আছে, এই সময় নানা কাজের উমেদারিতে হেস্টিংস 
অনবরত ঘুরপাক খেয়ে বেড়িয়েছিলেন। অসম্ভব কিছু নয়। কিন্তু 
কোনোটাতেই ষে কৃতকার্ধ হতে পারেন নি, সেটা গ্রুব সত্য । তাছাড়। 
হেস্টিংসের মন পড়ে আছে ভারতভূমির উপর । পৈতৃক ভদ্রাসন 
আর তার লাগাও জমিজমাগুলো! উদ্ধার করার এক প্রচণ্ড আকাঙ্ক্ষা 
তার মনকে ক্ষণেক্ষণে মোচড় দিচ্ছে। আবার কোম্পানীর চাকরি 
ছাড়া অন্য কোনো উপায়ে সে-আকাতক্ষা মিটতে পারে বলে তো 
“শ্বাস হয় না। কিন্তু কোম্পানীর ডিরেক্টরদের কাছে ছ"ছ'বার 

হাত পেতে হেস্টিংস বিফলমনোরথ হলেন। তবে ভাগ্য বৌধ হয় 
স্ুগ্রসন্ন ছিল । তৃতীয়বারের চেষ্টায় মাদ্রাজের চাকরিটা একরকম 
দৈবক্রমেই যেন হাতে পেয়ে গেলেন । ধারকর্ভ করেই তিনি বিদেশ- 
যাত্রার সাজসজ্জ! ও অন্যান্ উপকরণ সংগ্রহ করলেন । 

যে জাহাজে হেস্টিংস মাদ্রাজ যাচ্ছিলেন সেই জাহাঁজেই ইম্হোফ 
বলে এক জার্মান পরিবার তার সহযাত্রী ছিলেন । কর্তী কার্প ফন্‌ 
ইম্হোফ, গৃহিনী আনা মারিয়া আর তিন বছরের এক শিশু পুত্র 
চার্লস । ইম্হোফ নিজেকে ব্যারন বলে পরিচয় দিলেও টাকার 
টানাটানি তার কারো চেয়ে কম ছিল না। তলোয়ার ঘোর।নো ছাড় 
তর হাত তুলি ধরতেও মজবুত ছিল । হাতির দাতের পাতের উপর 
লোকদের মিনিয়েচর ছবি একে দিতে তিনি বেশ পট হয়ে উদ্েছিলেন। 
জার্মান ফৌজের কাজ ছেড়ে দিয়ে তিনি এ ছবি আঁকার কাজকে 
পেশা করে শিয়ে ইংল্যাণ্ডে যান। কিন্ত সেখানে তেনন জমাতে 
না পেরে এখন ভারতবর্ষে চলেছেন । : শুনেছেন স্খোনে বহু রাজা 
মহারাজা, নবাব-স্বাদার, আমাীর-ওমর1ও, জমিদারমহাঁজন । তাদের 
ভাতে ট।কার ভড়াছড়ি। দক্ষিণ।টীও দেন ভালো । 

কর্নেল সাহেবের বূপবতী গুণবতী বুদ্ধিমতী ভাখ।। সকলের চোখে 
পড়ার মতো । কালক্রমে এ নারী হেস্টিংসের জীবনে আনেকখানি 
জায়গা জুড়ে বসেছিলেন । েস-কাহছিনী পরে আসছে। 

আড়াই বছর মাক্রাজে কাটিয়ে হেস্টিংস বাঙ্গাপসাগর পাড়ি 
দিলেন। তখন তিনি সবে চলিশের কোঠায় পা দিয়েছেন । 

সেই পুরনো কোলকাতা । 

তবে হেস্টিংস এবার আর একটা নগণ্য কেরানী হয়ে নয়-_ 
একেবারে সব্প্রধান হয়ে কোলকাতায় পদার্পণ করলেন। 

সকলেই ভালে। করে জানেন, এমন কতকগুলো ব্যাপার আছে 
যার সম্বন্ধে মুখে উপদেশ দেওয়াটা খুবই সোজা কাজ, কিন্তু সেটাকে 
কাজে করে তোলাটা আদবেই সহজ কর্ম নয়, অত্যন্তই দুরূহ । 
ডিরেক্টররা তো লিখে দিয়েই খালাস-_ কোম্পানী এখন থেকে 
আর শুধু নামে নয়, কাজেও দেওয়ান হতে চান--কিস্ত তার ধকল 
পোহায় কে? আসলে দেওয়ানি জিনিসটা যে ঠিক কি সে-সম্বন্ধে। 
উাদের স্পষ্ট কোনো ধারণা ছিল না। তারা ভেবে নিয়েছিলেন, 
সাহেব কর্মচারীদের হাতে রাজন্দ আদায়ের ভার চাপিয়ে দিলেই 
বুঝি সব তেলতেল! চাকার মতো! ন্বচ্ছন্দে ঘুরতে থাকবে । আর 
কর্মচারীরা ইংরেজ হলে, কারচুপি করলে তাদেব ধরে নিয়ে গিয়ে 
দেশের ফৌজদারিতে সোপর্দ করে দিলেই সব গণ্ডগোল মিটে যাবে । 
দিশি কর্মচারীদের জন্বন্ধে সে-ব্যবস্থা তে! চলবে না। আসলে 
কোম্পানিকে দেওয়ানগিরি করতে হলে এ দেশের চলতি শাসনতন্ত্রের 
যে নলচেখোল বদলাতে হবে, সেটা তাদের মাথায় ঢোকে নি। 

তবে ভিরেক্টরর! বুদ্ধিমান লোক । বেশি কিছু বলতে গেলে 
পাছে ধর! পড়ে যান, সেই ভয়ে তার! শুধু জানিয়ে দিয়েই নিশ্চিন্ত 
রইলেন যে, তারা সব-কিছু বেশ ছিমছাম ঝকঝকে তকতকে দেখতে 
চান। কাজে কাজে সবকিছু সাফ-স্ুতর করার ভার সহজেই 
গভর্নরের ঘাড়ে গিয়ে পড়ল । তাতে হেস্টিংসও ভেবে নিয়েছিলেন, 

তিনি এ দেশের উন্নতির দরুনও যা ভালো বোঝেন সেইরকম কাজ 
করে গেলে ভিরেক্টররা খুশি হবেন। গোড়ায় গোড়ায় ভারা হয়েও 
ছিলেন। হেস্টিংসের সব-কিছু সংস্কার-কাজে তাদের সায় পাওয়! 
গিয়েছিল। তাতে কাজও ভালো হয়েছিল। কিন্তু উপরওয়ালার 
কথার উপর নির্ভর করে চললে শেষ পর্যন্ত কি ঠকান ঠকতে হয়, 
সেট! হেস্টিংস খানিক পরেই টের পেয়েছিলেন । 

হেস্টিংদ নিজেও বরাঁবর ক্লাইভের দো-আশল! গভর্নমেণ্টের 
বিরুদ্ধে। দিশি লোকদের উপর রাজকার্ষের ভার চাপিয়ে দিয়েও 
তাদের হাত থেকে আসল ক্ষমতা কেড়ে নিয়ে তাদেরকে ঠঁটো 
জগন্নাথ বানিয়ে রেখে ছাই এফলতে ভাঙা কুলোর মতো! সব দোষ 
তাদেরই উপর চালাতে হেস্টিংসের খুবই আপত্তি ছিল। দিশি 
লোকদের হেস্টিংস খুবই বিশ্বাস করলেও তার মতলব ছিল তারা 
কাজ করবেন ইংরেজদের তাবে, তাদের সঙ্গে মিলেমিশে । কিন্তু 
যাতে সবাই কোম্পানী বাহাছরকে তাদের মনিব বলে মেনে চলে, 
সেইটেই ছিল হেস্টিংসের শাসনপদ্ধতির মূলমন্ত্র । দেওয়ানি নিজের 
হাতে চালানো মানে তিনি তাই বুঝেছিলেন | 

ডিরেক্টরদের দৃঢ় বিশ্বাস যে বাংলা! দেশের ছূর্গতির মুলে আছে 
তাদের কর্মচারীদেরই নষ্টামী । তাসে কর্মচারী কি ধল! আর কি 
কাল! । কিন্তু হেস্টিংসের ধারণা অন্ঠরকমের। যেখানে শাসন- 
পদ্ধতিই বিকৃত ধরনের সেখানে কমীদের দোষ দেখিয়ে কর্মচারী 
বদলিয়ে ষে কোনোই স্তরাহা করা যায় না, সেকথা হেস্টিংস খুবই 
মানতেন। তার মতে শাসনব্যবস্থাই উন্নতধরনের হওয়া চাই। 
হেসটিংস আরো! জানতেন, ডিরেক্টরর। মুখে যতই আক্ষেপ করে 
বেড়ান না কেন যে, তাদের কর্মচারীরাই ভাদের ডুবিয়েছেন, কিন্তু 
কাজের বেলায় দেখা যাবে, এসব কর্ণচারীর কেউ তাদের আত্মীয়- 

কুটুন্ব, কেউ তাদের পেয়ারের লোকদের আপনজন, কেউ ব। তাদের 
পোৌলিটিকল মুরুবিবদের আশ্রিত অনুগত ব্যক্তি। তাঁদের পিছনে 
লাগতে গেলে তে সবাগ্রে তাকেই কাজ ছেড়ে দিয়ে চলে যেতে হয়। 
হেস্টিংস ও পথে গেলেন না। তবে খাস জায়গাগুলোতে তিনি 
নিজের বিশ্বস্ত লোকদের বেছে বেছে এনে বসিয়ে দিয়েছিলেন। 
নাদিলে কাজ চলত না। থিওরিস্টরা তার বিরুদ্ধে গলা ছেড়ে 
যতই চিৎকার করে মরুন না কেন। 

গভর্নরের তেরজন মেম্বর নিয়ে যে কাউনসিল ছিল, প্রখর 
ব্যক্তিত্বের গুণে হেসটিংস তাকে মনের মতো! করে চালিয়ে নিয়ে যেতে 
পেরেছিলেন । যদিও মেজরিটির রায় বাতিল করে দেওয়ার কোনে। 
ক্ষমতা গভর্নরের ছিল না, তবু সেদিক দিয়ে হেস্টিংস কোনোদিন 
কোনো বাধা পেয়ে বসেন নি। তবে ক্লাইভের মতো কাউনসিলরদের 
কাউকে তাড়ানো, কাউকে দূরে মফঃস্বলে সরানো, কাঁরো-বা চাকরিই 
খেয়ে দেওয়া-এসব কিছুই হেস্টিংসকে করতে হয় নি। তাদের 
সঙ্গে ভদ্র ব্যবহার করে, তাদের সুখ-দুঃখের উপর দৃষ্টি রেখে, 
যুক্তি দিয়ে তাদেরকে সব বুঝিয়ে-স্ুঝিয়ে তাদের আপনজন করেই 
হেস্টিংস অনেক দূর পরস্ত অগ্রসর হতে পেরেছিলেন । 

গভর্নরের গদিতে বসবার ঠিক দশদিন পরেই ডিরেকৃুটরদের 
সিকৃরেট কমিটির কাছ থেকে এক গোপনীয় নির্দেশপত্র হেস্টিংসের 
হাতে এসে পৌছল। কমিটি জানিয়েছেন, নায়েব-দেওয়ান মহম্মদ 
রেজা খা আর তার ম্যানেজার অম্বত সিংহকে সপরিজন বন্দী করে 
কোলকাতায় নিয়ে গিয়ে ফেলে তউ!দের বিচার করা হোক । কমিটি 
বিশ্বাস করেন যে, তাহলে তাদের সব কারসাজি ধরা পড়ে যাবে। 
সঙ্গে সঙ্গে কোম্পানীর তছরূপ করা লাখ লাখ টাকাও আদায় হয়ে 
আসবে । তবে ধরপাকড়ের কাজটা অতি সন্তর্পণে হাসিল করতে 

হবে, যেন কাকপক্ষীও আগের থেকে কিছু জানতে না পারে যে, 
কোথায় কি হচ্ছে। তা না হলে সবই মাটি । 

হেস্টিংস সোজাস্জি মহম্মদ রেজা খাকে তার পদ থেকে বরখাস্ত 
করারই পক্ষপাতী ছিলেন। তদন্ত-ফদন্ত বিচারপরথ তাঁর আঁদবেই 
মনঃপুত ছিল না। তার ধারণা, যা হবার তা তো হয়েই গেছে। 
এখন আর তাই নিয়ে মাতামাতি করলে কোনোই লাভ হবে না । 
তাছাড়া রেজা খা! এক কেছবিষ্ু মানুষ, তার বিরুদ্ধে সাক্ষীসাবুদ 
পাওয়া খুবই কঠিন! ওসব হাঙ্জামা করতে গেলে সময় নষ্ট করা 
ছাড়। আর কোনো ফয়দ1 হওয়ার সম্ভাবনা নেই । তবে ডিরেক্টরদের 
আদেশ । তার! বেশ জোর দিয়েই হকুম করেছেন। সুতরাং সে আজ্ঞ। 
পালন না করে তো উপায় নেই ! 

বিহারের নায়েব দেওয়ান রাজা! সিতাব রায়। সরকারী কাজে 
তার কোনোই গলদ ছিল নাঁ। তার বিরুদ্ধে অভিযোগও তেমন 
কিছু ছিল না। কিন্তু বিহারের দেওয়ানি চালানোর জন্যে তাকে 
রেজা খার সঙ্গে মাখামাখি করে চলতে হয়েছে । সুতরাং অসৎ সঙ্গে 
বাসের ফল তাকেও তে! খানিকট। ভোগ করতে হয় । 

সিক্রেট কমিটির চিঠি পাওয়ার পরদিনই হেস্টিংস মুগিদাবাদের 
রেনিডেন্ট স্যামুয়েল মিডলটনকে খবর পাঠালেন, পত্রপাঠ যেন 
মহম্মদ রেজা খা আর অমৃত সিংহকে বন্দী করে কোলকাতায় চালান 
করে দেওয়া হয়। কিন্তু সব যেন সারা হয় ছুপিচাপি, অতি 
সংগোপনে । হেস্টিংস তার কাউনসিলকেও কোনো কথা ঘৃণাক্ষরেও 
জানালেন না। তিনদিনে গভর্নরের অর্ডার মুশিদাবাদে গিয়ে 
পৌছল ! মিভলটন পল্টনের অধ্যক্ষ ক্যাপটেন আ্যন্ডারসনকে 
ডেকে গোঁপনে পরামর্শ করে সব ঠিকঠাক করে ফেললেন । তখনো 
ভোর হতে ঘণ্টাখানেক বাকি । ইংরেজদের চার দল তেলেঙ্গী সেপাই 

নিঃশকে রেজ। খার নিসাদবাগের বাগানবাড়িতে গিয়ে সমস্ত বাঁড়িটা 
ঘেরাও করে ফেলে পাহারাওয়ালাদের ঘুমন্ত অবস্থাতেই আটক 
করে ফেলল । ৃ 

মিডলটন বাড়ির ভিতর গিয়ে রেজ। খাঁকে জাগিয়ে তাকে 
গভর্নরের আদেশ জানিয়ে দিলেন। ইংরেজদের শাক্তিসামর্থের 
পরিমাপ রেজ। খাঁর একটুও অবিদিত ছিল না। তিনি জানতেন 
গভর্নরের হুকুম তামিল ন! করাটা মুখ্খুমির একশেষ হবে। তিনি 
খানিকক্ষণ স্তদ্ধ হয়ে থেকে কপাল চাপড়িয়ে বুঝিয়ে দিলেন, ভাগ্যে 
যা হবার আছে তাই-ই হোক । এক সময় ইংরেজরাই তাকে সমাদর 
করে উচু কোঠায় তুলেছিলেন, আজ তারাই আবার ভার হাতে দড়ি 
দিচ্ছেন । তাতে বলার আর কি আছে? রেজা খ! ধীরে ধীরে 
মিডলটনের পিছন পিছন বাইরে বেরিয়ে এলেন। সেপাইদের 
পাহারার তাকে ঘেরা পালকিতে ভরে পলাশী হয়ে অগ্রদ্বীপে নিয়ে 
যাওয়া হল । সেখান থেকে বজরায় ভুলে কোলকাতা চালান করে 
দেওয়া হল । 

তাঁরপর রেজ। খাঁর শহরের বাড়িতে গিয়ে তার পরিবারবর্গকেও 
বন্দী করা হল । অমৃত সিংহও ধরা পড়লেন । সবাইকেই কোলকাতায় 
পাঠানো হল। সমস্ত কাজই খুব সাবধানে করা হল, যাতে কারে 
কোথাও একটুখানি সন্ত্রম নষ্ট না হয়। প্রত্যেককেই তার উপযুক্ত 
মধাদা দেওয়া হল। 

মিঙ্লটন সঙ্গে সঙ্গেই হেস্টিংসকে খবর পাঠিয়ে দিলেন, মহম্মদ 
রেজা! খ। কোলকাতা চলেছেন । সেই তখন হেস্টিংস ব্যাপারট। ভার 
কাউনদিলকে প্রথম খুলে বললেন । ডিরেকৃটররা যে নানা কারণে 
রেজা খার উপর বিরূপ হয়ে আছেন, সেকথা কাউনসিলরদের 
সবাইকার জানা ছিল। স্থতরাং তাকে কোলকাতায় ধরে নিয়ে 

আসা হচ্ছে শুনে কেউই তেমন আশ্চর্য হল্নে না। তবে তিনি 
কোলকাতা পৌঁছলে তাকে কিভাবে গ্রহণ করা! হবে, তাই নিয়ে 
তাদের মধ্যে একটু কথা কাটাকাটি চলল। শেষে স্থির হল; 
কাউনসিলর জন্‌ গ্রেহাম কাউনসিলরদের তরফ থেকে রেজা! খাকে 
দস্ভরমতে! আদর-আপ্যায়ন করে সমারোহে তাকে তার চিৎপুরের 
বাড়িতে উঠিয়ে দিয়ে আসবেন। আসল কথা, সময়ে-অসময়ে মহম্মদ 
রেজা খার হাত থেকে প্রায় সব কাউনসিলরই ইতরবিশেষ দাক্ষিণ্য, 
লাভ করেছিলেন। নগদ বিদায় ছাড়াও নিজস্ব কারবারে তার! 
নায়েব-দেওয়ানদের কাছ থেকে যথেষ্ট সুযোগসুবিধা পেয়েছিলেন । 
জন্‌ গ্রেহাম তারই মধ্যে একটু বেশি। দীর্ঘকাল বর্ধমানের রাজস্ব 
আদায়ের কাজে তদ্বিরকারক ছিলেন বলে নায়েবের অন্ুগ্রহটা তার 
ভাগ্যে খানিকট! বেশি করেই বর্তে ছিল। বিনি পয়সায় কৃতজ্ঞতা- 
জ্ঞাপনের এ স্থযোগ তারা ছাড়েন কি করে? হেস্টিংসের সদ্যুক্তি__ 
ধাকে বিচারের জন্যে ধরে আনা হয়েছে তাকে আবার আদর- 
অভ্যর্থনা কেন ।-__তাদের মনঃপুত হল না। 

কোলকাতার উত্তর-অঞ্চলে চিৎপুরের খাল যেখানে গঙ্গায় গিয়ে 
পড়েছে তার প্রায় গায়েই মহম্মদ রেজা খাঁর বাড়ি। বাড়ি নয় 
তো৷ রাজবাড়ি । প্রকাণ্ড হাতা । বহুদূর বিস্তৃত বাগান-বাগিচা । 
সব কি সাজানো গোছানো, যেন ইন্দ্রপুরী। পরবর্তীকালে রেজ। খার 
বংশীয়রা কোলকাতার স্থায়ী বাসিন্দা হয়েছিলেন। তখন তারা! 
চিৎখুরের নবাব বলে আখ্যাত হতেন। কিন্ত কালক্রমে তারা 
কোথায় যে উড়ে গেলেন তাঁর ঠিকানা কেউ আর দিতে পারে না। 
রেজা খা সেই বাঁড়িতেই গিয়ে উঠলেন । কোম্পানীর পাহারাওয়াল! 
ৰাড়ির পাহারায় রইল বটে, কিন্তু এমনভাবে রইল যে দেখলেই মনে 
হত তারা যেন নায়েব বাহাছবরেরই সেপাইশান্ত্রী । 

রেজা খীর হাতে বিস্তর টাকা । মীরজাফরের নবাবির আমলে 
তিনি ঢাকার ডেপুটি গভর্নর ছিলেন, তখন সেখান থেকে বহু অর্থ 
সংগ্রহ করতে পেরেছিলেন। মীরজাঁফরের মৃত্যুর পর সে টাকা 
খুব কাজে এসেছিল। সেই টাকার থেকে বেশখানিকটা ইংরেজ- 
মাতব্বরদের হাতে তুলে দিতে পারায় তিনি নবাব নজমউদ্দৌলার 
ডেপুটি, অর্থাৎ বাংলার নায়েব-নাজিমের পদ সহজেই পেয়ে 
গিয়েছিলেন। সে-টাকা বের করায় তার ক্ষতি কিছু হয় নি। 
কারণ ইংরেজ মুরুবিবদের প্রসাদে কোম্পানী-দেওয়ানের ও নায়েবের 
পদ পেতে তার বেশি দেরি হল না। নায়েব-দেওয়ানের ও মাইনেই ছিল 
বছরে ন-লাখ টাকা। তার উপর নবাবের পাওন! বছরে বত্রিশ লাখ 
তারই হাত দিয়ে যাতায়াত করত। উপরির কথা ছেডে দিলুম। 
তবে টাকার চেয়ে যেমন টাকার সুদ মিষ্টি, তেমনি উপরি না থাকলে 
সেকালে চাঁকরিতেও তো! কোনো সুখ ছিল না । 

এ পর্ষন্ত প্রায় সাত বছর ধরে মহম্মদ রেজা খা নায়েব-নাজিম 
আর নাঞ্েব-দেওয়ান হয়ে বাংলা দেশের উপর প্রভূত্ব করে এসেছেন । 
বাংলার অপোগণ্ড নবাবদের কেই-ব। চিনত ? ছোটো নবাব মহম্মদ 
রেজ। খা মুজফফর জঙ্গ বাহাঁছুরকেই সবাই বাংলার আসল নবাৰ 
বলে জানত। স্থৃতরাং সবকিছু মিলিয়ে তার হাতে যে টাকার 
ছড়াছড়ি তাতে আর আশ্চর্য কি? কিন্তু নায়েব-বাহাছর অতিশয় 
চালাক লোক। পাছে টাকা ছড়াতে থাকলে লোক অন্যকিছু 
ভাবে তাই তিনি কোলকাতায় আসা অবধি নিতাস্ত গরীবানা চালেই 
চলছিলেন। যেখান থেকে পারেন ধারকর্জ করে বসতেন। লোকে 
ভাবত তার ট'যাক বুঝি সত্যিই খালি হয়ে গেছে। ধারণাট। দৃঢ় হল 
যখন কোলকাতায় আনার প্রায় সঙ্গে সঙ্গেই চারদিকে প্রকলামেশন 
বেরিয়ে গেল, বাংলাবিহার-উড়িষ্যার রাজস্ম আদায় এখন থেকে 

মুশিদাবাদ আর পাঁটনার রেভিনিউ কাউনসিলের দ্বারাই করানো! 
হবে, নায়েব-দেওয়ানের মারফত নয়। হেস্টিংস নাবালক নবাবকে 
দিইয়ে রেজা খাকে নায়েবনাজিমের পদ থেকেও বরখাস্ত করিয়ে 
দিলেন । কয়েক দিন পরে পাটন! থেকে সিতাব রায়কেও কোলকাতায় 
রে আনা হল। 

কিন্তু বন্দী ছুজনের বিচার অতো! শিগগিরই আরম্ভ হল না। 
হেস্টিংস দেখলেন চারিদিকে রেজা খাঁর এখনো যেমন প্রভাব- 
প্রতিপত্তি তাঁতে-তখনই তার বিচার আরম্ভ করে দিলে স্থবিধার কিছু 
হবে না। তাই তিনি গড়িমসি করতে ল!গলেন। খানিকটা দেরি 
হয়ে গেলে সাক্ষীসাবুদ পেতে হয়তো একটু সুবিধা হতে পারে। 
তাছাড়া এ সংক্রান্ত ভিরেক্টররা একটা বড়ো অদ্ভুত ফরমাশ 
করেছিলেন। তারা গোপনে হেস্টিংসকে জানিয়ে দিয়েছিলেন 
রেজা খার গোলমেলে কাগ্গুলো নন্দকুমারের যেমন জানা তেমনটি 
আর-কারো নয়। নন্দকুমীর রেজা খার ঘোর শত্রু । স্বৃতরাং তাকে 
ভালোরকমের একটা বখশিশ কবলালে রেজা! খার বিরুদ্ধে সব সাখ্যি- 
প্রমাণ তিনিই যোগাড় করে দেবেন । কিন্ত খুব সাবধান নন্দকুমারকে 
যেন পুরোপুরি বিশ্বাস করা না হয় আর তার হাতে যেন সত্যিকারের 
কোনো ক্ষমতাও তুলে না দেওয়া হয়। তাদের প্রেসিডেন্ট হেস্টিংস 
নন্দকুমারকে বেশ ভালো করেই চেনেন, স্থুতরাং বেশি-কিছু বলা 
বাল্য । |] 

ডিরেক্টরদের এ নির্দেশ হেস্টিংসর আত্যন্থ বিদখুটে বলে মনে 
হল। কিন্তকি আর করেন। মনের বিরক্তি মনেই চেপে রেখে 
তিনি নন্দকুমারকে ডেকে তার উপর প্রমাণ সংগ্রহের ভার বসিয়ে 
দিলেন। ডিরেক্টরদের মতো তিনিও কি বুঝলেন না যে, রেজা খাঁর 
উপর দারুণ বিদ্বেববশতঃ নন্দকুমার তার বিরুদ্ধে ষে সব প্রমাণ 

উপস্থিত করবেন সেগুলো। প্রমাদেই ফ্টাড়িয়ে যাবে । সে সব প্রমাণ 
সত্যের বদলে মিথ্যের ঠেস দিয়ে ভরাট করা হবে। 

যাই হোক, হেস্টিংসের হাতে অনেক কজি। তিনি কোলকাতায় 
বসে থেকে সময় নষ্ট না করে দলবল সমেত মফঃস্বল ঘৃরতে বেরিয়ে 
পড়লেন । 

তার প্রথম গন্তবাস্থল কৃষ্ণনগর । 

মফঃম্বল ঘোরার কথাটা তাহলে আর-একটু খোলসা করে বলতে 
হয়। 

জমিজম। ঠিকমতে। বিলি করা, জমার পরিমাণ কি হবে তা ধার্ষ 
করা, খাজনা আদায়ের স্ুবন্দোবস্ত করা_এসবই ছিল দেওয়ানের 
কাজ। কোম্পানী যখন নামের খোলস ছেড়ে কাজেও দেওয়ান 
হবেন বলে স্থির করলেন, তখন তো এসব কাজের ভার স্বভাবতই 
গভর্নরের ঘাঁড়ে গিয়ে পড়ল। হেস্টিংস সে-দায় মাথা পেতেই 
গ্রহণ করলেন। কোম্পানীর প্রাপ্য রাজস্বের পরিমীণ যেরকম 
কমতির দিকে চলেছে তাতে সেদিক থেকে তখনই তখনই একটা-কিছু 
বিহিত না করলেই নয়। আরো ছ' মাস আগে কাজে লাগতে 
পারলে ভালো ছিল। 

ডিরেক্টরদের মনে ঠিক যে কি ছিল তা৷ অবশ্য বল! ছৃ্ষর। কিন্তু 
হেস্টিংস যে প্রজার ছঃখ যাতে দূর হয়, জমিদাররা যাতে তাদের 
উপর অত্যাচার করতে না পারে অথচ দেওয়ানের প্রাপ্য পাওনাগণ্ডাও্ 
যাতে ঠিকঠাক আদায় হতে থাকে তার চেষ্টা প্রাণপণ করেছিলেন 
সে-বিষয়ে একটুও কোনো সন্দেহ নেই। কিন্ত তার অক্রান্ত চেষ্ট! 
পুরোপুরি কাজে দীড়ায় নি। কেনযে দ্রাড়ায় নি, সে কথাই বলা হচ্ছে। 

প্রধান কারণ হল, আবে বাংলায় রাজন্স-সংক্রান্ত ব্যাপারে 
না হেস্টিংস না ইংরেজ কর্মচারীদের কারো একটা পরিক্ষার ধারণ! 
ছিল। তার! কেউই ঠিক জানতেন না যে, জমিদারি পরগণাগুলোর 
ঠিক কি পরিমাণ মালগুজারি ধার্য করলে সেটা ন্যায্য হবে। সেটা ঠিক, 
করে বুঝে ওঠবার উপকরণ তাদের হাতে ছিল না । সেসব ছিল 


৩৬ 


জমিদারদের সেরেস্তায়। আর ছিল সরকারী কান্ুুনগোদের দপ্তরে । 
কানুনগোরাই ছিলেন ছোটে ছোটো ডিরেক্টর অভ ল্যাণ্ড রেকর্ডস । 
প্রত্যেকটি জমার পুংখান্ুপুংখ বিবরণ ছিল এঁ ছুই শ্রেণীর লোকদের 
নখদর্পণে | 

কিন্তু সেসব অন্ঠের কাছে ফাস করে দেওয়াট। তাদের কারো 
স্বার্থেরই অনুকূল ছিল না। জমিদাররা তাদের জমিদারি থেকে 
খাজনা ছাড়া আরো অনেক রকম আয়ের আমদানি করতেন । সেসব 
অবশ্য তাদের ন্যায্য পাওয়া নয়। তবে অনেকদিন ধরে চলে আসছে 
বলে তা! রেওয়াজ দাড়িয়ে গিয়েছিল । সেসবের সত্যিকার হিসেব 
অন্যকে জানতে না দেওয়ার মধ্যে অস্বাভীবিক একটু কিছু ছিল না, 
আর কানুনগোর। জমার প্রকৃত বিবরণ অপরকে জানিয়ে দিলে তো 
তাদের পৈতৃক ব্যবসাই মাটি, তার মূলেই হাভাত। 

সুতরাং কোম্পানীর হাতে দেওয়ানি আস! থেকে লর্ড কর্নওয়া- 
লিশের চিরস্থায়ী বন্দোবস্ত পধন্ত, অর্থাৎ ১৭৬৫ থেকে ১৭৯৩ সাল 
পর্যন্ত প্রজারা জমিদারদের ম্যাষা-মন্তাযা ঠিক কি দিত আর 
জমিদাররা রাজস্ব বাবদ দেওয়ানের দপ্তরে ষে টাকা জম! করতেন, 
সে-ছুয়ের বিয়োগ-ফলট। যে কি ফীড়ায় তা কোম্পানীর কর্মচারীদের 
কাছে বরাবরই একটা গোলকধ ধার মতে হেঁয়ালি থেকে গিয়েছিল । 
চিরস্থায়ী বন্দোবস্তের পর অবশ্য তাই নিয়ে তাদের আর মাথ! ঘামাতে 
হয় নি। তবে চিরস্থায়ী বন্দোবস্ত একটা আজেমৌজে থাউকো। জমার 
উপরই প্রতিচিত, সুক্ষ্ম কোন হিসেবের উপর নির্ভর করে নয়। 

একটা উপায় অবগ্ঠ ছিল। কিন্তু সেটা একটা বৃহৎ ব্যাপার। 
আর তাতে ব্যয়ও বিস্তর । সুবে বাংলার সমস্ত জমির একটা ভালো- 
রকম জরিপ করিয়ে নিলে একটা! সুরাহা হত বটে। কিন্তু কারবারী 
ব্যক্তিরা বরাবরই একটু দৃষ্টি-কুপণ। তাদের চোখের সামনে দিয়ে 

বস্তা বস্তা মোহর পার হয়ে গেলে সে কিছু নয়; তারা শুধু পাই 
পয়সার হিসেব নিয়ে মাথা ঘামিয়ে মরেন। ডিরেকৃটরদের সভায় 
জরিপের কথাটা একবার উঠেছিল । উঠতেই তারা এমন ভিরমি 
যেতে লাগলেন যে, কথাটা আর অগ্রসর হয় নি। তাছাড়া শ্রেফ 
দিশি লোকদের তদারকিতে জরিপ করালে তেমন কোনো ফল 
পাওয়া যেত না। ওদিকে কোম্পানীর ইংরেজ কর্মচারীরা ও বিষয়ে 
নিতান্তই অনভিজ্ঞ। মালের দরদস্তুর বেচাকেনার হিসেবেই তারা 
অভ্যস্ত, জমি মাপজোপের হিসেবনিকেশ তাদের মাথায় সহজে 
ঢুকত না। 

তবু গতি একটা কিছু তো করা চাই? পুরেকার আমলে বৈশাখ 
মাসের একটা শুভদিন বেছে পুণ্যাহের আয়োজন করা হত! এ 
সমস্ত জমিদার তালুকদার জোতদার ইত্যাদিকে রাজধানী মুশিদাবাদে 
জড়ো করে আবার এক বছরের জন্যে নতুন করে জম। বন্দোবস্ত কর! 
হত। -বলা বাহুল্য গ্রাতি বছরই তাইতে জমার অঙ্ক খানিকটা করে 
বৃদ্ধি পেয়ে যেত। অবশ্য তাতে করে ছুধে হাত পড়ত না। তবে 
জমিদারের বছর বছর খরচান্ত হতে হত আর থাকা-খাওয়ার দরুণ নানা 
অস্ুবিধাও ভোগ করতে হত। তার উপর ছিল নজরানী। রাজ- 
ধানীতে গিয়ে নবাঁধ-সাহেব, ছোটে! নবাব আর অন্যান্ত মহৎ- জনের 
দর্শন তো খালি হাতে পাওয়া যেত না! প্রত্যেকেরই দর্শনীর একটা 
হার নিদিষ্ট কবা ছিল। গোড়াতেই সেই-মতো মোহর-আশরফি 
লাল রুমালে বেধে পেশ করতে হৃত, নইলে শুধু হাতে আজি পেশ 
করাটা একটা চূড়ান্ত বেয়াদবি বলে মনে করা হত। 

হেস্টিংস ঠিক করলেন, তিনি কয়েকজন পুরনো! কাউনসিলরকে 
সঙ্গে নিয়ে প্রত্যেকটি জমিদারি-পরগণা ঘুরে ঘুরে দেখবেন । 
তার পর সব দেখেশুনে জমার পরিমাণ ধার্ধ করে জমি বিলি 

করবেন। কাউনসিল হেস্টিংসের প্রস্তাবে রাজি হয়ে যাওয়াতে 
এক কমিটি অভ সারকিট খাড়া করা হল। তার একদল যাবেন 
গঙ্গার পুর্পারের পরগণাগুলো৷ বিলি করতে হেস্টিংসের কর্তৃত্বে। 
আর একদল যাবেন উইলিয়ম অলডারসে বলে এক প্রবীণ 
বিচক্ষণ কাউনসিলরের নেতৃত্বে গঙ্গার পশ্চিম পারের পরগণাগুলোর 
বন্দোবস্ত করতে । সবদিক বিচাঁর-বিবেচন! করে স্থির হল আপাততঃ 
পঁচ বছরের মেয়াদী ইজারায় জমি বিলি করা হবে। হেস্টিংসের 
ধারণা, এ সময়ের মধ্যে জমি, রাজস্ব, খাজন। ইত্যাদি সম্বন্ধে অনেক 
কিছুই দরকারী খবর জানা হয়ে যাবে। 

আরে! ঠিক হল প্রত্যেক পরগণায় একজন করে ইংরেজ কলেকটর 
থাকবেন, আর তার সঙ্গে তার সাহায্যে থাকবেন একজন করে দিশি' 
দেওয়ান । রাজন্ব-আদায়ই তাদের প্রধান কাজ হবে। ভালে করে, 
কাজ চালাবার জন্তে কতকগুলে। নিয়মও বেঁধে দেওয়া হল । চৌদ্দটা 
বিধির মধো তিনটে ছিল ওরই মধ্যে একটু ভারিকেগোছের । নিয়ম 
হল, অতপর কে।নো কলেকটরই আর নিজের খাতে ব্যবসা-বাণিজ্য 
করতে পারবেন না। ইংরেজদের কোনে গোমক্সা-ব্যানিয়ান কোনো 
জমিজমার বিলি নিতে পাববেন না। আর রাজন্বআদায়ের জন্তে 
পরগণ। সেপাই নিয়ে গিয়ে জমিদারদের ধরপাকড় করা চলবে না। 

সকলেই স্বীকার যাবেন, নিয়ম গুলো অতি উত্তম। কিন্তু অনেক 
শুভ সংকল্লের মতো! ওগুলোও কোনে কাজে দাড়ায় নি। কলেকটরদের 
ব্যবসা আগে যেমন চলছিল ঠিক তেমনিই চলতে লাগল, তবে স্বনামে 
নয়, তাদের সরকার গোমস্তাদের বেনামে। আর ব্যানিয়ানদের জমি 
বিলি নেওয়!? সে-বিষয়ে তে। খোদ গভর্নর সাহেবের পেয়ারের 
ব্যানিয়ান কান্তবাবুই তে। রাম-আসামী। অন্যদের কথা তো ছেড়েই 
দেওয়া গেল। ন্বনামে-বেনামে তার জমার পরিমাণ ছিল বছরে তের, 

লাখের কিছু উপর । তাইতেই না কান্তমুদি- _কাস্তবাবু? রংপুর 
জেলার পরগণ।গুলোর বন্দোবস্তের সময় সেখানকার বিখ্যাত বাহিরবন্দ 
প্রগণা এ সময়েই রানী ভবানীর অধিকার থেকে ছিনিয়ে নিয়ে কান্ত- 
বাবুর নাবালক ছেলে লোকনাথের নামে জমা করে নেওয়া হয়েছিল । 
পরগণ। স্পোইদের হাত থেকে জমিদাররা বেঁচে গেলেন বটে, কিস্ত 
প্রজারা বাঁচে নি। সেপাইদের ইংরেজ অধ্যক্ষদের টাক। খাইয়ে জমি- 
দার! প্রজানির্যাতনের যে কাজে লাগাতেন, তার নিদর্শন বড়ো কম 
পাওয়া যায় না। ইংরিজিভে একটা প্রবাদ আছে : পারলামেণ্ট আইন 
পাস করতে পারে বটে, কিন্তু তাঁই দিয়ে অসৎকে সৎ করে তুলতে 
পারে না। খুব খাটি কথা । 

তবে কলেকটররা যে একেবারে কিছু করেন নি তা বললে কিন্ত 
অপরাধ হবে! জমিদারদের হাত থেকে প্রজাদের রক্ষা করার কাজে 
তারা বেশ-খানিকট তৎপরত। দেখিয়ে ছিলেন, প্রজাদের ভাগ্যের উপর 
সব দোষ চাপিয়ে দিয়ে হাত-পা গুটিয়ে উদাসীন হয়ে বসে থাকেন নি। 
তবে প্রজাদের উপর জমিদারদের অত্যাচারের কথা একটু বেশি মাত্রাতেই 
সব সময় প্রচার মাছে । এই সেদিন পর্ষন্তও আমরা জমিদারের নামে 
বিভীষিক দেখতুম। একটু তলিয়ে ভেবে দেখলে পরিকফষার বোঝা 
যায় যে, ওপরতলার লোকদের হাত থেকে নিচের তলার লোকের! 
নিগ্রহ বই আর-কিছু তে। কখনে। লাভ করে নি। মানুষ সামান্য একটু 
ক্ষমতা হাতে পেলেই কেমন যেন এমাহ্গ্রস্ত হয়ে পড়ে । তখন সে তার 
অধীন ব্যক্তিদের উপর অত্যাচার শুরু করে দেবেই দেবে । ওটা 
তার প্রকৃতিগত একটা স্বাভাবিক প্রবৃত্তি। তাতে ভয় পাবার কিছু 
নেই । 

যাইহোক, কৃষ্ণনগরে পৌছেই কমিটি অভ সার্কিট চটপট কাজে 
নেমে পড়লেন। ভালো করে খবরাখবর নিয়ে সব দেখে-শুনে 

ভেবে-চিস্তে কাজ করার মতো ফুরসত তাদের হাতে ছিল নাঁ। বাংলা 
বছর কাবার হতে চলল । তাই তারা পরগণার পুরনো জমিদারদের 
ডাকিয়ে তাদেরকে জানিয়ে দিলেন, কোম্পানী পাঁচ বছরের মেয়াদী 
ইজারায় তাদের সঙ্গে জমা বন্দোবস্ত করতে রাজি আছেন, এখন মাল- 
গুঙ্গারি তারা কি দেবেন তাই বলুন । এদেশে ঘা! হয়ে থাকে তাই হল। 
জমিদাররা নানা ব্যয়নাক্কা তুলে এমন অসম্ভব কম দর হাকলেন যে 
কমিটির তো চক্ষুস্থির | কিন্তু তারা আর কথ না বাড়িয়ে পরগণাগুলো 
সোজা! লাটে উঠিয়ে দিলেন, অর্থাৎ নিলামে চড়িয়ে সবচেয়ে বেশি 
বে ডাক পাওয়! যাবে তাতেই আপাঁতিতঃ জমিদারি বিলি করা মনস্থ 
করলেন । 

তখন জমিদাররা পড়ে গেলেন বিষম ফাঁপরে। তারা ধরেই 
নিয়েছিলেন, খানিক দরদস্তুর চলবে; তারপর টানা-হেঁচড়া করতে 
করতে মাঝামাঝি একটা কিছু রফা হয়ে যাবে। সাহেবরা যে 
কিছু না বলে না কয়ে ফস করে ডাক ঘে নিলামে চড়িয়ে দেবেন সেটা 
কার! মাথাতেই আসে নি। নিলামে ঝৌকের মাথায় জেদাজেদি করে 
ডাক দিতে থাকায় সব জিনিসেরই দাম চড়ে উঠে একেবারে তালগাছ 
হয়। হিসেব করে কাজ করলে জমার পরিমাণ ন্যায্য যা দ্াড়াত 
নিলামে তারই অঙ্ক দাড়িয়ে গেল হ্যাষোর চতুগুণ বেশি। 

তবে সাহেবরা কিঞ্চিৎ দয়া করলেন। পরগণাগুলো নিলামের 
দরেই তারা পুরনো জমিদারদের সঙ্গে বন্দোবস্ত করতে রাজি হলেন। 
সাবেক মর্পাদা খোয়াবার ভয়ে কতক জমিদার এ চড়া দরেই ইজারা 
নিলেন। কিন্তু বেশির ভাগই শেষ পর্ষন্ত তাল রাখতে পেরে উঠবেন 
না ভেবে মুখ চুন করে বাড়ি ফিরলেন। তারা সরে যেতেই ভূঁইফোড় 
আগন্তকেরা সেই সব জমিদারি লুফে নিলেন। তাঁদের অধিকাংশই 
ইংরেজদেরই হিন্দু সরকার গোমস্তা ব্যানিয়ান। নতুন পয়সা করেছেন। 

তাই ছড়িয়ে তারা জমিদারি কিনে এখন বাবু বনতে চান। তাই 
তাদের উৎসাহ ডিও. মেরে তাদের কাগুজ্ঞানকে ছাড়িয়ে গেল । 

হেস্টিংস আর তার কমিটি সছুদ্দেশ্য নিয়েই বেরিয়ে ছিলেন । 
কিন্তু শেষ পর্যন্ত শিব গড়তে গিয়ে বাঁদর গড়ে বসলেন । যা দাড় 
করালেন সেটা একটা বিষচক্র । তাতে কারো-কিছু ভালো হল না। 
পুরনো জমিদারর! প্রজাদের উপর একটু আধট অত্যাচার করলেও 
তাদের অসময়ের বন্ধ ছিলেন। তাদের স্ুখ-ছুখ বুঝতেন, অভাব- 
অভিযোগ শুনতেন, সেসবের যথাসম্ভব প্রতিকারও করতেন । 
কিস্তির খাজন। যোগাড় করতে না পারলে সময় দিতেন । উচ্ছেদ 
করে না দিয়ে আস্তে আস্তে বাকিপড়। খাজন।! শোধের ব্যবস্থ। করে 
দিতেন । 

তাদের জায়গায় নবাগত যার। এসে বসলেন, তারা তো গোড়া! 
থেকে জানতেন তাদের মেয়াদ মাত্র পাঁচ বছরের । এ সময়ের 
মধোই যাকিছু করবার তা করে নিতে হয়। এ জবর-রকমের রাজন্ব 
দিয়ে তাদের পেট ভরাবার মতো তো হাতে কিছু থাকা চাই? আর, 
পেটও তাদের নেহাত ক্ষীণ ক্ষুদ্র নয়, বেশ-একটু স্থুলেরই দিকে । 
স্বতরাং তারা যে প্রজাদের উপর মারধোর লাগিয়ে টাকা শোষণ 
করবেন, সে তো ধরাকথা। কমিটি নিয়ম করে সবরকম আবওয়াব 
প্রভৃতি অতিরিক্ত খাজন। কাগজেকলমে তুলে দিলেও কাধত দেখা 
গেল সেগুলে। আরো কায়েমী হয়ে চেপে বসেছে । 

এসব অভিনব জমিদারক্লের অতাচারের কাহিনী ইতিহাসের 
পাতায় পাতায় লেখা 'আছে। উত্তর বঙ্গের অনেক পরগণার 
ইজারাদার দেবী সিংহের দৌরাজ্মোর কথা কার না-জানা? সেটা 
যতট। রটেছিল ততটা না হলেও অতিরঞ্জিত কিছুই নয়। ওরকম 
কতশত দেবী সিংহ যে তখন স্ববে বাংলার আনাচে-কানাচে মাথা 

গজিয়ে উঠেছিল তার হিসেব অঙ্ক কষে কে নিরূপণ করবে ? বনেদী। 
জমিদাররা, ধারা মানরক্ষার খাতিরে এ চড়া দরে জমিদারি 
রেখেছিলেন, তারা তে৷ শুরু থেকেই কিস্তি খেলাপ করে কেউ জেলে 
পচে মরতে লাগলেন, কেউ বা আবার ফেরাব হয়ে দেশ ছাড়লেন । 
নবীন জমিদারদের কেউ কেউ পাঁচ বছরের মেয়াদ শেষ হবার আগেই 
কিস্তি খেলাপ করে গাঁঢাক! দিয়ে রইলেন। জমিদারি এমন 
অবস্থায় রেখে গেলেন যে তার থেকে দীঘকাল আর কিছু পাবার 
কোনো আশা রইল নাঁ। সব নিয়ে সে এক বিতিকিচ্ছিরি কাণ্ড । 
এতে করে সুবিধা কারে! হল না, না জমিদারদের, না প্রজাদের, না। 
কোম্পানীর । 

ওদিকে ডিরেক্টররা যখন দেখলেন রাজন্ব কমে গেছে অথচ 
জেলায় জেলায় ইংরেজ 'কলেকুটর রাখার খরচ বেড়ে চলেছে তখন 
তার! কলেক্টরের পদ উঠিয়ে দেবার জন্কে লিখে পাঠালেন । দিশি 
দেওয়ান দিয়েই কাজ চালানোর নির্দেশ দিলেন। লাভ-লোকসান 
ডিরেকৃটরর! একটু বেশি করেই বুঝতেন । গভর্নমেণ্ট চালানোকেও 
তারা একটা কারবাঁরই বলে ধরে নিয়েছিলেন । কিন্তু দিশি লোক 
দিয়েও 'বেশি দিন কাজ চালানো যায় নি, তাই কলেকুটরদের আবার 
ডেকে এনে জেলায় জেলায় বসিয়ে দিতে হয়েছিল । 

বুদ্ধিমান হেস্টিংস নিজেও তার রাজস্ব সংস্কার ব্যাপারট। যে 
তেমন ভালে! দাড়াতে পাচ্ছে না, সেট! অল্প কিছু দিনের মধ্যেই 
ধরে ফেলেছিলেন। তাই তিনি এক নতুন পদ্ধতিতে জমিদারি 
বিলি করার খসড়া বানিয়ে ডিরেটকৃরদের কাছে পাঠিয়ে দিয়েছিলেন । 
সেট। মোটামুটি লর্ড কর্নওয়ালিশের চিরস্থায়ী বন্দোবস্তভেরই কাছাকাছি 
যায়। কিন্তু ডিরেক্টররা সেটা অগ্রাহ্য করে সরাসরি নামঞ্জুর করে 
দিয়েছিলেন । তাই পাঁচশাল। বন্দোবস্তের মেয়াদ শেষ হতেই আবার 

সেই পুরনো সাল সাল জমা বিলির বন্দোবস্ত ফিরে এসেছিল। 
সেট! চলেছিল লর্ড কর্ণ গয়ালিশের দশশালা বন্দোবস্তর জাগে পর্যন্ত । 
হেস্টিংসের পাঁচসাল! বন্দোবস্ত কাজে কিছু না কঈীডালেও তিনি 
যে দেশের হিতের জন্যে এগিয়ে গিয়েছিলেন, সেইটেই হল তার 
গৌরব । 

নদে জেলার পরগণাগ্ুলোর বিলি বন্দোবস্ত করে উত্তর আর 
পূর্ব বঙ্গের পরগণাগুলো ধরবার উদ্দেশে হেস্টিংস তার কমিটি অভ 
সারকিট নিয়ে রাজধানী মুশিদাবাদে গিয়ে উঠলেন । তার মনে 
অন্য আরো অনেক মতলব ভাজা ছিল। 

কিন্তু বেশিদিন তাকে রাজধানী থাকতে হল না। হেস্টিংস 
ঠিক করেই এসেছিলেন স্থবে বাংলায় কোম্পানীই হবেন-_একশ্চন্দ্রঃ | 
দ্বিতীয় আর-কারে! সেখানে প্রভুত্ব করা চলবে না। কাজে তো 
নয়ই নামেও না। তার প্রথম ধাপ হল, স্থবে বাংলার রাজধানীকে 
মুশিদাবাদ থেকে উঠিয়ে তাকে ইংরেজদের খাঁটি শ্লেচ্ছ শহর 
কোলকাতায় নিয়ে গিয়ে বসানো । দ্বিতীয় ধাপ হল, বাংলার 
নবাবকে বাংলার মসনদে বসিয়ে নবাবি-নবাবি খেলানো । 

জুন মাসের শেষাশেষি হেস্টিংস দলবল নিয়ে মুশিদাবাদ 
পৌছলেন। ওদিকে অল্ডারসে সাহেব ভার কমিটি নিয়ে চবিবশ 
পরগণার জমিবিলির কাজ সেরে হুগলী, যশোর, মেদ্নিপুর, বীরভূম 
আর বি্ুপুরের ( বাঁকুড়ার ) পরগণাগুলোৌকে একে একে ধরতে 
গেলেন । বিহারের পরগণাগুলে। আপাতত পড়ে রইল । কেননা, 
তাদের বাৎসরিক বন্দোবস্ত কমিটি অভ সারকিট কাজ শুর করার 
আগেই শেব হয়ে গিয়েছিল । | 

নবাব মোবারকউদ্রৌলা নিতান্তই ছেলেমানুষ। বয়স বারো! কি 
তেরো হবে । বাইতের সব ব্যাপার নায়েব-নাজিম মহম্মদ রেজা খাঁর 
হাতে থাকলেও বাড়ির ভিতরকার কতৃদ্থ কার হাতে থাকবে তাই 
নিয়ে মীরজাফরের ছুই বেগম মুন্ীবেগম আর ববব্বেগমের মধ্যে 
রেষারেষির ধূম পড়ে গিয়েছিল । মীরজাফরের আমলেই বুদ্ধিমত্তার 
দরুন অন্দরের কর্তৃত্ব মুন্সীবেগমেরই হাতে গিয়ে পড়েছিল । তার 
নিজের ছুই ছেলে নবাব নজমউদ্দৌলা আর সৈফুদ্দৌলা ছু'জনেই 

অল্পবয়স্ক হওয়ায় সেই কৃত অনেকদিনই স্থায়ী হয়েছিল। এখন 
নতুন নবাবের মা বববুবেগম সেটা ধরবার জন্যে হাত বাড়ালেন । 
কিন্ত ক্তাত্বি করার স্বাদ মুন্নীবেগম যখন একবার পেয়েছেন তখন 
তিনি সেটাকে অন্যের হাতে কি করে সঁপে দিতে পারেন ? বিশেষ 
করে সপত্বীর হাতে? ছুই বেগমের তুমুল রেষারেষিই হল অন্দরের 
পলিটিক্স । 

মুন্নীবেগম জাতকুলে কিঞ্চিৎ খাটো হলেও কুটকৌশলে অনেক 
পুরুষনান্ুষকেই হার নানান। নিচু থেকে উচু অবস্থায় ওঠাতে 
তার স্বভীবে একটু উদ্ধত ভাব ঢুকে পড়লেও তিনি কখনো! গবে 
আত্মহারা হন নি। তিনি বেশ বুঝতেন, ওটা কার্ধসিদ্ধির মস্ত অন্তরায় । 
তাই পরিজন সকলেরই উপর তার ভদ্র ব্যবহার। গুণিজনের 
প্রতি সশ্রদ্ধ আচরণ। দানধ্যান প্রচুর । কিন্তু তিনি কখনে! অপাত্রে 
দান করতেন না। পলিটিক্সের খেলা মুন্নীবেগম যেমন ভালো 
বুঝতেন ঠিক তেমনিই ভালো খেলতেনও । তীর স্বভাব-চরিত্র সে 
সময়কার বিবি-বেগমদছের মতো। আঁদপেই ছিল না। তার বিবাহিত 
ও বৈধব্য ছুই জীবনই একেবারে নিক্চলঙ্ক। কি ইংরেজ আর কি 
মুসলমান কোনো লেখকই তার চরিত্রে এক ফোটা কালি লেপতে 
পারেন শি। 

হেস্টিংদ মুশিদাবাদে আসছেন শুনেই মুক্ীবেগম বুঝতে 
পেরেছিলেন এইবার নবাব-সংসারের কতৃর্পদ নিয়ে বেশ-খানিক 
টানাহে চড়া চলতে থাকবে । শেষ পর্ধন্ত নাবালক নবাবের কে 
অভিভাববক হবেন-_তিনি না ব্বববেগম, না আরকোনো পুরুষ 
আত্মীয়? গভর্নর-সাহেব কাশিমবাজারের কুঠিতে পা! দিতেই দেখতে 
পেলেন, ভার টেবলে নিত্য নতুন ফল মিষ্টি মেওয়ার ছড়াছিড়ি। 
সে-সব যেমনই বিচিত্র এতমনই ছশ্পাপ্য ছুমূল্য । সবই মুন্নীবেগমের 

উপহার । ছুদিন পরে আবার তার এক বিশ্বস্ত খোজা এসে দর্বার- 
খরচের নাম করে দেড় লাখ টাকা হেস্টিংসের হাতে তুলে দিলেন । 
হেস্টিংস ওটা না নিলেই ভালো করতেন। ভবিষ্যতে ওর জঙ্টে 
তাকে অনেক গঞ্জন! সহ্য করতে হয়েছিল। কিন্তু নেওয়াটাই ছিল 
তখনকার রেওয়াজ, না-নেওয়াটা ছিল শ্রেফ বেয়াদপি। ক্লাইভ 
প্রভৃতি পুবগামী মহাজনের! সবাই এ রীতি অনুসরণ করে গেছেন । 

সে যাই হোক, সকলেই দেখতে পেলেন ববব্বেগম হটে 
গেলেন । সুন্নীবেগমই শেষ পর্যন্ত নবাব মোবারকউদ্দৌলার অভিভাবক 
নিযুক্ত হয়েছেন। হেস্টিংস তার অন্তরকম কারণ দর্শাবার চেষ্টা করে 
আমতা আমতা না করলেই ভালো করতেন। আসল ব্যাপার ছিল, ক্লাইভ: 
যে-কারণে মীরজাঁফরকে বাংলার উপযুক্ত নবাব বলে মনে করেছিলেন, 
ঠিক সেই কারণেই যে হেস্টিংসও মুন্নীবেগমকে নবাবের যোগ্য 
অভিভাবক বলে মনে করেছিলেন। উভয়েই ইংরেজদের একাস্ত 
অনুগত, কাধসিদ্ধির পরম সহায়ক | উত্তরকালে দেখ! গিয়েছিল, 
হেস্টিংদ একটুও ভুল করেন নি। মুন্নীবেগম প্রতি পদে স্বামীর 
পদাস্ক অনুসরণ করে চলেছিলেন। তিনি ইংরেজদের এতই সাহায্য 
করেছিলেন যে, তার ডাকনাম হয়ে গিয়েছিল-কোম্পানীর মা । 

কিন্ত ভ্রীলোক হাজার বুদ্ধিমতী হলেও বাইরের কাজ চালানোর 
দরুন এদেশে পুরুষ মানুষের দরকার হয়ই হয়। তাই মহারাজা 
নন্দকূমারের বাইশ বছরের ছেলে রাজা! গুরুদাসকে হেস্টিংস 
নবাববাঁড়ির খাচাঞ্চি আর সরকারের পদে বপিয়ে দিলেন। পান 
সুপুরি খেলাত ইত্যাদি দিয়ে তাকে এ-পদে অভিষিক্ত করে নেওয়া 
হল। তার সঙ্গে রইলেন ভার ভগ্নীপতি জগচ্চন্দ্র নায়েব হয়ে। 
নন্দকুমারের ছেলেকে হেস্টিংস ভালো ক্যারেকটার সার্টিফিকেট 
দিলেও কার্যত গুরুদাস ছিলেন একটি অল্পবুদ্ধি নিরীহ অকর্মণ্য ব্যক্তি । 

কমিটি অভ সার্কিট তাকে চাকরি দিতে রাজি হুন না। তুই করিস 
নিতো তোর বাপ করেছে_এই সনাতন নীতি-অনুসারে তার!, 
গুরুদাসের বিরুদ্ধে নন্দকুমারের যাবতীয় কেচ্ছা গাইতে শুরু করে 
দিলেন। 

হেস্টিংস তো৷ সববাইকার কাছে ডিরেকূটরদের গোপন নির্দেশ গুকাশ 
করে দিতে পারেন না। রেক্তা খার বিরুদ্ধে সাক্ষীসাবুদ যোগাড় 
করার কাজে নন্দকুমারকে লাগানো আর তাকে তার জন্যে একট! 
জোলো৷ রকমের বখশিশ দেবার যে কথা ডিরেক্টররা লিখেছিলেন 
সেটাও তো ব্যক্ত করা চলে না। তাই হেস্টিংস নন্দকুমার আর 
তার ঝাড়ের সবাইকাঁর রেজা খাঁর সঙ্গে প্রবল বিরোধের কথা তুলে 
খানিকটা বাজে বকে গেলেন। কিন্তু তাতে কমিটিকে সামলানো 
গেল না। নিতান্ত গভর্নরের মানরক্ষার দরুনই তারা 'শেষ পর্যন্ত 
হেস্টিংসের প্রস্তাবে সম্মত হয়ে গিয়েছিলেন। মুন্নীবেগমের কেলায় 
তারা কিন্ত সবাই একমত হরে হেস্টিংসের কথা মেনে নিয়েছিলেন। 

তারপর কাজ খুব সোজা হয়ে গেল। প্রথমেই খালসা, অর্থ, 
রেভিনিউ ডিপাটমেন্টের হেড অফিস আর সরকারী খাচাঞ্চিখানা 
কোলকাতায় চালান করে দেওয়া হল । স্থবে বাংলার সিন্দুকের 
চাঁবিকাঠিই যখন ইংরেজদের হাতে তখন সিন্দুকটাকে নিজেদের কাছে 
না রেখে মুণিদাবাদে ফেলে রাখার কোনো মানে হয় না। তার পরেই 
মুগ্রিদাবাদ আর পাটনার রেভিনিউ বোর্ড ছুটে! তুলে দেওয়া হল। 
সমস্ত সুবার দরুন রেভিনিউ বোর্ড বসতে চল্ল কোলকাতায়। 
কাউনসিলের সমস্ত সদস্তাই তার মেম্বর রইলেন। 

এর পর হেস্টিংদ খোদ নবাব-বাহাছুরকে নিয়ে পড়লেন। আয় 
বাড়াতে ন। পারলে বায়সংকোচ করে ডাইনে কাঁয়ের তঙ্ক মেলানোর 
রীতিট! এক বেআকেলে বেহিসেবী ছাড়া অন্ত সবাইকারই জানা কথা । 

হেস্টিংস সেই চেষ্টাতেই লাগলেন। ক্লাইভ যখন হিন্দৃস্থানের বাদশা 
শা আলমের হাত থেকে মাথা পেতে দেওয়ানি-সনদ গ্রহণ করেছিলেন 
তখন নবাব নজমউদ্দৌলার সঙ্গে কোম্পানী বাহাছ্‌রের কড়ার হয়েছিল 
যতদিন আকাশে ন্দ্র-ূর্ধ উদয় হবে ততদিন নিজামত রক্ষার্থে স্থুবে 
বাংলার রাজস্ব থেকে স্থবেদারদের পুরুষান্ুক্রমে কোম্পানী বছর বছর 
তিপ্লান্ন লাখ করে টাকা দিয়ে যাবেন। সর্ধশক্তিমান পরমেশ্বরের নামে 
শপথ খেয়ে লর্ড ক্লাইভ লিখে দিয়েছিলেন সে প্রতিজ্ঞা কখনো ভঙ্গ 
হবে না। কিন্তু দেবতাদের নামে উৎসর্গ করা দ্রব্য যখন মানুষ 
আত্মস্তাৎ করে তখন যেমন তারা কোনো নালিশ-অভিযোগ করেন না, 
তেমনি ঈশ্বরের নামে দিব্যি দেওয়া শপথও ভঙ্গ করলে তিনিও মুখ ফুটে 
কিছু বলেন না। চন্দ্রসূর্যও আকাশ থেকে খসে পড়ে না। নবাবের 
প্রাপ্য তিপ্লান্ন লাখ কমতে কমতে বাৎসরিক বত্রিশ লাখে দাড় করানে। 
হয়েছিল। হেস্টিংস সেটাকে অর্ধেকে অর্থাৎ ফোল লাখে, দাড় করাতে 
উদ্যত হলেন। 7 

হিসেবী ডিরেক্টররাই অবশ্য আগের থেকে সেই নির্দেশ দিয়ে 
ছিলেন। কিন্তু অংকটা এমনই কমের দিকে যে, ইংরেজদের অমন, 
হিতৈষী যে মুন্নীবেগম তিনিও লাল পর্দার আড়াল থেকে বেশ উঁচু 
গলাতেই তার প্রতিবাদ করতে লেগে গেলেন । তাই তখনকার মতে। 
কথাটা চাপা পড়ে গেল। কিন্তু এ হিড়িকে হেস্টিংস নিজামতের 
অনেকট। ভার নবাবের কীধ থেকে লাঘব করে ইংরেজদের কাধে তুলে 
দিলেন। মহম্মদ রেজ। খাকে তো নায়েবনাজিমের পদ থেকে আগেই 
সরানো হয়েছে । আর কাউকে এ পদে বসানে। হল না। ইংরেজ! 
নিজেরাই নিজামতের সব কাজ চালাবার উদ্যোগ করতে লাগলেন। 
নবাবের দৌড় অবশেষে তার বাড়ির হাতার মধ্যেই আবদ্ধ ভয়ে 
পড়ল। 

রকমসকম দেখে নবাবের মন্ত্রণাদাতারা তাকে পরামর্শ দিলেন তিনি ূ 
যেন ওসবের প্রতিবাদে নবাবিতে ইস্তফা দিয়ে কোলকাতাঁতে গিয়ে : 
সেইখানেই কোথাও নিরিবিলিতে বসবাস করতে থাকেন। ইংরেজরা 
তাকে একট। পেন্সন নিশ্চয়ই দিয়ে যাবেন! বববূবেগমও এ দিকে 
চলেছিলেন। কিন্তু মুন্নীবেগম এসব শলা-পরামর্শ শোনবামাত্র খাতিল 
করে দিলেন। হেস্টিংস দুই বেগমকে একত্র করে নানা সহুপদেশ 
দিতে লাগলেন। খনকার মতো তারা অবশ্য খানিকটা ঠাণ্ডা হলেও 
হেস্টিংস লিখছেন, উভয়ের মধ্যে সদ্ভাব-স্থাপন তিনি একটুও করে 
ভুলতে পারেন নি। দেওয়ানি আর নিজামতি ছু'রকম কাজেরই ভার 
হাতে নিতে পারায় ইংরেজরাই প্রকৃতপক্ষে বাংলামুল্ুকের মালিক হয়ে 
বসলেন । 

হেস্টিংস ডিরেক্টরদের মাথায় বেনেবুদ্ধির জায়গায় খানিকটা করে 
পোলিটিকল বৃদ্ধি চালাবার প্রাণপণ চেষ্টা করতে লাগলেন। কিন্ত 
দেওয়ানগিরি করা মানে যেকি তাতে! তারা স্পষ্ট করেই জানিয়ে 
দিয়েছিলেন । তাদের ধারণায় দেওয়ানি বলতে তারা বোঝেন রাজস্ব 
আদায় আর তার বিলিবণ্টনের স্বব্যবস্থা৷ করা। সরকারী কর্নচারী 
নিযুক্ত করা, তাদের কাজ বুঝে নেওয়া, বিচার-ব্যবস্থা করা, দেশের 
শান্তিশৃঙ্খলা রক্ষা করা, দুষ্টের দমন আর শিষ্টের পালন-_-অর্থাৎ এক 
কথায় আযডমিনিস্ট্রেশন চালানো দেওয়ানের কর্ণ নয়। ওসব 
নবাব-বাহাছবর আর তার মন্ত্িবর্গের কর্তব্য । 

কিন্তু কান টানলে যেমন তার সঙ্গে মাথাটাও আপনা হতেই এসে 
পড়ে, তেমনি ভালে! করে দেওয়ানি চালাতে হলে তার সঙ্গে দেশের 
আযডমিনিস্ট্রেশন চালানোও অনেকটা হাতে এসে পড়ে, বিশেষ 
যেখানে নবাঁৰ আর নবাব নন,কাঠের পুতুল মাত্র। সে-কথা৷ ডিরেকৃটররা 
না বুঝলেও কোম্পানীর কর্মচারীরা একটু একটু করে বুঝতে আরম্ত 

করেছেন। দেশে শান্তি-শৃঙ্খলা, সুবিচার না থাকলে যে রাজন্ব 
আদায়ে ব্যাঘাত ঘটতে ঘটতে সেটা শেষে বন্ধ হয়ে যায়, ব্যবসা" 
'বাঁণিজ্যও ভালে। চলে না, একথা হেস্টিংস মর্মে মর্মে বুঝতেন। তাই 
'ডিরেক্টররা যাই বলুন না কেন, হেস্টিংস আস্তে আস্তে আডমিনিস- 
ট্রেশনে হাত লাগাতে শুরু করে দ্রিলেন। সুবিধ ছিল নবাব তখন 
নিতান্ত/ছেলেমান্থুষ, তার অভিভাবক মুন্নীবেগম তো মনে প্রাণে 
ইংরেজদের সপক্ষে । আর তাদের নিজেদের ছিল গায়ের জোর। 
সুতরাং তখন আডমিনিস্ট্রেশনকে অবহেলা করলে ইংরেজরা এ পর্যন্ত 
যা করেছেন তা সবই পণ্ুশ্রম হয়ে ঈাড়াত। যা হাতের মুঠোয় এসেছে 
তাকে ঝেড়ে ফেলে দিয়ে সবাইকে পাতিতাড়ি গুটিয়ে দেশে ফিরে 
যেতে হত। কিন্তু দেশে ফিরে গেলে সেখানে শ্রীবৃদ্ধির ভরস! কি 
আছে? 

তাই জমিজমার বিলিবন্দোবস্ত একরকম করে ফেলে: হেস্টিংস 
বিচার-ব্যবস্থার দিকে মন দিলেন। কিন্তু এ দিক দিয়ে হেস্টিংস 
কতটা কি করে তুলতে পেরেছিলেন সেটা বলার আগে তার পূর্ব 
ইতিহাস একটু বলে নিতে হয়। তবে সেট! খুবই সংক্ষেপে । বেশি 
বলতে গেলে এ প্রসঙ্গ ধারা পাঠ করবেন তাদের ধৈর্য নষ্ট হয়ে যাবে 
এসে আশঙ্কা আছে। 

লেখাপড়া না করেও রাজতন্ত্রে মহাকুশলী আকবর বাদশা তার 
বিশাল সাম্রাজ্যের স্থবাদার ব। গভর্নররা যাতে অতি বাড় বেড়ে উঠে 
কোনো উলটো-পুলটো৷ কাণ্ড ঘটাতে না-পারেন তার দরুন তিনি 
প্রত্যেক প্রদেশের স্ুবাদার বা নাজিম নিয়োগ করে সঙ্গে সঙ্গে একজন 
দেওয়ানকে তার সঙ্গে লেজুড় জুড়ে দিতেন। স্থবাদার কি দেওয়ান 
কারে! উপর কারো কর্তৃত্ব ছিল না, ছুজনেই বাদশ।র ভৃত্য, বাদশারই 
কাছে কাজের জন্তে দায়ী । 

বাহাত দেওয়ানদের কাজ শুধু রাজস্ব আদায় আর তার ভাগ- 
বাটোয়ারা করা । কিন্তু ভিতরে ভিতরে তার কাজ ছিল স্ুুবাদারের 
প্রত্যেকটি কাজের উপর দৃষ্টি রাখা । একটু কিছু অঘটন ঘটার সূত্রপাত 
হচ্ছে দেখলেই সেটা বাদশাকে জানানো! তার ছিল কর্তব্যকর্ম। সুবাদার 
কিংবা নাজিম-বাহাছ্রের কাজ ছিল দেশের শাস্তি রক্ষা করা, অনাচার- 
অত্যাচারের হাত থেকে প্রজাদের বাঁচানো, বাইরের শত্রুদের আক্রমণ' 
থেকে দেশকে মুক্ত রাঁখা। কিন্তু সেই সঙ্গে দেওয়ান-বাহাছুরের 
গতিবিধির উপর লক্ষ্য রেখে বাদশাকে সব জানান্‌ দেওয়াও তার আর- 
একটা কাজ ছিল। ফলে, দেশের ছুই প্রধান ছুদিক থেকে কল টেপার 
দরুণ দাড়িপাল্লার ছু-দিককার ভার সব সময় সমান থাকত । 

রাঁজকর্সের যেমন বড়ো ছুটো৷ বিভাগ ছিল-_নিজামত আর 
দেওয়ানি-_বিচার-ব্যাপারেও তেম্নি ছুটো! ভাগ ছিল- ফৌজদারি 
আর দেওয়ানি। দেওয়ানি আদালত বসিয়ে দেওয়ানি মামলার বিচার 
চালানো ছিল দেওয়ানের হাতে, আবার ফৌজদারি আদীলত বসিয়ে 
ফৌজদারি মামলার বিচার-ব্যবস্থা ছিল স্বাদার বা নিজামের হাতে। 
দেশের বিভিন্ন স্থানে প্রত্যেকই তার নিজের কর্মচারী বসিয়ে দিতেন 
দু-রকমেরই মাম্লাঁবিচারের দরুন। আপিল একটা ছিল। তাঁর 
শুনানি হত স্বয়ং কর্তাদের কাছে-_স্ুবাদার কি দেওয়ানের কাছে। 
পরগণার ভিতরকার ছোটোখাটো মালিমামলা জমিদাররাই.নিষ্পন্ন করে 
দিতেন । আইনতঃ অবশ্য ত। করার অধিকার জমিদারদের ছিল না, 
কিন্ত ওটা! বহুকালের প্রথা বলে কেউ তাতে কোনো আপত্তি 
তুলত না। 

বাদশ' 'আওরংজীবের মৃত্যুকাল পর্যন্ত, এ ১৭০৭ সালের গোড়ার 
দিক পর্যন্ত, এ ব্যবস্থা মোটের উপর একরকম মন্দ চলেনি। কিন্তু তার 
অল্প-কিছু দিনের মধ্যেই দেখা গেল, অত বড়ো মোগল সাম্রাজ্যে 

চারদিক থেকে ভাঙন ধরতে আরম্ভ করেছে। ভাঙার ধাক্কায় তা 
পতনের দিকে তরতর করে গড়িয়ে চলল । ধারা স্ুববাদার ছিলেন 
তারা গায়ের জোরেই নিজের নিজের প্রদেশে স্বাধীনভাঁবেই রাজত্ব 
করতে লেগে গেলেন। নিজেদের বংশের থেকেই কাউকে তারা 
তাদের পরবর্তী স্ববাদার মনোনীত করে যেতেন। মুখে বাদশাকে 
মান্য দেখানো ছাঁড়া স্বাদাররা তার আর কোনো তোয়াকা রাখতেন 
না। সবে বাংলায় ( বাংলা-বিহার-উড়্িস্তা ) মুশিদকুলি খাঁর নবাঁবি 
আমল থেকেই এ কাণ্ড চলতে থাকে সুতরাং সেই থেকেই দেওয়ানের 
প্দও উঠে যায়। তাই নিজামত আর দেওয়ানিতে কোনে প্রভেদ 
ছিল না। দেওয়ানি আর ফৌজদারি মামলাও এক হয়ে গেল। একই 
লোকেদের কাছে অর্থাৎ কাজীদের কাছে ছু-রকমেরই মামলার বিচার 
হত। আপিলেরও শুনানি হত একই ব্যক্তি অর্থাৎ নবাব-বাহাছুরের 
নিজামতে। 

বাদশা শা! আলম ইংরেজদের হাতে দেওয়ানি সনদ সপে দিতে 
দেওয়ানি আর নিজামত ছুই-ই আবার ভিন্ন হয়ে পড়ল। কিন্তু 
আলাদা হয়েও আলাদ! হল না। কারণটা আগেই বলা হয়েছে। 
দেওয়ানির কাজ নিজেদের হাতে না নিয়ে ইংরেজরা সেটা এক নায়েব 
অর্থাৎ মহম্মদ রেজা! খার হাতেই ছেড়ে দিয়েছিলেন। ওদিকে 
ইংরেজদের পেড়ীপিড়িতে নবাব নজমউদ্দৌলাও আবার এ রেজা 
খকেই নায়েবনাজিম করে দিতে বাধ্য হয়েছিলেন। সুতরাং অন্ত 
সবরকমের সঙ্গে দেশের বিচার-বাবস্থাও পূর্বের মতোই রয়ে গেল। 

এক সময় লর্ড ক্লাইভ দেওয়ানি আর নিজামতের এ ভুয়ো প্রভেদ 
দূর করার জন্তে সবে বাংলার স্বাদারিও নিজের হাতে নেবার চেষ্টা 
করেছিলেন। পীকে-প্রকারে তিনি জানতে পেরেছিলেন বাঁদশ! শা 
আলমের তাতে মত আছে। কিন্তু মত হল না বৃটিশ প্রাইম মিনিস্টারের। 

তিনি ক্লাইভের এ-সম্পর্কে গোপন ডেসপ্যাচের জবাবে হ্য। না কিছুই 
বললেন না। যদিও তখন থেকে কার্ষভার একই নায়েবের হাতে পড়ায় 
দেওয়ানি আর নিজামতে প্রভেদ বড়ো-একটা দেখা না গেলেও তবু 
যা প্রকট হয়ে উঠতে লাগল সেটা হচ্ছে ধলা-কালার প্রভেদ। 

দিশি বিচার-ব্যবস্থার প্রায় নলচে খোল বদলে ফেললেন ওয়।রেন 
হেসটিংস। কাজী-সাহেবের! ঘরে বসেই গোপনে মামলার বিচারু 
করতেন। কালেভদ্রে নিতান্ত মজি গেলে দয়া করে এক-আধবার 
কাছারিতে গিয়ে বসতেন । সুতরাং শুনানীর আগেই মামলা খতম ॥ 
সরকার থেকে তাদের নিয়মিত মাইনেরও কোনো বরাদ্দ ছিল ন1। 
ফৌজদারি কেসে যা জরিমানা আদায় হত আর দেওয়ানি মামল! 
জিতলে চৌথ বলে যে টাকা ধরে দিতে হত, তাই থেকেই তাদের 
জীবিকা-নিবাহ হত। আসামীদের দোষ সাব্যস্ত হলে তাকে তো! 
জরিমান! একটা দিতেই হত, কিন্তু ফরিয়াদি জিতে গেলে তাকেও 
জিতে যাওয়ার দরুনই কাজীর ছুয়োরে একটা সিন্নি চড়িয়ে কৃতজ্ঞত৷ 
জ্ঞাপন করতে হত। দেওয়ানি মামলায় যার জিত হত তাকেও 
উদ্ধারকরা সম্পত্তির সিকি অংশের মুল্য বাঁ চৌথ ধরে দিয়ে তবেই 
বাড়ি ফেরার হুকুম পেতে হত। 

হিন্দু প্রজাদের আইন-কানুন শাস্ত্রের বিধিনিষেধ মুসলমান বিচার- 
কর্তা বুঝতেনও না, মাঁনতেও চাইতেন না। মুসলমান প্রবত্তিত আইন- 
কানুনেই তাদের বিচার করা হত। সে-সব রীতিনীতির স্পষ্ট একট! 
নজির লেখাজোখায় নী থাকাব দরুন বিচারকদের যিনি যাঁ ভালো! 
বুঝতেন তিনি সেইরকমই বিচার করতেন। কাজীর বিচার কথাটা! 
বঙ্গভাষায় তো প্রবাদবাক্য হয়ে গেছে । স্ৃতরাং ব্যাখ্যা না দিলেও 
তার মানে বুঝতে কারো কষ্ট হবার কথা নয়। রকম-সকম দেখে হিন্দু 
প্রজার! তাদের মামলাগুলো সালিসিতেই মিটিয়ে নিত। ব্যাপারটা কিছু 

মন্দ নয় বলে মুসলমানদেরও ক্ষেত্রে এ পন্থা অবলম্বন করবার জন্যে 
ইংরেজ কর্তারা নায়েব-দেওয়ানকে একবার লিখে পাঠিয়েছিলেন । 
প্ত্যুত্তরে রেজা খা জানিয়ে দিয়েছিলেন ওটা! মুসলমান ধর্মের বিরুদ্ধে 
যাবে। এটা গেল দেওয়ানি মামলার কথা । ফৌজদারি মামলায় 
কাজীর হাত থেকে কারে নিষ্কৃতি ছিল না। মুসলমানী ফৌজদারি 
আইন তখন সমস্ত দেশেরই ফৌজদারি আইন । 

জরিমানা! চৌথে প্রজাদের কারো লাভ না হলেও বিচারকদের 
প্রচুর লাভ, হত। অন্যথায় তাদের আহার বন্ধ। তাই প্রায় সমস্ত 
ফৌজদারি মামলায় জরিমানাই আস্তে আস্তে সবরকম কন্ুরের একমাত্র 
দণ্ড হয়ে দাড়িয়েছিল। এমন কি যেখানে প্রাণদণ্ডও লঘুদণ্ড বলে 
বিবেচ্য সেখানেও জরিমানা দিয়ে অপরাধী পরিত্রাণ পেয়ে যেত। 
দুক্কৃতেরা দেখল, ছুক্ষর্ন করলে যা লাভ, ধরা পড়ে তার জন্যো য। 
শাস্তি পেতে হয়, সেটা তুলনায় নিতান্ত নগণ্য দড়ায়। ফলে চুরি 
ডাকাতি, রাহাজানি, খুন-খারাপি জিয়মেট্রিক প্রোগ্রেশনে বৃদ্ধিপ্রাপ্ত 
হতে থাকল । অবশ্য সঙ্গে সঙ্গে একথাও মনে রাখতে হবে, এক রকম 
শাসন-ব্যবস্থা থেকে অন্ত আর-এক-রকমের শাসনব্যবস্থা কায়েম ন। 
হওয়া পর্যন্ত দৌরাত্ম্যের পরিমাণ বেড়ে যায়ই। তাতে কাজী-সাহেবদের 
কোনা হাত ছিল না । স্ুবে বাংলায় ইংরেজরাই তো তখন মোগল 
রাজহেরে বনেদ্‌. ভেঙে দিয়েছেন অথচ নিজেদের শাসন সে-জায়গায় 
পাক! করে বসাতে পারেন নি। ফল যে তার বিষময় হবে তা বলাই 
বাহুল্য । 

যাক, ও-সম্বন্ধে কথা আর না৷ বাড়িয়ে, এদেশের বিচার-ব্যবস্থ। 
সম্বন্ধে বুটিশ পারলামেন্ট যে তদন্ত-কমিটি বসিয়েছিলেন সেই 
কমিটিরই রিপোর্ট (১৭৭৩ সালের ) থেকে ছু-একটা কথা তুলে ধর। 
হচ্ছে: যদিও এ সময় (১৭৬৫-৭২) ম্ুবে বাংলার আদালত 


৫৫ 


একরকমের থাকলেও সেটা স্বৈরাচারেরই উপব প্রতিষ্ঠিত ছিল। 
আুতরাং সেটা ন্যায়বিচারের নাম করে প্রকৃতপক্ষে "প্রজাদের উপর 
জুলুমবাঁজিরই একটা৷ কল হয়ে দাড়িয়েছিল। এ সময়কার বিখ্যাত 
এীতিহাসিক গোলাম হোসেন তার সিয়রউল্-ঘুতাক্ষরীণ গ্রন্থে লিখে 
রেখে গেছেন : পরমেশ্বরকে অশেষ ধন্যবাদ যে, তিনি দিশি লোকদর 
হাত থেকে ফৌজদারি তুলে সেটা ইংরেজদের তাবে পাঠিয়ে 
দিরেছিলেন। প্রীর্থন। করি, পরমেশ্বর যেন সর্ববিষয়েই এরকম করে 
এদেশের কল্যাণ বিধান করেশ। একবার নয়, গোলাম হোসেন 
বার বার এ একই কথার উল্লেখ করে গেছেন । 

কল্যাণের সুচনা কিন্তু ক্লাইভ করেন নি। করেছিলেন যে 
ওয়ারেন হেস্টিংস, সে-কথা সকলকেই মানতে হবে। মুশিদাবাঁদেই 
বসে তিনি দেশের বিচার-ব্যবস্থার বড়োরকমের সংস্কারের একটা স্বীম 
খাড়া করে ফেললেন। সেটা একেবারে নিখুত না হলেও বেশ 
কাজের স্কীম হয়েছিল। পরবর্তীকালে ওরই কাঠামোর উপর ভিত্তি 
করে সমস্ত ভারতবর্ষেরই বিচার-বাবস্থা ইংরেজ আমলের শেষ পর্যন্তই 
এদেশে চালু ছিল। অবশ্য মাঝে মাঝে সময়োপযোগী করবার জন্ক্ে 
তার ডালপালায় একটু যোগবিয়োগ করা হয়েছিল। বস্তুতঃ 
দেশের বিচার পদ্ধতি এখনো যা চলেছে তা মোটের উপর এঁ একই 
ধারায়। 

সংক্ষেপে এ স্বীম ছিল এইরকম : মফস্বলের প্রতোকটি জেলায় 
একটি করে দেওয়ানি আর একটি করে ফৌজদারি আদালত বসবে। 
দেওয়ানি আদালতের জজ থাকবেন জেলার ইংরেজ কলেকৃটর। 
তার সঙ্গে থাকবেন তার দিশি দেওয়ান আর অন্যান্ত দিশি 
কর্মচারীরা । ফৌজদারি আদালতের কাজ আপাততঃ কাজীরাই 
চালিয়ে যাবেন মুফতি মৌলভীদের সাহায্যে । কিন্তু বিচারের সময় 

কলেক্টর-সাহেব সেখানে উপস্থিত থেকে আগাগোড়া সব দেখাশুনো 
করবেন। ফৌজদারি ব্যাপার নিজামতের অন্তভক্ত। হেস্টিংস 
তাকে একরকম জোর করেই দখল করে বসায় তার উপর যতটা 
পারেন দিশি ছাপ মেরে রেখেছিলেন । কিন্তু অবিচার যাতে না হতে 
পারে তারো ব্যবস্থা করে রাখলেন । কোন্‌ কোন্‌ মামল। দেওয়ানিতে 
যাবে আর কোন্‌ কোন্‌ মামলা ফৌজদারিতে যাবে তারও একটা 
স্পষ্ট নির্দেশ স্বীমে দেওয়া রইল। 

স্থির হল, কলেকৃটররা নিয়ম করে হপ্তায় ছ-বার করে প্রকাশ্য 
আদালতে বসে কাছারি করবেন। কাজীদের সম্বন্ধেও এ নিয়ম। 
কি দেওয়ানি আর কি ফৌজদারি প্রত্যেকটি মামলার রাঁয় সমেত 
সমস্ত বিবরণ নথিভুক্ত করতে হবে, আগের মতো শুধু মাথায় মাথায় 
রেখে দিলেই চলবে নাঁ। কাছারি ঘরের সামনে একটা করে বড়ো 
বাক্স টাঙানে। থাকবে । তার চাবি থাকবে স্বয়ং কলেক্টর-সাহেবের 
হাতে। প্রজাদের যার যা নালিশ তা কি দেওয়ানি আর কি 
ফৌজদারি তার আষ্জি তার! এঁ বাক্সে ফেলে দিয়ে যেতে পারবে। 
কাছারির দিন কলেকটর-সাহেব নিজে চাবি খুলে সে সব আজি বাক্স 
থেকে বের করে দেওয়ানদের দিইয়ে পড়িয়ে নেবেন। তারপর 
ফৌজদারি আক্জি ফৌজদারিতে পাঠিয়ে দেওয়ানি আঙ্জি নিজের 
আদালতের নথিতে রেখে দেবেন। 

কিন্তু কেউ মিথ্যে মামলা করলে, কি নিতান্ত তুচ্ছ কারণে মামলা 
আনলে তার জন্যে তাকে শাস্তি দেবারও একটা ব্যবস্থা রইল। 

সবচেয়ে বড়ে। নিয়ম হল যে, ছুরকম আদালতেরই বিচারক 
থেকে সামান্য পৌয়াঁদা পর্বন্ত সববাই মাস মীস নিয়ম মতো সরকারী 
তবিল থেকে একটা মাইনে পেয়ে যাবেন। চৌথ কি জরিমানার 
উপর তাদের আর নির্ভর করতে হবে না! চৌথ তো! একেবারেই 

উঠিয়ে দেওয়া হল; গুরু পাপে জরিমানার মতে। লঘু দণ্ড দেওয়াও বন্ধ. 
হয়ে গেল। | 

শহর কোলকাতাতেও ছুটে! বড়ে। আদালত বসাবার ব্যবস্থ। 
করা হল। একটা সদর দেওয়ানি আর একট সদর নিজামত 
আদালত । মফঃম্বল থেকে পাঁচশো! টাকার উপরের সব দেওয়ানি 
মামলার আপিল চলবে সদর দেওয়ানি আদালতে । সদর নিজামত 
আদালত মফ£ন্গলের যাবতীয় ফৌজদারি মামলার নথিপত্র আনিয়ে 
নিয়ে আবশ্যক বোধ করলে রায় সংশোধন করে দিতে পারবেন । 
প্রাণদণ্ড সদর নিজামত আদালত মঞ্জুর না করলে গ্রাহ্া হবে না। 
ছুমাস তন্তর মফঃম্বল থেকে সব দেওয়ানি আর ফৌজদারি মামলার 
কাগজপত্রের সারচুন্বক সদরে পাঠানোর নিয়ম করে দেওয়া হল । 

স্থির হল, নতুন বছরের (১৭৭৩ সালের ) গোড়া থেকেই এ 
ক্রীম চালু করা হবে। 

ইতিমধ্যে কমিটি অভ সারকিট রাজশাহী জেলার সমস্ত 
পরগণাগুঞ্সোা একে একে বিলি করে ফেললেন । তখন রাজশাহী 
জেলার মধ্যে গঙ্গার ওপারের সমস্ত উত্তরব্গ আর পুর্ববঙ্গেরও অনেকটা, 
অংশ পড়ত। কাজ সেরে কমিটি গেলেন একবারে পুর্ব দিকে । 
হেস্টিংস ফিরে গেলেন কোলকাতায় । 

শিশপতপ সিসি ত পসভজিচজল পভ নস লালিভিল লজ জজিতাতিত প জজজজি ৮ জজ আন্দাজ কের: আলি শ্রুতি কিল ছি রিজিক ২৯ উট আনা হি জল! 


রাজধানী কলকাতা । 

রাজধানী নয়ু তোকি? যেখানে সমস্ত সুবার খাচাঞ্চিখানা 
উঠে গেল, খালসা নিয়ে গিয়ে ফেলা হল, ছু'-ছু'টো বড়ো আদালত 
বসল, সিকা টাকা চালানোর জন্তে এক জবর ট'যাকশালও বসতে 
চলেছে-_এক কথায় যেখানে দেশের শাসনকেন্দ্র প্রতিষিত হতে 
চলল, তাকে রাজধানী নাবলে আর কি বলা চলে? যদিও স্বুবে 
বাংলার নবাব বাহাদুর তখনো মুশিদাবাদেই বসে তার ছেলেমানুষি 
দরবার চালিয়ে যাচ্ছেন বটে, কিন্তু তা হলেও সে-জায়গাকে আর 
রাজধানী বলা! চলে না। ইংরেজদের প্রতাপের প্রতীক কলকাত৷ 
শহরই প্রকৃতপক্ষে রাজধানী দাড়িয়ে গেল। হেস্টিংস লিখে গেছেন, 
এক দিন এই কলকাতা! শহরই এশিয়া মহাদেশের সর্বশ্রেষ্ঠ নগরী 
বলে বিখ্যাত হয়ে পড়বে। পড়েও ছিল। কিন্তু ইংরেজরাই তাকে 
স্বহস্তে ভেডে দিয়ে গিয়েছিলেন! দিলিতে রাজধানী সরিয়ে নিয়ে 
যাবার পর তারা কিন্ত নিজেরাও আর বেশি দিন এদেশে টেকেন নি। 
তারা একা নন; অনেক রাজাবাদশা দিল্লিতে রাজধানী ফেঁদে কপুরের 
মতে। উবে গিয়েছিলেন । 

যাই হোক, খালসা দপ্তর কলকাতার উঠে আসত তাকে কাউনসিল 
হাউসের একাংশে বসিয়ে দেওয়া হল। নবাব আলীবদরঁ খার 
পরম বিশ্ববাসভাজন মন্ত্রী রাজ! জানকীরামের পুত্র মহারাজ৷ ছুর্লভ 
রাম। হ্র্লভরাঁমেরই উপযুক্ত পুত্র রাজা রাজবল্লভ। ঢাকার বিখ্যাত 
রাজ! রাজবল্পভ নন, এঁদের আদি নিবাস চু'চুড়ায়, কৌলিক উপাধি 
সোম। এরা তিন পুরুষে সরকারী চাকুরে। হেস্টিংস তাকেই 

রায়রায়ান, অর্থাৎ আজকলকার ভাষায় রেভিনিউ ডিপার্টমেণ্টের 
সেক্রেটারী করে বসিয়ে দিলেন । মাইনে হল মাস গেলে পাঁচ হাজার 
টাকা । রাজরাজড়াঁর উপযুক্ত মর্ধাদা বটে । 

তখনকার দিনে রাজন্ব সংক্রান্ত যাবতীয় হিসেবপত্র বাংলাতেই 
রাখা হত। জেলায় জেলায় কলেকৃটরী দপ্তরেও এ ভাষাতেই হিসেব 
রাখার পদ্ধতি ছিল। জমিদারী সেরেন্তায় তো! বটেই। সেখানে 
ইংরিজি কি ফারসী লিখে কি কাজ হবে। মফঃস্বলের কলেক্টার সেরেস্তা 
থেকে যেসব হিসেবপত্র খালসা দপ্তরে পাঠানো হত তাও বদ 
ফার্সী মেশানো বাংলায় লেখ! । তার মধ্যে কোথায় কি গলদ আছে 
সেটা চট করে ধরে ফেলবার জন্তে একজন পাকা মাথাওয়াল। 
বাঙালীর বিশেষ দরকার ছিল। কারণ এসব হিসেব যেমনি 
প্যাচালো, তার ভাবাঁও ঠিক তেমনিই বিদঘুটে । রাজবল্লভের মাথা 
ওসব বিষয়ে বিলকুল সাফ। তাকে "রায়রায়ানের পদে বসিয়ে 
ইংরেজদের একটুও ঠকতে হয় নি। খালসা দপ্তরের নথিপত্র ঠিক 
রাখবার জন্যে হেস্টিংস তার এক বিশেষ প্রিয়পাত্র ছোকরা সিভিলিয়ন 
আঠারো বছর বয়েসের আলেকজাণ্ডার এলিয়টকে স্খোনকার 
সুপারিনটেণ্ড্টে করে দিলেন। এ অত কম বয়েসেই তিনি নাকি 
দিশি ভাষায় বেশ দড় হয়ে উঠেছিলেন। অল্প বয়েসেই তার 
মৃত্যু ঘটায় তার গুণপনার বিশেষ কিছু পরিচয় তিনি রেখে যেতে 
পারেন নি। স্থৃতরাং তার বিদ্বাবুদ্ধির দৌড় যে ঠিক কতটা ছিল তা 
এখন নিশ্চয় করে বলা শক্ত । তবে এ কথা ঠিক যে, এলিয়ট বিলেতের 
এক খান্দানী ঘরের ছেলে। কলকাতার ইংরেজ সমাজে তারই 
জোরে তার প্রতিষ্ঠ।। বাংলার ইতিহাসে তার একটু নাম রয়ে গেছে 
এই কারণে যে, তিনি নন্দকুমারের বিচারের সময় দৌভাষীর কাজ 
করেছিলেন। 


ইতিমধ্যে বাংল! মুল্ুকের প্রায় সবকটা পরগণাই এক এক 
করে বিলি বন্দোবস্ত হয়ে গেল। খালস! দপ্তরের কাজ কলের 
মতোই চলতে লাগল। এমনি নির্বঞ্চাটে যে, তাই দেখে হেস্টিংস 
নিজেই অবাক। তবে আদায়ী রাজস্বের পরিমাণ যে কমে গিয়েছিল 
সেটা অবশ্য অন্ত অনেক কারণে । 

মুশিদাবাদে জগংশেঠদের বিষয়কর্ম প্রায় লোপ পেতে বসল। 
তারাই তে। এতদিন ধরে শ্ুবে বাংলার স্টেট ব্যাঙ্কার্সের পদ অলংকৃত 
করে এসেছেন। আর হাতে অঢেল টাকা থাকায় পলিটিক্সের ওঠবোস 
খেলাতেও তারা সব সময়ই বেশ বড়োগোছের পার্ট নিয়েছেন। 
সার! সুবার রাজস্ব আদায় হয়ে তাদেরই সিন্দুকে জমা পড়ত। অন্য 
আরো পাঁচ রকমের লেনদেনের কারবারে তাদের হৌস অষ্টপ্রহর 
সরগরম । কলকাতায় সরকারী খাচাঞ্চিখান।৷ আর খালসা দপ্তর উঠে 
যেতে সেসব একে একে নিবোনিবে। হয়ে পড়তে লাগল । অবশেষে 
শেঠের! ব্যবসা-বাণিজ্য কমিয়ে এনে জমিদারি নেড়েচেড়ে দিন কাটাতে 
লাগলেন পুরনো জৌলুষ আর ফিরল ন1। 

কোলকাতায় টাযাকশাল বমতে জগংশেঠদের আরো ক্ষতি হল। 
মুগিদাবাদের সরকারী ট্যকশাল তাদেরই তাবে ছিল। লোকদের 
কাছ থেকে সোনারুপোর তাল কি গহনাগাটি নিয়ে তার বদলে 
ট'যাকশালে ছাপ মোহর-টাকা ধরে দিতেন। তাতে তার বিস্তর 
টাক! লাভ করতেন। দেশে তখন যে কতরকমের টাকার প্রচলন 
ছিল তা আর গুনে শেষ করা যায় না। তাদের আকারও যেমন বিচিত্র 
ওজনও তেমনি রকমারি । সেগুলে! ভাঙাবার জন্তে লোকদের জগৎ- 
শেঠদের দ্বারস্থ হতে হত। তারাও সুযোগ উপস্থিত বুঝে বড়ো" 
রকমের বাট্রা নিয়ে দাও মারতেন। মুশিদাবাদী টাকাটা-সিকেট! 
না পেলে তো! বঙ্গদেশে কাজ চলে না? কোলকাতার ট্যাকশাল থেকে 

একই চেহারার একই ওজনের সমান খাদের সিকা টাকা বেরোতে 
দেখে লোকদের এখন সেই টাকাই পাবার আগ্রহ বেড়ে উঠল। 
তাছাড়া ইংরেজরা! দেশ থেকে কি চীন থেকে রুপ! আনিয়ে টাকা 
ছাঁপতেন বলে লোকদের বিপদের সহায় তাদের সঞ্চিত অলংকারগুলো! 
বেঁচে যেতে লাগল। কালক্রমে এ সিককা ট[কাই ারতবর্ষের 
সর্বত্র চালু হয়ে পড়েছিল। আর বৃটিশ আমলের শেষ পর্যস্তই তা 
এদেশে প্রচলিত ছিল। তার পরেও কিছুদিন চলেছিল । 

হেস্টিংস দিশি পোদ্দারদের ডাকিয়ে এনে তাদের দিইয়ে 
কোলকাতায় একট। ব্যাংক খুলিয়ে ফেললেন। এ ব্যাংকের এবার 
একট। করে হৌস সুবে বাংলার প্রায় সমস্ত জেলাতেই বসে গেল। 
জমিদারের তাদের দেয় রাজস্ব এসব হৌসে জম! দিতে পারতেন । 
করম! দিয়ে হৌসের দেওয়া রসিদ কলেকৃটরিতে জমা করে দিলেই 
চলত। হোস হুপ্ডি কেটে সে-টাকা কোলকাতার খালসায় পাঠিয়ে 
দিত। তখনকার দারুণ অরাজকতার দিনে এ ব্যবস্থা যে কত কাজে 
লেগেছিল তা আর বলে শেষ কর! যায় না! তখন একপাঁল লোক 
আর একরাশ অস্ত্রশস্ত্র সঙ্গে না করে টাকা কড়ি নিয়ে কেউ-ই একপা! 
নড়তে সাহস করত না। ডাকাতে সব লুঠে নিত। 

মেট! যুগ-সন্ধিকাল। স্থবে বাংলায় তখন মুসলমানী আমল শেষ 
হয়ে এসেছে কিন্তু, ইংরেজি আমল প্রতিষ্ঠিত হয়ে ওঠে নি। ইংরেজরা 
স্বহন্তে দেশের শাসনভার নিতে ইতস্তত করছেন। এ অরাজক 
অবস্থায় রাজোর যত দুর্বৃণ্ডেপা মাথ। চাগিয়ে উঠে পড়ল । তার! মিলে 
দেশের সর্বত্রই ডাকাতের দল স্থষ্টি করেছিল। পুরনো আমলের যে 
সব লোক নতুন আমলে জীবিকার কোনে! উপায় করতে পারল ন! 
তারাও গিয়ে ডাকাতের দলে যোগ দিল। আবার ছিয়ীত্তরের মন্বন্তরে 
সবস্বাস্ত হয়েও অনেকেই ডাকাতি ধরেছিল । মোট কথা৷ সব নিয়ে 

সে এক ভীষণ অবস্থা । ডাকাতদের শাসনে আনার কেউ ছিল না । 
ফৌজদার-থানাদারদের নিজেদেরই অবস্থা তখন এমন শোচনীয় যে 
তাদেরকেই কে দেখে তার ঠিক নেই তো তারা অন্যকে কি দেখবে ? 
জমিদারী এলাকায় শান্তি রক্ষার দায় ছিল জমিদারদেরই । কিন্তু 
তারাও তো৷ এক-একটি ডাকাতের সর্দার হয়ে উঠেছেন। বড়ো বড়ো 
ডাকাতের দল পুষে তারাও বেশ ডাকাতি করে বেড়াতেন। 

এক-একটা! ডাকাতের দলে পঞ্চাশ-ষাট থেকে চারশো-পাঁচশো। 
গর্ন্ত লোক থাকত। অনেক সময় দলের লোক কমে গেলে 
ডাকাতের! গরীব নিরীহ গ্রামবাসীদের ধরে নিয়ে গিয়েও নিজেদের 
কাজে লাগিয়ে দিত। কাজ সারা হয়ে গেলে ভারা আবার নিজের 
নিজের ঘরে ফিরে যেত। তবে পাকা ডাকাতের প্রায় সবাই 
বংশান্ুক্রমে সপরিবার ডাকাতি করত। ডাকাতি করা ছাড়া আর 
কোনো! নেশা ছিল ন।। প্রাণের ভনঞ্জ কেউই তাদের কথা প্রকাশ 
করত না। যদি কচিৎ কখনো কেউ লোভে পড়ে ফাস করে দিত তো 
তার আর রক্ষা ছিল না। শেষ পরন্্ কিছুতেই তাকে আর প্রাণে 
বাঁচতে হত না। এমন কি দেখতে পাওয়া যেত ধরা পড়ে কোনো 
ডাকাত দীর্ঘকাল দণ্ডভোগ করে বাড়ি ফিরে এসেও সংবাদদাতার উপর 
ঠিক প্রতিশোধ নিয়েছে । 


ডাকাতদের ইষ্টদেবী মা-কালী। লোকমুখে সেই কালীরই নাম 
হয়ে গেল ডাকাতে কালী । নরবলি তার প্রিয় উপচার। তাই এ 
সময় বাংলার সব জায়গ! থেকেই খুব ধুমধামে নরবলি দেওয়ার খবর 
“পাওয়া যেত। গভীর রাত্রে বলি দিয়ে কপালে রক্তের টিপ পরে 
মুখে কালিঝুলি মেখে চেহারা আরে! বিকট করে মশাল 
আলিয়ে হাতে লাঠি-সড়কি-তলোয়ার এমন কি কখনো কখনো! 
মুঙ্গেরী গাদা বন্দুকও নিয়ে তারা জলস্থল সর্বত্রই রাহাজানি করতে 

বেরিয়ে পড়ত। ধনী মধ্যবিত্ত এমন কি গরীব গৃহস্থ বাড়িতেও পড়ে 
তার সমস্ত লুঠ করে নিয়ে পালাত। কেউ বাধ! দিতে গেলে তাক 
আর রক্ষা ছিল না, সঙ্গে-সঙ্গেই প্রাণ যেত। কি ছেলে, কি বুড়ো, 
কি পুরুষ আর কি মেয়ে, এমনকি খুদে শিশুরাও কেউ তাদের হাত 
থেকে নিস্তার পেত নী। লুটের মাল কম হলে ভাকাতেরা ভাবত, 
গৃহস্থরা তাদের ধনরত্ব দামী দামী জিনিসপত্র নিশ্চয়ই কোথাও লুকিয়ে 
ফেলেছে । তখন গুপগ্তধনের হদিস বলে দেবার জন্তে চলত অমানুষিক 
অত্যাচার উৎপীড়ন। তার চোঁটেও অনেকেরই শ্রাণ যেত। যার! 
কোনোক্রমে বেঁচে যেত তার জ্যান্তেমর! হয়ে পড়ে থাকত। 
ডাকাতদের আবার দলবৃদ্ধি করেছিল জন্যাসী ফকিরেরা । 
তারা বছর-বছর পুরীতে তীর্থ করতে যাবার সময় ব্গদেশে_ বিশে 
করে উত্তরবঙ্গে__মারাত্মক রকমের উৎপাত লাগিয়ে দিত। তাদের 
দলে সচরাচর হাজার খানেকের কম লোক থাকত নাঁ। সংখ্যা কখনো 
কখনো দশ হাজারেরও উপর উঠত । তাদের বেশির ভাগই উলঙ্গ 
নাগা সন্্যাসী। পশ্চিমা গিরিপুরী ভারতী ইত্যাদি দশনামীদের দল । 
যখন তার! নিজের নিজের কোঠে শান্ত হয়ে বসে থাকত তখন কেউ 
কেউ দোকানদার আড়তদার কি অন্য আর পাঁচ রকমের বাবসাঁদার | 
কেউ কেউ আবার ভূঁড়ো পেটে হাত বোলাতে বোলাতে পিঠে তাকিয়া 
ঠেস দিয়ে জকিয়ে বসে জমিদারগিরিও করতে লেগে যেত। তীর্ঘগামী 
সন্নাসীদের প্রজার! তাদের প্রচুর সমীহ করে চলত, প্রাণান্তেও তাদের 
বিরুদ্ধাচরণ করত না। ওদের হাতে সব খুইয়েও মুখ বন্ধ করে চুপ 
করে থাকত ! | 
বহ্িমবাবু তীর দেবীচৌধুরাণী আর আনন্দমঠ গ্রন্থে ডাকাতদের 
আর এ সন্গ্যাসীদের চমতকার ছবি একেছেন। তাতে ইতিহাসের 
তথ্য খানিকটা বিকৃত হলেও রোমান্সের ছিটে পড়ায় ইতিহাসের মরা! 

মানুষগ্লি জ্বলজ্যন্ত হয়ে চোখের সামনে ভাসতে থাকে । আসলে 
ডাকাতেরা কেউ কিন্তু রবিন হুডের মতো ছুষ্টের দমনকারী আর 
শিষ্টের পালনকারী ভদ্র দন্থ্য ছিল না, নিতান্ত ওচা রকমের পাকা 
বদমাস। ভত্রাভদ্র দয়াদাক্ষিণ্য ন্নেহ-মমতা তাদের কাছেও 
ঘ্বেসতে পারত না। সন্্যাসীদের ধরে-কষে নিঙড়োলেও তার থেকে 
একফৌট। ভক্তি বেরত না। যা বেরত সেটা নিছক পরস্ম অপহরণের 
প্রচণ্ড লোভ। ঢের পরবর্তীকালের দেশভক্তির ভাবন। এসব কদাচারী 
ক-অক্ষর-গোমাংস সন্গযাসীদের ঘাড়ে চাপিয়ে বঙ্কিমবাবু তাদের বেদান্ত- 
পড়নেওয়াল! দেশমাতার এক নিক্কাম সেবকদলের “সন্তান, সম্প্রদায়ে 
পরিণত করে গেছেন। তখনকার দিনে সন্্যাসীদের কেন, কোনো 
একজন ভারতবাসীর মাথায় দেশভক্তির কথা উদয় হয় নি। ওসব 
ভাবনা আসে উনিশ শতাব্দী থেকে, ইংরিজি-বিষ্ঠা প্রচলনের ফলে । 
ইউরোপীয়ান ইতিহাস আর পলিটিকল-ফিলজফি পড়ে। বঙ্কিমবাবু 
সেটাকে খানিক দূর এগিয়েই নিয়ে গিয়ে ফেলেছেন। তখন দেশকে 
লুঠ করে কি পাওয়া যায় সেই ভাবনা ছাড়া দেশ-সম্বন্ধে অন্য 
আর-কোনেো ভাবন। কারে মাথায় ছিল না। 

হেস্টিংস ডাকাতদের শায়েস্তা করার এক অভিনব পন্থা অবলম্বন 
করেছিলেন । তিনি বেশ বুঝেছিলেন মামুলি আইন্কানুন দিয়ে 
এসব ভুর্ঘধদের দলটিকে কিছুতেই টিট. করা যাবে না। তাই তিনি 
নিয়ম করলেন, ডাকাতের ধরা পড়লেই তাদেরকে নিজের নিজের 
গ্রামে নিয়ে গিয়ে পরিবার-পরিজন আর গ্রামস্থ,সবাইকার সামনেই 
গাছে লটকে ফাসি দেওয়া হবে। তাদের বাড়ির সবাইকে ধরে 
ক্রীতদাস হিসেবে ভন্ত্র চালান করে দিতে হবে! সঙ্গে সঙ্গে গ্রাম- 
সুদ্ধ সবাইকার পাইকারি জরিমানা । শুধু ধরা পড়লেই নয়, জনরবে 
কারে ডাকাতি প্রসিদ্ধি থাকলেও এ একই ব্যবস্থা । পিনাল কোড 

ক্রিমিনল প্রোসিজোর কোড এভিডেন্স আ্যাক্টু পড় ব্যক্তিরা শুনে নাক 
সিটকোবেন জানি। কিন্তু যেমন রোগ তার তেমনি দাওয়াই না 
হলেই বা চলে কি করে? যেননি কুকুর তার তেমনি তো মুগুর 
হওয়া চাই। সেই থেকেই ডাকাতির প্রকোপ হাস হয়ে চলেছিল । 
লোকের মনেও একটু একটু করে আইনের ভয় ঢুকতে লাগল । অন্য 
কিছুতে ত। হত কিনা সন্দেহ । 

কিন্ত সন্যাসীদের দোৌরস্ত করা আদবেই অতটা! সহজ হয় নি। 
এমনিতেই তার। অর্থ-সামর্থ্য ছুয়েতেই খুব জোরালো, তার উপর 
দেশের লোকদের সাধুজন বলে তাদের উপর অসম্ভব ভক্তি থাকায় 
তাদের জব্দ করা খুবই কঠিন ছিল। ছু-চাবরবার পরগণা-স্পোইদের 
তাদের বিরুদ্ধে পাঠিয়ে কোনোই ফল হয় নি। উলটে তারাই 
সেপাইদের মেরেধরে ছারখার করে দিয়েছিল। অবশেষে মিলিটারী 
ফৌজ থেকে পলটন-মেপাই পাঠাতে তারা এ সন্নাসীদের দলের সঙ্গে 
লড়তে লড়তে তাদের আধমরা করে দিয়েছিল । বেগতিক দেখে তার! 
সেই যে বঙ্গদেশ ছেড়ে পালাল আর ফিরে আসে নি। উত্তর-বঙ্গের 
বরেন্দ্রভুমিতেই তাদেব উৎপাত খুব বেশি ছিল। তাই সে দিকেই 
লড়াইও খুব জমজমাট হয়েছিল । 

কোলকাতায় দেওয়ানি আর ফৌজদারী ছু-রকম নামলার 
আপিল শোনবার জঙ্ো যে ছুটো দর আদালত বসবার কথা ছিল, 
নান! কারণে তাদের কাজ আরস্ত হতে খানিকটা দেরি হয়ে গিয়েছিল। 
সদর দেওয়ানি আদালত অবশ্য ইংরেজ দেওয়ানের মুঠোর মধ্যে। 
কিন্তু ফৌজদারি ব্যাপার সব নিজীমতের অর্থাৎ নবাবের একতিয়ারে। 
কৌশলে সেটাকে হস্তগত করতে হয়। তাই সদর নিজামত আদালতকে 
হঠাৎ বিলিতি পোশাকে সাজিয়ে সভায় বের করলে লোকের চমক 
লেগে যেতে পারে ভেবে হেস্টিংস তাকে যথা সম্ভব মোগলাই 

রীতিতে প্রকাশ করার চেষ্টা করলেন। সদর নিজীমত আদালতে 
যিনি প্রধান বিচারক হয়ে বসবেন তার গালভরা৷ ফাসাঁ নাম দেওয়া 
হস-_দারোগাঁই-আদালত-উল-আলিয়া। তার সনদ এল নবাঁৰ 
মোবারকউদ্দৌলার সই-এতে রীতি মতো নিজামতের মোহরের ছাপ 
মেরে। তাকে সাহায্যের জন্যে রইলেন এক প্রধান কাজী-_কাজী- 
উল্-কুজ্জাত আর মুফতি একজন, মৌলভী তিনজন । 

এখন এমন একজন লোক মুখে খুজে বের করতে হয় ধাকে নিয়ে 
দারোগা-ই-আদালত-উল্-আলিয়ার পদে বসানো চলে। অবশেষে 
বিস্তর খুঁজেপেতে ধাকে পাওয়া গেল তার বয়স তখন সত্তর পার 
হয়ে গেছে। বয়সের ভারে তিনি কুজো! হয়ে পড়েছেন। কিন্ত 
তাহলেকি হয়? সদর-উল্-হক্‌ খা সাহেব ষোল আনা ছেড়ে 
আঠারো আনা ইংরেজদের অন্ুগত। ইংরেজদের নির্দেশ তিনি অক্ষরে 
অক্ষরে মেনে চলবেন। হেস্টিংসের গছন্দে মুন্নী বেগমের পুরো! সায় 
পাওয়া গেল। কেন না, হক-সাহেব মহম্মদ রেজা খার বিরুদ্ধ- 
পার্টির। অতএব মুন্নী বেগমের স্বপক্ষ-পার্টি। অন্য কোনো বিষয়েও 
কোনো বেগ পেতে হল না । 

নবাবী সনদ হাতে আসতেই হেস্টিংস একদিন সদর নিজামত 
আদালতের সবাইকে ডাকিয়ে পাঠিয়ে খেলাত দ্রিলেন। সাজ,জ্জা 
করে সবাই দল বেঁধে কাউনসিল হাউস থেকে সদর আদালতের নতুন 
বাড়িতে চললেন। তখন বাড়িটা ছিল এখনকার সদর স্রিট আর 
চৌরঙ্গীর ঠিক মোডেই যেখানে এখন মিউজির়মের এক অংশ পড়েছে । 
পরে স্থানাম্তরিত হয় প্রেসিভেন্দপী জেনারেল হাসপাতালের জমির 
উপরের বাড়িতে । শোভাযাত্রার" সবাগ্রে চলেছেন দারোগা ই 
আদালত-উল্-আলিয়া। তার পিছনে কাজী-উল্-কুজ্জাত, তারপর 
মুফতী মৌলভী । মাঝখানে স্বয়ং গভর্নর-সাহেব আর মান্তবর 

কাউনসিলররা । সবার পর অনাহুত রবাহুতের দল। সবাই 
মিলে আদালত ঘরে গিয়ে খানিকক্ষণ বসে উদ্বোধন-পর্ব সাঙ্গ 
করলেন। 

হেস্টিংস খুব সাবধানে চলতে লাগলেন, যাতে লোকের চোখে 
তার গভর্নমেন্ট যেন নিজামতকে ছাপিয়ে না যায়। তবে স্দর 
নিজামত আদালতে যাঁকিছু ঘটতে থাকলো তার কোনোটাই 
গভর্নরের অগোচরে নয়। দণ্ড দেবার হুকুমনামায় নবাব-সাহেবের 
দস্তখত আনানোর আগেই মামলার কাগজপত্র হেস্টিংস নিজে একবার 
দেখে নিতেন বিচার ঠিক হয়েছে কি না, সাজার পরিমাণ অপরাধের 
মাত্রার সঙ্গে তাল রেখে চলেছে কিনা । নিজের কিছু বক্তব্য থাকলে 
তিনি তা নোট করে দিতেন। বলাবাহুল্য সুন্ীবেগম নবাবকে 
দিইয়ে সেই রকমই হুকুম পাঠিয়ে দিতেন! হুকুমনাম! নবাবকে 
পাঠানো, সেখান থেকে ফেরত আনানো ইত্যাদিতে এত সময় লেগে 
যেত যে পরবর্তীকালে মুন্ীবেগমকে ধরে হুকুম-নামায় নবাব-সাহেবের 
বদলে দারোগা সাহেবই যাতে কোলকাতায় বসে নিজামতী মোহরের 
ছাপ মারতে পারেন তার ব্যবস্থ। করিয়ে নিয়েছিলেন। মোহর ছাপবার 
দকণ দারোগার মাইনে পাচশো টাকা বেড়ে গেল। হাজার থেকে 
পনেরশে! | 

ম্ক্বলে ফৌজদারি আদালতে কাজ করবার দরুন কাজী আর 


নি রি 3 
সক তদের একটঢ। কা 


রী করা হয়েছিল, এসটা যদিও দারোগার 
দণ্তর থেক বেবিয়োছুল এ, কিগু এমলে তৈরী হবেহিল খালসা- 
দণ্তুরে। সেই ফ? অন্ুপারেই কাজী মুফতি নিয়োগ করা হত। কেউ 
অবসর নিলে কি মারা গেলে খাঁলস! দপ্তপ্ই নহুন নাম পুরণ করে 
দিত। মামলার সব নথাপত্র কাজীদের প্রশ্মম কলেকটরদের কাছে 


পাঠাতে হত। কলেকটর্রা সে সব পড়েশুনে নিজেদের টিপ্লনী কেটে 

গভর্নরের সেরেস্তায় পাঠিয়ে দিতেন । যেসব বিচার ঠিক হয় নি বলে 
মনে হত, গভর্নর-সাহেব সে সব বদলে নিজামতের, অর্থাৎ নিজেরই, 
রায় লিখে ফেরত পাঠাতেন। কলেকুটররা তা টুকে রেখে দিয়ে 
হুকুম তামিলের জন্যে মফঃস্বলের কাজীদের কাছে পাঠিয়ে দিতেন । 
সব নিয়ে খানিকটা দেরি হয়ে ষেত বটে, কিন্তু কাজীর বিচার দেখতে 
দেখতে অনেকটা ভদ্রস্থ হয়ে উঠতে লাগল । 

আড়াই মাস পরে সদর দেওয়ানি আদালতেও বসে গেল। তবে 
তার জাকজমক নিজামত আদালতের মতো! অত জোর ছিল না। 
হেস্টিংস কোনো! কালেই জাঁকজমক দেখানোর পক্ষপাতী ছিলেন না। 
সামান্ যেটুকু দেখাতেন সেটা বাধ্য হয়েই দেখাতেন। নিয়মাবলী 
মোতাবেক গভর্নর আর তার কাউনসিলের সবাইকার সদর দেওয়ানি 
আদালতের আপিল শোনার অধিকার! কিন্তু কাধত গভর্নর আর 
হুজনে কাউনসিলের মিলেই কার্য সমাধা! করতেন! তাদের সাহাযোর 
জন্যে থাকতেন রাঁ়রায়ান নিজে আর বড়ো বড়ো ছু-জন কানুনগো 
দুজন স্মাত ব্রাহ্মণ পণ্ডিত। পেসকার নাজির মুহুরী চাপরাশি 
প্রৃতি তৃতীয় চতুর্থবর্গের কর্মচারীরাও যে আদালতের শোভাবর্ধন 
করত সে তো ধরা কথা। প্রথম উৎসাহের চোট একটু কম পড়তে 
গভর্নর-সাহেব নিজে আর আদালতে যেতেন না। তিনজন কাউনসিলর 
মিলে কাছারি করতেন। সদর দেওয়ানি আদালত প্রথমটা বেশি 
দিন চলে নি। ১৭৭৪ সাল পর্যস্ত চলে বন্ধ হয়ে যাঁয়। আবার 
চালু হয় সেহ ১৭৮০ সালে । 

আইন যে সত্যি সেটা যাতে বিচারকের সহজে জানতে 
পারেন হহস্টিংস তারও একটা ব্যবস্থা করলেন। তিনি 
পণ্ডিতদের ডাকিয়ে হিন্দু স্মৃতিশাস্ত্রেরে আর মৌলভীদের ডাকিয়ে 
কোরান-হদিসের সংকলন করার কাজে বসিয়ে দিলেন, সন্ধে 

সঙ্গে তার ইংরিজি অনুবাদের কাজও চলতে লাগল । যেখানে যেখানে 
দেখা গেল শাস্ত্রীয় বিধানে কাজ চলে না, সেখানে সেখানে রেগুলেশন 
পাস করে নতুন আইনেরও স্প্টি করা হত। কিন্তু সেটা অতি সন্তর্পণে, 
খুবই ধীরে ধীরে । তার বেশির ভাগই ফৌজদারি আইন সংক্রান্ত । 
হেস্টিংস নিজে হিন্দুদের হিন্দু আইনে আর মুসলমানদের মুসলমানী 
আইনে বিচার করার পক্ষপাতী ছিলেন। এ বিষয়ে তিনি তার 
মনোভাব গোপনে রাখেন নি, স্পষ্টভাবেই সকলের কাছে প্রকাশ 
করে গেছেন। বার বার লিখে গেছেন, এদেশের প্রজাদের তাদের 
নিজেদের সমাজে প্রচলিত আইন-কানুন থেকে বঞ্চিত করলে সেটা! 
তাদের উপর নির্ধাতন করারই সামিল হবে। যে-আইন তারা জানে 
না, যা জানার উপায়ও তাদের নেই, সেরকম এক বিদেধী আইন 
স্ুবিচারের নাম করে তাঁদের ঘাড়ে চাপিয়ে দিলে সেটা শ্রেফ অবিচারেই 
দাড়িয়ে যাবে। 

রাজ্য শাসন ব্যাপারেও হেস্টিংস যতটা পারেন এ আদর্শ ই তার 
সামনে রেখে তার সংস্কার কর্নগুলোও করে গিয়েছিলেন । 

সংস্কার কি একরকমের? হাজার রকমের । 

মিথ্যা একবার বলতে শুরু করলে আরো-অনেক মিথ্যা না বলে 
যেমন পার পাওয়া যায় না, তেমনি সাফস্ৃতর করার কাজে একবার 
হাত লাগালে দেখতে পাওয়া যায়, এরকম আরো দশটা কাজ একটার- 
পর-একট ঝটপট এসে পড়ছে । এখানে একটা জিনিস মনে রাখতে 
হবে। অন্যান্য ইংরেজ সংস্কারকদের মতে। হেস্টিংসের ধারণা ছিল না, 
এদেশের যাঁকিছু তা সবই খারাপ । সব-কিছুরই আগাগোড়া শোধন 
আবশ্তাক। এদেশের মানুষের উপর হেস্টিংসের বিশ্বাস ছিল। তার 
দকন তাকে বারবার ঠকতে হলেও তার সে-বিশ্বাস কখনো নির্ূল হয়ে 
যায় নি। দিশি বহু রীতিশীতি আচার-ব্যবহার বিধিব্যবস্থা ইত্যাদির 
প্রতি তার যথেষ্ট শ্রদ্ধ! ছিল, অনুরাগও ছিল । সংস্কারের নামে সেসৰ 
ওলোট-পালোট করে দিয়ে দিশি লোকদের বিলিতি বাঁদর সাজানোতে 
তার বিন্দুমাত্র আগ্রহ ছিল না। 

কথাটা হয়তো৷ আর-একটু পরিষ্কার হবে যদি এখানে হেস্টিংসের 
পরব্তীকালের কয়েকটা কার্ধকলাপের সামান্য একটু আভাস দেওয়া 
যায়। আরবী-ফাসী বিষ্ভা ভালো করে শিক্ষা দেওয়ার উদ্দেশে 
কোলকাতা শহরে একটা বড়ে৷ রর্কমের মাদ্রাসা স্থাপন (১৭৮২), 
এশিয়া মহাদেশের ইতিহাস-ভূগোল-পুরাবৃত্ত-শিল্পকলা-সাহিত্য-বিজ্ঞান 
প্রভৃতি নিয়ে গব্ষণা করার দরুন কোলকাতায় এশিয়াটিক সোসাইটির 
প্রতিষ্টাকর্মে (১৭৮৪), সার উইলিয়ম জোন্সকে 'উৎসাহ দেওয়ার আর 
সাহাষ্য করার বিষয়ে হেস্টিংস-এর যে হাত ছিল, সে-কথা! সবারই 
জানা। 


শি 


হ্যযথানিয়ল ব্রেসি হ্যাল্হেড সাহেবের হিন্দ্ুমাইন সংকলনের বই 
(১৭৭৬) আর বাংলা ব্যাকরণ পুস্তক (১৭৭৮) লেখানো আর ছাপানে। 
বিষয়ে হেস্টিংসের কীন্তির কথা অনেকেরই জানা নেই। হুগলিতে 
চার্লস উই'লকিন্স-সাহেবের ছাপাখান! বসানোর ব্যাপারে হেস্টিংসের 
সহায়তার কথাও লোকসমাজে তেমন খুব প্রসিদ্ধ নয় | হ্যাল্হেড, 
সাহেবের বাংলা ব্যাকরণের বইয়ের জন্তে হেস্টিংসের অনুুরোধেই 
উইল্কিন্স-সাহেব বাংল! অক্ষর খোদাই করিয়ে সেটা এ ছাপাখান। 
থেকেই ছাপিয়ে দেন। ছু-জনকে এ কাজের জন্যে একযোগে তিরিশ 
হাজার টাক। পুরস্কার দেওয়ার ব্যবস্থা হেস্টিংসই কাউনসিল থেকে 
করিয়ে দেন। 

উত্তরকালে হেস্টিংসই উৎসাহ দিয়ে উইলকিন্স সাহেবের ছারা 
ভগবদ্গীতার এক ইংরিজি অনুবাদ করান। বইটির পরিচয় হিসেবে 
হেস্টিস তার এক সুন্দর ভূমিকা! লিখে দেন। তারই বিশেষ সুপারিশে 
কোম্পানী নিজের খরচায় এ বই লগ্ন থেকে ছাপিয়ে দেন। ভগবদ- 
গীতার একটি প্লোকার্ধ__কর্মণ্যেবাধিকারস্তে মা ফলেধু কদাচন__ 
হেস্টিংসের বড়োই প্রিয় ছিল। সুখে-ছুঃখে সেটির ইংরিজি 
অনুবাদ বনু বার উদ্ধৃতি করে তিনি প্রচুর তৃপ্তি পেয়েছেন দেখা 
যায়। 

হেস্টিংসের বড়ো বড়ো সংস্কারগুলোর আলোচনা আগেই করা৷ 
হয়েছে । এবার কয়েকটা ছোটখাটো সংস্কারের উল্লেখমাত্র করে এ পর্ব 
শেষ করা হচ্ছে। গভর্মেনট অফিসগুলোর কাজ যাতে ঠিকঠাক চলতে 
থাকে তার জন্যে হেস্টিংস ভালো ব্যবস্থা করে দিয়েছিলেন। সরকারী 
কাজে হেস্টিংস নিজেও প্রথম প্রথম রাত বারোটা-একটা পর্যন্ত 
খাটতেন, কর্মচারীদেরকেও খাটিয়ে নিতেন। কাজ সব ঠিক চলছে কিনা 
কিংবা তাতে টিল পড়ছে কিনা দেখে নেনান জনা /নাসিগস  কাসকজ্জলা 

বিজ্ঞ কাউনসিলর নিয়ে এক কমিটি অভ ইন্সপেকশন বসিয়ে 
দিয়েছিলেন। 

আডমিনিস্ট্রেশনের খরচ বুদ্ধির সঙ্গে প্রজাদের ঘাঁড়ে যাতে 
করের বোঝা! বেশি করে না চাপে তার দিকে হেস্টিংসের তীক্ষ দৃষ্টি 
ছিল। তাই যেখানে যেখানে তিনি খরচ বাড়িয়েছেন সে-জায়গায় 
ওম্নি তখনই খরচও কমিয়েছেন। এ নীতি কঠোরভাবে মেনে চলায় 
বঙ্গদেশের এ সময়কার দারুণ অর্থসংকটে তিনি কাবু হয়ে পড়েন নি । 

ইকনমিকৃস না পড়েও হেস্টিংসের জ্ঞান ছিল, দেশের বাবসাঁ- 
বাণিজ্য অবাধে চলাচল করতে না দিলে দেশের মঙ্গল নেই । মীর 
কাশিমের নবাবির আমলে রাতারাতি বড়োলোক হয়ে পড়বার নেশায় 
দিশি বাণিজ্য নিয়ে ইংরেজরা যে কি কেলেঙ্কারী কাণ্ডই না করেছিলেন, 
সেটা হেস্টিংসের খুব মনে ছিল। তাই গভর্নর হয়েই তিনি তিনটি 
জিনিস-- মুন স্পুরি আর তামাক ছাড়া, অন্য সব পণ্যদ্রব্যের উপর 
"থকে নানারকমের মাশুল তুলে নিয়ে একইরকমের একটা নিদিষ্ট 
মাশুল শতকরা আড়াই টাক হারে ধার্য করে দিলেন। কি স্বদেশী 
কি বিদেশী সবাইকারই জন্তে এ এক রেট । নুন স্ুুপুরি তামাক, পরে 
আফিংও, খোদ গভর্নন্টের হাতে রইল। নিলামে চড়িয়ে সেগুলো 
বিলি করে দেওয়া! হত। 

মাশুল আদায়ের ব্যাপারেও প্রচুর অব্যবস্থা ছিল। ধাধকরা মাশুলের 
উপর ব্যাপারীদের সর্বদাই অতিরিক্ত কিছু দিতে হত! জমিদারর! 
নিজের নিজের পরগশীয় মাশুলঘর বসিয়ে তাদের এলাকা দিয়ে মাল 
যাবার সময় অন্তায়ভাবে একটা উপরি মাশুল আদায় করে নিতেন । সারা 
রাজ্য জুড়ে বড়ে! বড়ো নদীগুলোর ছ-পারে এত অসংখ্য ছোটোখাটো 
মাশুলঘর গজিয়ে উঠেছিলযে গুণে তার ইয়ন্তা করা যেত না। তখনকার 
দিনে ব্যাপারীদের বেশির ভাগ মালই জলপথে যাতায়াত করত। 


৭৩ 


নৌকোতে কি মাল যাচ্ছে না-যাচ্ছে তার তদারকি করার ছলে সরকারী 
কর্মচারীরা এসব মাল আটক করে বসত। তখন তাঁদের প্রত্যেককেই 
জল খেতে কিছু কিছু না দিয়ে পরিত্রাণ পাবার জো থাকত না। 
হেস্টিংস ছোটোখাটো সব ক'টা মাশুলঘর উঠিয়ে দিয়ে শুধু হুগলি 
মুশিদাবাদ পাটনা আর ঢাকায় চারটে বড়ো বড়ো মাশুলঘর রেখে 
দিলেন। জমিদারদের পরগধায় পরগণায় চৌকি বসানোর রেওয়াজও 
তুলে দিলেন । 

সঙ্গে সঙ্গে শল্তহাতে হেস্টিংস ইংরেজ কর্মচারীদের চোর। দস্তক 
বাব্হার উঠিয়ে দিলেন। বিন! মাশুলে আর তারা যত্রতত্র মাল চালান 
দিতে পারেন না। এ চোর। দস্তকের কারবার নিয়েই তো মীর কাশিমের 
সঙ্গে ইংরেজদের তূমুল ঝগড়া বাধে । তার থেকেই তে। শেষ পর্যন্ত 
তাকে নবাবা গদিও হারাতে হয়। ইংরেজদের এ চোর! কারবার 
চালানোর দরুন দ্িশি ব্যাপারীদের যে কি ভীষণ ক্ষতিগ্রস্ত হতে হত 
সেট। হেস্টিংসের অজানা নয়। তাই ওদিকে তিনি খুব কড়া নজরই 
রেখেছিলেন । 

ভেস্টিংদ এ সংগে আরো-একট। নিয়ম করে দিয়েছিলেন। সরকারী 
কাজ ব্যতিরেকে অন্ত কোনো কারণেই কোনো ইংরেজ মফঃম্বলের 
কোথাও শিয়ে বাস। কাদতে পারবেন না। ছুবল ভীরু সন্ত্রস্ত দিশি 
লোকজনের মধ্যে গিয়ে ইংরেজরা বসবাস করতে থাকলে অত্যাচার- 
অনাচার যে অনিবার্ষ সেট! হেস্টিংদকে কারো বলে দিতে হয় নি। 
রকমসকম দেখে এক চৌকস কাউনসিলর তার বাড়ির লোকদের লিখে 
পাঠিয়েছিলেন, চটপট ছু-পয়সা কামিয়ে নিয়ে যে দেশে ফিরে গিয়ে 
নবাবি করা যাবে তার পথ আর খোলা রইল না! । 

কোলকাতা! থেকে পাটনা পর্যন্ত ডাক বসানোও হেস্টিংসের আর- 
এক কীতি। 

হেস্টিংস কিন্তু কাউনসিলর আর অন্যান্য ইংরেজ কর্মচারীদের 
পরিমাণ মতো! নুখস্বাচ্ছন্দ্য সম্বন্ধে একটুও উদাসীন ছিলেন না । কিসে 
তারা একটুও আরামে থাকবেন সেদিকে তার বেশ নজর ছিল! 
হেস্টিংসের সংস্কারগুলো তাদের বিরুদ্ধে যাওয়া গোড়ায় গোড়ায় 
তারা বেশ-একটু বিদ্রোহী হয়ে উঠেছিলেন। পরে হেস্টিংসের 
সদ্ব্যবহারে যুক্তির যথার্থ্যে, সকলের কল্যাণ করার সত্যিকার ইচ্ছায় 
মুগ্ধ হয়ে তারা আপনা হতেই গভর্নরের অনুগত হয়ে পড়েছিলেন । 

কালক্রমে হেস্টিংসকে ঘিরে তার এক ভক্তদল গড়ে উঠেছিল। 
এ দলের অগ্রনী ছিলেন জর্জ ভ্যান্সিটাট--মীর কাশিমের সময়কার 
গভর্নর হেন্রী ভান্সিটার্টের ছোটো ভাই। যদিও পরবতী কালে 
উভয়ের মধ্যেকার জমজমা সন্প্রীতিতে বেশ-খানিক চিড় খেয়েছিল, তবু 
এই সময় জর্জ-ভান্সিটাট সবদিক দিয়েই হেস্টিংসের প্রধান সহায় 
ছিলেন। তবে একথ! বলে নিতেই হয় ঘষে এঁ দলের সবাই অবশ্য এক- 
একটা! ধর্মপুস্তর যুরিষ্টির ছিলেন না। হেস্টিংসের সদাশয়তার সুযোগ 
নিয়ে তারা অনেকরকম অসৎ উপায়েই নিজেদের স্ার্থসিদ্ধি করেছিলেন। 
ফলে, নিজে সংলোক হয়েও হেস্টিংস বদনামের ভাগী হয়েছিলেন, 
আর টন্তরকালে তার জন্যে বেশখানিক জবাবদিহিও হতে হয়েছিল। 

সংস্কার-কাজ চলার সঙ্গে সঙ্গেই মহম্মদ রেজা খা আর সিতাৰ 
রায়ের বিচার-কর্সও চলেছিল । সিতাব রায়ের বিকদ্ধে কোনো প্রমাণ 
পাওয়া গেল ন! । ছিলই না৷ তো পাওয়া যাবে কি? ডিরেক্টররা ষে 
কেন তাকেও ধরতে বলেছিলেন তা কেউ ঠিক করে বুঝে উঠতে 
পারে নি। মনে-হয়, খুব সম্ভব বাংলার নায়েব রেজা খাকে বেঁধে 
বিহারের নায়েব সিতাব রায়কে ছেড়ে দিলে সেটা যেন কেমন কেমন 
দেখতে হবে ভেবেই হয়তো ডিরেক্টররা ছ'জনকেই একসঙ্গে ধগ্ে 
বিচারের জন্যে পাঠানোর নির্দেশ দিয়েছিলেন । যাই হোক, মিতাব 

রায় শিগগিরই ছাড়া পেয়ে গেলেন । কিন্ত কয়েদ থাকার অপমানের 
মনস্তাপ তো৷ অত সহজে যাবার নয়? বেকসুর খালাস পাবার পরে 
তিনি আর বেশি দিন বাচেন নি। শোকে মুহামান অবস্থাতেই 
কোলকাতা থেকে পাটনায় বাড়ি ফিরে যান! তারপর মাসখানেকের 
মধ্যেই অনন্তযাত্রা । 

মহম্মদ রেজ। খা কিন্তু অত সহজে রেহাই পেলেন না। পাক! 
ছ-বছর নজরবন্দী হয়ে থাকার পর তার বিচার শেষ হল । নন্দকুমারের 
জানা একটার-পর-একটা অভিযোগের একটাও ধোপে টেকে নি। 
এরকম সম সচরাচর যা! হয়ে থাকে এক্ষেত্রেও তাই হয়েছিল । রেজ! 
খার দ্বার উপকৃত সবাই তাকে একে একে পরিত্যাগ করে গিয়েছিলেন। 
এক আলী ইব্রাহিম খা তার কাছ থেকে কোনো উপকার ন; 
পেয়েও তার হয়ে সমানে লড়ে গিয়েছিলেন 1 রেজ। খার বিরুদ্ধে 
সমস্ত নালিশ যুক্তি দিয়ে এক এক করে কাটিয়ে ফেলে দিয়েছিলেন । 
প্রমাণ অভাবে হেস্টিংস ডিরেক্টরদের ইচ্ছা পুরণ করতে পারলেন 
না। যদিও তার নিজের দৃঢ় ধারণ। যে মহম্মদ রেজা খা দোষী 
সবটা না হলেও খানিকটা দোষী তে৷ বটেই, তবু যখন দোষ, 
প্রমাণ হল না, তখন তাকে নির্দোষী-ই সাব্যস্ত করতে হয়। তবে রেজ! 
এ! কিন্ত তখন-তখনই খালাস পেলেন না। ডিরেক্টরদের কাছ থেকে 
হুকুম না আসা! পধন্ত তাকে কোলকাতাতেই থাকতে হল। হেস্টিংস 
আবশ্ তাকে ছেড়ে দেওয়ারই সুপারিশ করে ডেসপ্যাঁচ পাগিয়ে- 
ছিলেন । 

আলী ইব্রাহিম খ! সেই থেকেই হেস্টিংসের সুনজরে পড়ে, 
গিয়েছিলেন । যদিও এককালে তিনি নবাব মীর কাঁশিমের প্রাণের 
বন্ধু আর তার প্রধান মন্ত্রী ছিলেন তবু হেস্টিংস তার গুণের সমাদর 
করতে ছাড়েন নি। তাকে বারাণসীর দারোগা, অর্থাৎ প্রধান ফৌজদারী 

বিচারক করে দিয়েছিলেন । স্থুদীর্ঘ কাল এ পদে অধিষ্ঠিত থেকে 
১৭৯৪ সালে অতি বৃদ্ধ বয়সেই কাশীতেই তার মরণ হয়। আলী 
ইব্রাহিম ফাসাঁ বিদ্ভাবিশারদ ছিলেন। অনেকগুলো বই লিখে 
গিয়েছিলেন। তাদের মধ্যে সবচেয়ে প্রসিদ্ধ--গুলজার-ই-ইব্রাহীম, 
কবিতা আর কবিতাকারদের জীবনী সংগ্রহ। দিশি লোকদের রচিত 
ষে-প্রবন্ধ সর্বপ্রথম এশিয়াটিক সোসাইটিতে পাঠ করা হয় সেটা ছিল 
তারই রচনা । বিষয়- হিন্দুদের বিভিন্ন বিচারপদ্ধতি। ফাসীতে লেখা 
এ প্রবন্ধের ইংরিজি অনুবাদ করে সার উইলিয়ম জোন্স নিজেই সেটা 
পাঠ করেন। 

রেজা খাঁর বিচার চলার মাঝখানেই হঠাৎ এক উৎপাত এসে হাজির। 
ক্লাইভ বাদশা শা! আলমের হাত থেকে দেওয়ানি সনদ নেবার সময় 
স্বীকার গিয়েছিলেন স্থবে বাংলার রাজস্ব বাবদ বাদশা বছরে ছাবিবশ 
লাখ করে পাবেন, কিন্তু কোম্পানির টকার টানাটনিতে সেটা কমতে 
কমতে অবশেষে ছিয়ান্তরের মন্বন্তরের সময় একেবারে বন্ধ হয়ে গিয়েছিল। 
বাদশা-বাহাত্ুর তার প্রাপ্য টাকা চেয়ে চেয়ে জেরবার হয়ে গেছেন। 
ইংরেজর!, তার আবেদন-নিবেদনে কর্ণপাত করেন না । 

অতঃপর মারাঠাদের উপর ভর করে শা আলম যখন দিল্লি যাৰ 
যাব করছেন তখন এলাহাবাদে তার দরবারে জন্‌ মরিসন বলে এক 
ইংরেজ লাফাঙ্গা গিয়ে দেখা! দিলেন । মরিসন এক সময় ইংরেজ ফৌজে 
অফিসর ছিলেন, পদমধাদার মেজর | কাজে ইস্তফা দিয়ে এখন স্বাধীন 
হয়ে কপাল ফেরানোর চেষ্টায় ঘুরছেন। শা আলমকে কুমিশ করে 
তিনি এক প্রস্তাব দিলেন হিন্দুস্থানের বাদশ! যদি তাকে তার 
প্রতিনিধি করে ইংলগ্ডের রাজদরবারে পাঠান, তাহালে তিনি বাদশার 
বকেয়া পাওনা। কড়ায় গণ্ডায় আদায় করিয়ে দেবেন। শুধু তাই নয় 
তার সঙ্গে থাকবে আরো অনেকরকমের সুবিধা । ভবিষ্যতে টাকার 

জন্যে হিন্দুস্থানের বাদশীকে একটা সওদাগরী কোম্পানীকে ধরাধরি 
করতে হবে না। সেস্ব আসবে ইল্যাণ্ডের রাজমুকুটধারীর কাছ থেকে, 
তৈমুরলং-এর বংশধর হিন্দুস্থানের বাদশার কাছে। সমানে সমান । 

শ। আলমের তখন এমনি টাকার টানি-টানি চলেছে যে তিনি 
সহজেই মরিসনের ফেল! টোপ গিললেন। আলাপ-আলোচনায় 
বাদশার বাকি-বকেয়া সব মিটিয়ে দ্রিয়ে তাকে বছর বছর বত্রিশ লাখ 
করে মাসোহার! দেন আর যখনই দরকার হবে তখনই যদি গোর! 
পল্টন পাঠিয়ে আর অন্ত্রশক্স সরবরাহ করে তাকে সাহায্য করেন, 
তাহলে শ' আলম তাকে বাংলাবিহ!র-উড়িষ্যার তাবৎ মুল্ুকই 
লিখে-পড়ে হস্তান্তর করে দেবেন। ইংল্যাণ্ডের রাজা! হবেন সবে 
বাংলারও রাজা । বাদশার অধান স্থববাদার-দেওয়ান নন, একেবারে 
স্বাধান নুপতি। রঙিন কল্পলোকের চিন্তায় মশগুল শ আলম 
খুশিতে ডগমগ হয়ে উঠে মেজর মরিসনকে তখনই “জেনারেল” মরিসন 
করে দিলেন। খেলাত প্রভৃতি দিয়ে তাকে রাষ্ট্রদূতের পদেও বসিয়ে 
দিলেন। ইংল্যাণ্ডের রাজা! জর্জ দ' থার্ডের রাজসভায় তিনি যাবেন 
হিন্দুস্থ(নের বাদশা শ1 আলমের প্রতিনিধি হয়ে। 

অঙ্ঃপর অনেকটা নিশ্চিন্ত হয়েই শা আলম দিল্লি যাত্রা করলেন । 
বাদশাহী মোহর ছাপা সনদ হাতে নিয়ে জেনারল” মরিসন গঙ্গা বেয়ে 
ট'ঢুড়োয় গিয়ে উঠলেন। তিনি বুদ্ধিনান লোক। আগের থেকে 
ছুড়ম করে কোলকাতায় গিয়ে পড়লে কিসের থেকে কি ঘটে যায় 
ভেবে তিনি চু'চুড়োয় বসেই ওয়াপেন হেশ্(উংপের তার নতুন পদবীর 
কথা খুলে লিখে দিয়ে জানতে চাইলেন, বাংলার গভর্নর তাকে 
বাদশার প্রতিনিধির প্রাপ্য সম্মানে গ্রহণ করতে প্রস্তত আছেন কি 
না, আর তাকে ইংলণ্ডে পৌছে দেবার জন্য কোম্পানীর একটা জাতাঁজ 
ছেড়ে দেবেন কিনা । 

চরের মুখে হেস্টিংস আগেই খবর পেয়ে গিয়েছিলেন, শী আলমের 
সঙ্গে মরিসনের কি মর্মে কথাবাতা হয়েছে আর কি উদ্দেশ্ত নিয়ে তিনি 
ইংল্যাণ্ডে যেতে চাচ্ছেন। সেই সময়ে ইংলগ্ের ব্লাজা রাঁজমন্ত্রী 
পারলামেন্ট-_কেউই ইস্ট ইগ্ডিয়া কোম্পানীর উপর সদয় ছিলেন না। 
কোম্পানীর অলীক বৈভবের কথা কল্পনা করে তারা কোম্পানীকে 
দমিয়ে রাখারই কৌশল খুঁজে বেড়াচ্ছেন । শী আলমের প্রস্তাব নিয়ে 
মরিসন ইংল্যান্ডে উপস্থিত হলে নানারকমের অনর্থের স্থ্টি হাতে 
পারে__এই আশংকায় হেস্টিংস বেশ-খানিকটা সন্তস্ত ! তিনি পত্রপাঠ 
মরিসনকে লিখে দিলেন, তিনি তাকে বাদশার প্রতিনিধি বলে মানতে 
নারাজ আর কোম্পানীর কোনে। জাহাজই তাকে ছেড়ে দিতে প্রস্তত 
নন। চিঠির উপর মেজর মরিসন শিরোনামা দেখে "জেনারল' 
মরিসন তে। রেগে কীই। হেস্টিংসের চিঠি না খলেই তিনি সেট। 
পত্রবাহকের হাতে ফেরত দিয়ে জানিয়ে দিলেন, গভর্মর-সাহেব যদি 
তাকে তার পদমর্ধাদী মোতাবেক তার য্থার্থ টাইটলে তাকে চিঠি 
নাঁ লিখতে পারেন, তাহলে তিনি তার লেখা কোনো! পত্রই আর গ্রহণ 
করবেন না। 

হেস্টিংস ইতিমধ্যে চু'চুড়োর ডাচ. গভর্নরকে লিখে দিয়েছিলেন 
তিনি মেন মরিসনকে ইউরোপ পৌছবার জন্তে কোনে! ভাচ জাহাজ 
ছেড়ে না দেন। মনে মনে তার মতলব ভাজা ছিল মরিসন ইংল্যাণ্ডে 
পা ফেলবার আগেই তিনি তার সব কল-কৌন্দল ডিরেক্টরদের কাছে 
ফাস করে দেবেন। কাজটা একটু বেআইনী গোছের। তাই 
হেস্টিংস তার সমস্ত ঝুঁকিই নিজের কীধে নিয়েছিলেন, কাউনসিলের 
কাছে কোনো কথাই ব্যক্ত করলেন না। সম্পুর্ণ নিজের দায়িত্বেই 
তিনি ডিরেক্টরদের সব কথা স্পষ্ট করে জানিয়ে দিলেন। 

ওদিকে ঘুস দিয়েই হোক কি অন্ত আর-কোনো উপায়েই হোক 

মরিসন শেষ পর্যন্ত এক ডাচ জাহাজে চড়েই ইংল্যাণ্ডে উপস্থিত হলেন। 
কিন্তু তখন বড্ডো দেরি হয়ে গেছে। তার অনেক আগেই ডিরেক্টররা 
হেস্টিংসের ডেস্প্যাচ পেয়ে সাবধান হয়ে গেছেন। প্রতিকারের সব 
ব্যবস্থাও করে ফেলছেন । মরিসন কোথাও একটুও পান্তা পেলেন না । 
তার অতি তে ফাদা ফন্দিফিকির একেবারে ভেস্তে গিয়ে মাঠেই 
মারা গেল। 

এরপর হেস্টিংস মনে-মনে স্থির করেই ফেললেন তিনি কোম্পানীর 
তবিল থেকে আর-একটি ক।নকড়িও শা আলমকে কখনো দেবেন না। 

সঙ্গে সঙ্গেই আর-এক কুটকচালে ব্যাপার। 

অযোধার নবাব স্বুজাউদ্দৌল! লিখেছেন, তিনি বেশ-খানিকটা 
বিপাকে পড়েছেন । মহামান্য গভর্নর-সাহেব যদ্দি উত্তর প্রদেশে এসে 
তাকে দয়া! করে একবার দর্শন দেন, তাহলে তিনি কৃতীর্থ হবেন। আর 
ভবিষ্যতের কার্ধ-কলাপ সম্বন্ধে একটা-কিছু স্থির করে ফেলে সেই 
মূতো' চলতে থাকবেন । 

জ্ুজাউদ্দৌলা ইংরেজদের এক মস্ত বড়ো! সহায়ক। অন্ান্তা দিশি 
রাজ্যগুলোর জঙ্গে তাদের যোগরক্ষার সেতু-বিশেষ। কেননা, 
বাদশার দরবার যদিও তখন মাঁরাঠাদেরই প্রাধান্য হয়ে উঠেছে তবু 
অযোধ্যার নবাব তখনো তো! সরকারিভাবে_সমগ্র হিন্দুস্থানের 
উজির। তার উপর মারাঠা ইংরেজদের প্রধান শক্র হয়ে দীড়াচ্ছে। 
মারাঁঠা সর্দাররা বেশ বুঝেছেন, হিন্দৃস্থানে তাদের আধিপত্য বিস্তারের 
পথে যদি কোনো কীটা থাকে, তাহলে তা হচ্ছে এ টুপিওয়ালা 
ইংরেজ। আর, ইংরেজদেরও বুঝতে বাকি নেই যে, এদেশে তাদের 
স্থায়িত্ব নির্ভর করছে মারাঠাদের তারা কতট! দাবিয়ে রাখতে পারেন 
তার উপর । এখনই হোক কি আর কিছু দ্রিন পরেই হোক উভয়ের 
মধ্যে বলপরীক্ষা অনিবার্ষ। 

সে যাই হোক, আপাতিত সবচেয়ে বড়ো জিনিস হচ্ছে মারাঠা 
যাতে বাংলা-বিহার-উড়িষ্যার উপর চড়াও হতে না পারে--তার উপর 
দৃষ্টি রাখা। তার জন্যে নবাব সুজাউদ্দৌলাকে হাতে রাখতে হয়। 
কারণ, মারাঠা অভিযানের প্রথম ধাক্কা তো তাকেই পোহাতে হবে। 
তিনি সেটা সামলাতে পারলেই ইংরেজদের আর মারে কে? তাই 

ক্লাইভ থেকে শুরু করে হেস্টিংস পর্যন্ত সব ইংরেজ “গভর্নরের দিশি 
পলিটিক্সের মূল সুত্র ছিল অযোধ্যার নবাবের সঙ্গে মিত্রতা রক্ষা 
করে চলা। অবশ্ঠ তাদের মনে মনে সর্বদাই ভয় ছিল সুজাউদ্দৌল! যে 
প্রকৃতির লোক তাতে তীর পক্ষে হঠাৎ মারাঠাদের সঙ্গে মিশে গিয়ে 
ইংরেজদের বিপক্ষে যাওয়াটা কিছুই আশ্চর্য নয়। তাই উজির- 
সাহেবের প্রতি তাদের সোহাগের বহরটা যেন একটু বেশি- 
রকমের। 

কিন্তু বিপাকটা যে সত্ঠি কি দ্াড়িয়েছিল সেটা ভালো করে 
বুঝতে গেলে তার পূর্ববর্তী কতকগুলি ঘটনার কথা জানবার দরকার 
হয়ে পড়ে। দিল্লির বাদশীকে তার মসনদে বসিয়ে রেখে তারই নাম 
করে হিন্দুস্থানের বিভিন্ন রাজ্যগুলোকে একে একে ছিনিয়ে নিয়ে 
সেগুল! বাদশার খাসদখলে এনে ফেলে সেগুলো নিজেরাই ভোগ 
করা-_এইটেই ছিল মারাঠাদের আসল অভিসান্ধ । তাই অতি সহজেই 
তাদের লোলুপ দৃষ্টি গিয়ে পড়ল দিল্লির লাগাও রোহিলখগ্ু-রাজ্যের 
উপর । জায়গাটা অতি সরেস, হাতে পেলে বিস্তর লাভ। তাছাড়৷ 
রোহিলারা৷ পাঠান। তৃতীয় পানিপথের যুদ্ধে মারাঠা পাঠানদের 
হাতে যা হাড়চুরচুরে মার খেয়ে ছিল তা৷ তারা তখনো ভোলে নি। 
ভোলবার কথা! নয়। এ দারুণ মারের চোট সামলাতে তাদের প্রায় 
এক পুরুষ কেটে গিয়েছিল । 

রোহিলখত্তের অধিকাংশ প্রজা ষদিও হিন্দ তবু বছর পঁচিশেক ধরে 
রোহিলারা জোর করে সেখানে বসে গিয়ে রাজত্ব করছে । তাদের 
সর্দাররা রাজ্যের বিভিন্ন জায়গা দখল করে প্রত্যেকে একটা করে 
ছোটোখাটে। রাজ্য করে বসেছেন। 

এই সময় এ সর্দারদের দলের প্রধান ছিলেন হাফিজ রহমত খা । 
তার নিচেই ছিলেন জাবিতা খা। রাজ্যের দক্ষিণ আর পুধদিক ভরে 

নবাব স্জাউদ্দৌলার স্থবাদারি। পশ্চিম দিকে গঙ্গা । উত্তরে হিমালয় 
পবতের পায়ের নিচেকার জঙ্গলে তেরাই অঞ্চল। এই রোহিলখণ্ডকে 
একবার কবজায় আনতে পারলে অযোধ্যার নবাবকে কাবু করে 
ফেলতে খুব বেশি সময় লাগবে না। তারপর বাঁংলা-বিহার-উড়িস্য! 
তো সোজা রাস্তা। লোভে মারাঠাদের চোখ জল জল করে উঠল। 

ওদিকে রোহিলখণ্ডের উপর উজির সুজাউদ্দোলারও লোভ 
মারাঠাদের চেয়ে এক রত্তিও কম যায় না। এ প্রদেশকে নিজের 
রাজত্বের সঙ্গে যুক্ত করে নিতে পারলে রাজোর পূর্ব সীমানাটাকে 
একেবারে গঙ্গ। পর্যন্ত টেনে নিয়ে যেতে পারা যায়৷ তাতে আত্মরক্ষার 
অনেকটা সুবিধা হয়। তবে সেটা হল গৌণ বাপার। আসল কথা 
হল রোহিলখণ্ড একেবারে সোনা ফলা । প্রজারাও সবাই ধানেচালে 
লক্ষ্ীমন্ত । এহেন এক উবর দেশ তে। লোভেরই বস্তু বটে। তাছাড়া 
রোহিলারা তো গোঁড়া সুন্নি আর অযোধ্যার নবাবরা হিন্দুস্থানের 
শিয়া-সম্প্রদায়ের মুসলমানদের মাথার মানিক। উভয়ের মধ্যে 
অহি-নকুল সম্বন্ধ। আরো একটা কথা । স্থুজাউদ্দৌল৷ ভালো করেই 
জানতেন, রোহিলখণ্ড তিনি ন। নিলে অবশেষে ওট। মারাঠারাই নেবে। 
ওরকম একটা দুর্ধর্ষ শত্রকে ঘাড়ের উপর টেনে এনে বসাতে কারই বা 
সাধ যায়? . 

শেষ পরন্ত ব্যাপারটা বেশ একটু ঘোরালো হয়ে দাড়াল। কারণ 
হল, তিন পক্ষের কারো উপরই কারো কোনো ভরসা নেই। কেউ 
কাউকে প্রাণ খুলে বিশ্বাম করে উঠতে পারে না। মারাঠারা জানে 
উত্তমরূপে দক্ষিণা পেলে উজির-সাহেব শিয়াস্ন্ির সব কলহ-বিবাদ 
হজম করে ফেলে রোহিলাদের সঙ্গে হাত মিলিয়ে তাদের বিরুদ্ধে 
যেতে এক মুহূর্তও দেরি করবেন না। ওদিকে কিন্তু রোহিলার৷ ভাবে 
তেমন তেমন সুবিধা দেখলে উজির-সাহেব তাদেরকে ছেড়ে মারাঠাদের 

দিকে গিয়ে তাদের উপর ঝাঁপিয়ে পড়তে একদম কন্ুর করবেন না? 
আবার স্ুজাউদেোৌল। মনে ভাবেন, তার রাজ্য আক্রমণ করার জন্যে 
রোহিলারা তাদের রাজ্য দিয়ে মারাঠাদের পথ করে দিতে একটুও 
পেছপাও হবে না, যদি জানে যে, তাতে করে তারা মারাঠদের 
আক্রোশ থেকে উদ্ধার পেয়ে যাবে । 

যাই হোক, শা আলমকে দিল্লির সিংহাসনে বসিয়ে দিয়ে মারাঠার! 
একা একাই রোহিলখগ্ড গ্রাস করতে উদ্যত হল । তাঁদের আর একটুও 
তর সইছিল নাঁ। তখন ডামাঁডোলের বাজার । কে কখন তার উপর 
ছে মেরে বসে তার ঠিক-ঠিকানা নেই । উপায়ান্তর দেখতে ন। পেয়ে 
রোহিলা সর্দার নবাব স্থজাউদ্দৌলার সাহায্য চেয়ে বসলেন। একমাত্র 
তিনিই যদি মারাঠাদের কোনোক্রমে ঠেকাতে পারেন। সুজাউদ্দৌলা 
আবার তার দিক থেকে এ ব্যাপারে ইংরেজদের ডেকে আনলেন । 
'তখন হিন্দুস্থানের অনেকেই জেনে গেছেন, লড়াইয়ের ক্ষেত্রে ইংরেজর! 
এক মস্ত বড়ো সহায়। 

কিন্তু ইংরেজদের এক মজার স্বভাব। অপরের কলহে তার! ঠিক 
নাক গলিয়ে বসবেন। আর বসিয়ে, শেষ পর্যন্ত ঠিক তার থেক 
নিজেদেরই একটা-কিছু সুবিধা করে নিয়ে বেরোবেন। তবু নাচতে 
বসে তাদের মুখে সবদাই ঘোমটার আড়াল । এক্ষেত্রে তারা প্রকান্ত্ে 
হাতিয়ার ধরে মারাঠ'দের বিরুদ্ধ যেতে রাজি হলেন না বটে, কিন্তু 
উজিরকে আশ্বীস দিলেন, তাঁরা তার পিছনে আছেন, তিন যেন 
কখনোই মারাঠাদের দলে মিশে না যাঁন। তখনকার ইংরেজ গভর্নর 
কার্টিয়ার-সাঁহেব ইংরেজ কমাগ্ডারইন্-চিফ সার রব!ট বারকারকে 
সেপাই-পলটন সমেত ফৈজাবাদে পাঠালেন বটে, কিন্ত গোপনে তাকে 
জানিয়ে রাখলেন তিনি যেন গায়ে পড়ে মারাঠাদের সঙ্গে বিবাদ 
বাধিয়ে না বসেন! সঙ্গে সঙ্গে আবার এও বলে দিলেন মারাঠা যাতে 

উজিরের এলাকায় ঢুকে খাবল মারতে না পারে সে-বিষয়েও তিশি 
যেন সতর্ক থাকেন । 

এদেশের ইতিহাসে বার বার দেখা গেছে, দিশি লোকদের 
একদলকে অপর দলের উপর লেলিয়ে দিয়ে ইংরেজরা খানিক তফাঁতে 
দাড়িয়ে বেশ মজা দেখেন। বাইরে জাহির করতে থাকেন তারা 
নিজেরা অতি সভ্যভব্য সাধু ব্যক্তি ; মন্ৰ হচ্ছেন তিনি, যিনি তাদেরই 
উসকানিতে দেশের লোকের বিরুদ্ধে লড়তে নেমেছেন। 

পিছনে ইংরেজদের দাড়াতে দেখে স্জাউদ্দৌলার মনোবল 
চতুগুণ বেড়ে গেল। তিনি রোহিলাদের কাছ থেকে তাদের সাহায্য 
করার দক্ষিণ। বাবদ এক ক্রোড টাকা হেঁকে বসলেন। কিন্তু 
রোহিলারা কিছুতেই পঞ্চাশ লাখের উপর ওঠে না। টাকার অঙ্ক 
নিয়ে যখন এ রকম ধস্তাধস্তি চলেছে, তখন মারাঠারাই হরিদ্বারের 
কাছে গঙ্গা পেরিয়ে রোহিলখণ্ডের উপর ঝাঁপ দিয়ে পড়ল। তার! 
বাদশা শা] আলমকে সঙ্গে নিয়ে এসেছে । বাদশাহী সৈশ্য-সামন্ত 
নিয়ে কমান্ডার নজফ খাও সঙ্গে আছেন। মারাঠার! বাদশাকে লোভ 
দেখিয়েছে-রোহিলার! যে-নব বাদশাহী জমিজমা বেদখল করে নিয়ে 
স্থখে ভোগদখল করছে সে-সবই তার! তাদের হাত থেকে উদ্ধার করে 
বাদশাকে পাইয়ে দেবে। 

রোহিলার! মারাঠ।৷ আক্রমণ রোধ করতে পারল না। পদে পদেই 
হেরে মরল। শেষে জাবিতা খাঁই প্রথম তার ধনরত্ব সব মাটিতে 
পুঁতে রেখে পরিবারবর্গকে ফেলেফুলে তেরাই-এর জঙ্গলে দৌড় 
মারলেন। অন্যান্ত সর্দাররা তাকে অন্থুসরণ করতে বিন্দুমাত্রও দেরি 
করলেন না। মারাঠারা এসে দেশটাকে ছেয়ে ফেলল । জাবিত৷ খার 
পরিবারবর্গ বাদশার হাতে বন্দী হয়ে পড়ল। কিছুদিনের মধ্যে 
মারাঠাঁরা খুঁজে খুঁজে রোহিলাদের ধনরত্ব খুঁড়ে বের করে ফেলল। 

কিন্তু তার মাত্র যৎকিঞ্চং বাদশাকে ঠেকিয়ে বাকি সবই তারা' 
আত্মসাৎ করে নিল। এ ভাগাভাগি নিয়েই বাদশার সঙ্গে মারাঠাদের 
বিষম মন কষাকষি চলতে লাগল । কিন্তু যত-কিছু লাফালাফি করেও 
দুর্বলকে শেষ পর্ধন্ত প্রবলের কাছে হার মানতেই হয়। বাদশীকেও 
মানতে হল । 

ওদিকে তেরাই অঞ্চলে রোহিলাদের আরো বিপদ। জঙ্গলে 
ম্যালেরিয়া আর ওলাওঠার চোটে তারা পটাপট মরতে লাগল। 
বু লোক তাদের সর্দারদের ছেড়ে অন্যত্র পালিয়ে প্রাণ বাঁচাল। 
তখন জীবিতা খাঁ, হাফিজ রহমত খ। জঙ্গল থেকে বেরিয়ে শেষে 
স্বজাউদ্দৌলারই ক্যাম্পে আশ্রয় নিলেন। তখন উজির-সাহেব 
ইংরেজদের:নিয়ে তার রাজত্বের একেবারে উত্তর-পশ্চিম কোণায় ক্যাম্প 
পেতে বসেছেন। মারাঠা একে একে সমস্ত রোহিলখণ্ড দখল করে 
বসেছে দেখে তারও মনে ভয় ঢুকে গিয়েছিল । 

এর কিছুদিন আগেই স্বজাউদ্দৌলা মারাঠাদের সঙ্গে যোগ দিতে 
গিয়েছিলেন, ইচ্ছা! ছিল উভয়ে মিলে রোহিলখণ্ড নিজেদের মধ্যে ভাগ 
করে নেবেন। কিন্তু ইংরেজ কমাগ্ডার সেটা কিছুতেই ঘটতে দেন নি। 
তারই আগ্রহে নবাব স্ুুজাউদ্দৌলা রোহিলাদের সমাদরেই গ্রহণ 
করলেন। ততক্ষণে মারাঠা জেনারেল বিশাজী দিলি ফেরার জন্যে 
বাস্ত হয়ে পড়েছেন, কারণ বর্ষ। এসে পড়ল বলে । ঠিক ওম্নি সময় 
স্বজাউদ্দৌলার কাছ থেকে প্রস্তাব এল, মারাঠারা যদি রৌহিলখণ্ড 
তাঁগ করে চলে যায়, তাহলে রোহিলার। তাদের চল্লিশ লাখের 
খেসারত দেবে, আর তার জন্যে উজির-সাহেব স্বয়ং জামিন থাকবেন। 
বিশাজী এ প্রস্তাব লুফে নিলেন। নিয়ে তখনই রোহিলখণ্ড ছেড়ে 
চললেন। তার এক পা! তে বাড়ানোই ছিল। বাদশাও তার দলবল 
নিয়ে বাড়ি চললেন নিতীন্তই ক্ষু্রমনে । 

মারাঠারা বিদায় হতেই রোহিলার! সবাই জঙ্গল থেকে বেরিয়ে 
এল। সর্দাররা আবার নিজের নিজের স্থানে গিয়ে বসলেন। জাবিতা 
খার পরিবারবর্গকেও সুজাউদ্দৌলা বাদশার হাত থেকে মুক্ত করিয়ে 
নিয়ে স্বদেশে ফিরিয়ে এনেছেন। কিন্তু সবাই বেশ বুঝতে পারলেন, 
যা হল তা ছু-দ্রিনেরই মাত্র ব্যাপার । মারাঠারা আবার এসে ঠিক 
হানা দেবে। কারণ, শোনা গেল, বিশাজীর সঙ্গে সন্ধিটা মারাঠ। 
সর্দার মহাদাজী সিন্ধিয়ার একেবারেই পছন্দ হয় নি। তখন হিন্দৃস্থানের 
পলিটিঝ্স-এর খেল্‌-এ মারাঠাদের দিকে তিনজন বড়ো খেলুড়ে__মহাঁদাজী 
সিন্ধিয়া, তুকোজী হোল্কার, আর বিশাজী কৃষ্ণন, পেশওয়ার 
প্রতিনিধি । তবে রোহিলাদের আপাতত লাভ হল যে, সেই চল্লিশ 
লাখ তখনই পকেট থেকে বের করে দিতে হল ন!। 

শেষেরও শেষ নেই। তখনো মারাঠা জুজুর ভয়ে সবাই কাপছে । 
ভবিষ্যৎ ভেবে রোহিলা সর্দাররা উজির সুজাউদ্দৌলাকেই আশ্রয় করা 
বুদ্ধির কাজ হবে বলে মনে করলেন। তাই উভয় পক্ষের মধ্যে 
একটা লিখিত-পড়িত কড়ার হয়ে গেল। তার সাক্ষী রইলেন 
জেনারেল সার রবার্ট বারকার । ১০ জুন ১৭৭২ । চুক্তির সার কথা-_ 
ছলেই হোক, বলেই হোক আর কৌশলেই হোক-_স্বজাউদ্দৌল। 
মারাঠাদের রোহিলখণ্ড থেকে তাড়াতে পারলে রোহিলাদের কাছ 
থেকে চল্লিশ লাখ টাকা পাবেন । কিন্ত রোহিলারা বুঝতে পারল ন? 
এ চুক্তিতে সই দিয়ে তার! নিজেদের মৃত্যুদণ্ডের পরোয়ানায় সই মেরে 
বসেছে। 

বেশিদিন যেতে হল না। চর মারফত মারাঠার যেই শুনল যে 
নবাব সুজাউদ্দৌলার সঙ্গে রোহিলাদের একটা বোঝাপড়া হয়ে গেছে, 
ওম্নি তার! একেবারে তেলেবেগুনে জ্বলে উঠল। স্থির করে ফেলল, 
এবার উভয়কেই ঘায়েল করে তবে ছাড়বে । ছু-পক্ষকেই ভালে! 

করে শিক্ষা দিয়ে দেবে, মারাঠাদের সঙ্গে লাগতে যাওয়ার কি 
না র্‌ 

মারাঠাদের প্রথম চেষ্টা হল একজন রোহিল! সর্দারকে দল 
ভাঙ্গিয়ে নিজেদের দিকে টানা । তাই তারা বাদশাকে ধরে বসল, তিনি 
যেন জাবিত৷ খাকে আবার তার মীর বকৃশি করে নেন। তার পর 
তারা বাদশার কাছে প্রস্তাব করল, তিনি যেন কোরা আর এলাশ্াবাদ 
জেলা ছুটো তাদেরই নামে লিখে দেন। সঙ্গে সঙ্গে অযোধ্যা আর 
বিহার আক্রমণের জন্তে একটা লোক দেখানো অনুুমতিও চেয়ে বসল। 

1 আলম কিন্তু তিনটের কোনোটাতেই রাজি হলেন না। বচসা 

হতে হতে সেটা বিবাদে গিয়ে দাড়াল; বিবাদ থেকে লড়াইয়ে । 
দিল্লির পুরনো কেল্লার কাছে বাদশার সেনাপতি নজফ খাঁর সঙ্গে 
মারাঠাদের যে যুদ্ধ হল, তাতে বাদশাহী ফৌজ তো! হেরে ঢোল হয়ে 
গেল। যুদ্ধাক্ষেত্র ছেড়ে কোথায় পালাল । 

অতুপর বাদশ। জাবিতা খাকে মীর বকৃশি করে নিলেন। কোরা 
আর এলাহাবাদ মারাঠাদের লিখে দিয়ে তার এজেন্টকে বলে 
পাঠালেন, মারাঠাদের যেন ওছু-টে! জাইগির ছেড়ে দেওয়া হয়। 
অযোধ্যা আর বিহার আক্রমণে বাদশার সায় না থাকলেও মারাঁঠারা 
ধরে নিল, বাদশীর অনুমতি পাওয়া গেছে। নজফ খ! বাদশাহী 
ছেড়ে দক্ষিণী ফৌজে গিয়ে নাম লেখালেন। মারাঠারা আবার গঙ্গা 
পেরিয়ে রোহিলখপ্ডে প্রবেশ করল । 

শ্রজাউদ্বৌোলাও কিছু কম যান না। রোহিলাদের সঙ্গে একট। 
পাকাপাকি বন্দোবস্ত হওয়ার পর থেকেই তিনি কোলকাতীয় চিঠির 
পর চিঠি ছেড়ে যাচ্ছিলেন । হেস্টিংস গোড়ায় উজির-সাহেবের কথায় 
তেমন কাশ দেন নি। ডিরেকৃ্টররা বিশেষ করে বলে দিয়েছিলেন, 
দিশি রাষগুলোর বিবাদ-বিসম্বাদে হেস্টিংস যেন কোম্পানীকে টেনে 

নিয়ে গিয়ে না টৌকান। তাই বিহারের বাইরে ইংরেজ ফৌজ 
পাঠাতে হেস্টিংস খুবই ইতস্তত করছিলেন। বেশ বুঝছিলেন সেটা 
করলে বাড়াবাড়িই হয়ে যাবে। কিন্তু ইতিহাসের অমৌঘ বিধান কে 
কবে এড়াতে পেরেছে। 

অযোধ্যার নবাব অতিশয় চতুর ব্যক্তি। কথার ফাদ পেতে 
লোক বশ করবার ক্ষমতাও ছিল তার অদ্ভুত। তিনি এমনিভাবে 
ঘটনাগুলোকে সাজিয়ে কোলকাতায় বর্ণনা করে পাঠাতে লাগলেন যে, 
কাউনসিলের সবাইকারই মনে হতে লাগল যে, মারাঠারা বুঝি 
নবাবের রাজত্ব নিল বলে, রোহিলারাও নাকি তাদের সঙ্গে যোগ 
দিয়েছে। বাংলা-বিহার-উড়িষ্বাও তাদের কবলে যেতে আর বিলম্ব নেই। 
এমন অবস্থায় আর গড়িমসি করাটা মহা অপরাধে দাড়িয়ে যাবে" 
হেস্টিংস ইংরেজ ফৌজকে সুজাউদ্বৌলার সাহায্যে এগিয়ে যেতে 
অর্ডার দিলেন। নিজের সতাকার অনিচ্ছা সত্বেও তিনি এ মারাঠী- 
রোহিলা স্থজাউদ্দৌলা হ্যাঙ্গামে জড়িয়ে পড়লেন । 

স্থজাউদ্দৌলার সঙ্গে ইরেজ ফৌজ আসছে শুনেই মারাঠাদেরও 
লড়াইয়ের ইচ্ছায় অনেকটা টান্‌ পড়ে গেল। তখন মতলব হল নিরীহ 
প্রজাদের সর্বস্ব লুঠ করে নিয়ে সরে পড়া। তবু লড়াই একটা 
বেধে গেল। মুশকিল এই যে, লড়াই একবার বেধে গেলে সেটা 
নিজের বেগেই অনেক দূর এগিয়ে চলে যায়। তখন পরের দেওয়া 
কোনো নিষেধই আর কাজে লাগে না, তখন একমাত্র নীতি হয় 
ক্ষেত্রকর্স বিধীয়তে_ অর্থাৎ অবস্থা বুঝে ব্যবস্থা । ইংরেজরাও কোনো 
মানা ন! মেনে মারাঠাদের তাড়া করে গেলেন । কিন্তু কিছুতেই আর 
তাদের নাগাল পান না। তারা আজ এখানে কাল ওখানে, পরশু 
আর-একখানে | কেউ-ই কোনোখানে ছু-দণ্ড স্থির হয়ে বসতে পারে 
না; অনবরতই চক্কির মতো ঘুরপাক খেতে থাকে । ইংরেজরা দূর 

থেকেই তোপ দাগতে থাকেন। কিন্ত তাদের ছ-সেরী গোলাগুলোর 
দাপট বড়ো কম নয়। রোহিল! সর্দার হাফিজ রইমত খা এতক্ষণ 
সথজাউদ্দৌলার পক্ষে যোগ দেন নি; দূরে বসেই পরখ করছিলেন 
কোন্‌ পক্ষ জেতে হারে । এইবার তিনি ইংরেজদের ক্যাম্পে গিযে 
ঢুকলেন । 

কিন্তু ততক্ষণ মারাঠা জেনারেল বিশীজী কৃষ্ণন ঠিক করেই 
ফেলেছেন, তিনি দলবল নিয়ে দক্ষিণেই ফিরে যাবেন । তার এ 
সন্ল্প কেন যে, তার কারণ সঠিক বলা শক্ত। ছোটাছুটির দরুন 
হয়রানি হয়ে, শা ছে[টোখাটো। একটী। সেনাদল নিয়ে-_ ইংরেজদের 
বিরুদ্ধে লাগতে যাওয়া বিপজ্জনক মনে করে, না দক্ষিণ থেকে থে 
খবর এসেছে যে সেখানকার পলিটিক্স পাাচালে। হয়ে উঠছে সেই 
জন্যে? যাই ভোক, তিনি ইংরেজদের সঙ্গে ঝগড়া পাকানোর সব 
দোষটাই তুকোজী হোল্কারের উপর চাপিয়ে দিয়ে নিজে 
স্জাউদ্বৌলার কাছে শান্তির প্রস্তাব করে পাঞালেন। 

দখতে দেখতে সব মিটমাট হয়ে গেল। মাঁরাঠারা দেশে ফিরে 
চলল। তার পর আর কোনে দিন তারা রোহিলখণ্ডে এসে ঢোকে নি: 
আর কোরা এলাহাবাদও তাদের হস্তগত হয় নি। 

মারাঠা আক্রমণের বিপদ রইল না বটে কিন্তু রোহিলারা অস্থা 
বিপদে পড়লেন। স্থজাউদ্দৌলার সঙ্গে তাদের কড়ার ছিল, যে করেই 
হোক মারাঠারা বিদায় হলে, স্ুজাউদ্দৌলা রোহিলাদের কাছে 
চল্লিশ লক্ষ টাকা পাবেন। মারাঠারা প্রস্থান করতেই স্বজা সেই টাকা! 
চেয়ে বসলেন। টাকাটা দিয়ে দেবার অবস্থা রোহিলাদের কোনে! 
কালেই ছিল না। যাতে না দিতে হয় সেজন্ তারা নানা রকম ওজর 
আপত্তি তুললেন। বলা হল স্বুজাউদ্দৌলার সঙ্গে মারাঠাদের কোনো 
যদ্ধই হয় নি। অবস্থা খারাপ দেখে তারা নিজেরাই ফিরে গিয়েছে! 
কাজেই টাকা দেবার কোনো কথাই 'গঠে না। তাছাড়া রোহিলারা 
প্রন্ন তুললেন, কে বলেছে মারাঠা আক্রমণের ভয় আর নেই? ওরা 
তা বছর বছর আসে। কিছুদিন চুপ করে থাকার পর তারা হয়তো! 
মাগামী বছর রোহিলখণ্ডে দেখা দেবে। মুজউদ্বৌলার জবাব হল, 
শর্তে একরম কথা ছিল না ঘে মারাঠাদের মেরে তাড়াতে হবে। 
কাজেই প্রাপ্য টাকা না দেবার সঙ্গত কারণ নেই। স্ুজাউদ্বৌল। 
আবশ্য রোহিলাদের জবাবে খুসী হন নি। কিন্ত আসল বিপদ কোথায় 
রোহিলারা তখন সে কথা বুঝতে পারেন নি। কিছুদিন পুর্বে 
অগাস্ট-সেপ্টেম্বর মাসে (১৭৭৩ সাল) ওয়ারেন হেস্টিংস 
ম্বজাউদ্দৌলার সঙ্গে কাণীতে একটি গোপন চুক্তি করেছিলেন। একে 
বলা হয় বারাণসীর চুক্তি। এর একটি শর্ত ছিল যে কথার খেলাপ 
করলে, অর্থাৎ মারাঠার! চলে গেলে যদি রোহিলারা স্থজাউদ্দৌলাকে 
তার প্রাপ্য টাকা না দেন, তাহলে সুজা রোহিলখণ্ড ইংরাজদের 
সাহায্যে অধিকার করে নেবেন। সুজা ইংরাজ সৈশ্তদের সমস্ত খরচ 

এবং কোম্পানীকে চল্লিশ লক্ষ টাকা দেবেন। রোহিলাদের কাছে টাকা 
যখন পাওয়া গেল না তখন স্ুজাউদ্দৌলার এই চ্রক্তির কথা মনে 
হল। ছু-পক্ষই প্রথমে অনেকটা ইতস্ততঃ করেছিলেন। কোম্পানীর 
পলটনকে যুদ্ধে নামাতে হলে খরচের অঙ্ক অনেক ভারী; তাছাড়া 
চল্লিশ লক্ষ টাকা। হেস্টিংসও বারাণসী চুক্তির পর মনে করেছিলেন 
কাজট। ভাল হয় নি। এনিয়ে কাউনসিলে আলোচনাও হয়েছিল। 
হেস্টিংস প্রথমটা ভেবেছিলেন সুজা শেষ পর্যন্ত হয়তো ইংরেজদের 
সাহায্য চাইবেনই না। অবস্থা দেখে প্রথমে এই কথাই মনে 
হয়েছিল। কিন্তু ফেব্রুয়ারি মাসে স্ুজাউদ্দৌলা শেষ পর্যন্ত কোম্পানীর 
সাহায্য নেওয়াই স্থির করলেন । 

পরের ইতিহাস খুবই সংক্ষিপ্ত । রোহলাদের সবনাশের কাহিনী । 
ইংরেজ সেনাপতি আলেকজাগার চ্যাম্পিয়ন স্ুজাউদ্দৌলার সঙ্গে 
রোহিলখণ্ড আক্রমণ করলেন, রোহিলাদের নেতা হাফিজ রহমত খাঁ 
যুদ্দ করতে করতে প্রাণ দিলেন । রামপুর ও তার চারপাশের জমি 
দেওর| হল রোহিলা রাজ্যের প্রতিষ্ঠাতা আলি মহম্মদের ছেলে 
ফয়জুল্প। খাকে। তিনি হলেন রামপুরের নবাব । রোহিলাদের রাজ্যের 
বাকি অংশ অর্থাৎ প্রায় সবটা, স্ুজাউদ্দৌল! দখল করলেন । 

রোহিলাদের প্রতি হেস্টিসের আচরণ নিয়ে অল্পদিন পরেই 
এখানে এবং বিলাতে কোম্পানীর ডিরেক্টর মহলে হে চে হয়েছিল। 
একটি স্বাধীন রাজ্যকে প্রায় বিনা কারণে সুজাউদ্দৌলার মতে। 
অকর্ণণা শাসকের হাতে তুলে দিয়ে হেস্টিংস কি ভাল কাজ 
করেছেন? হেস্টিংস নিজেও খানিকটা আন্দাজ করতে পেরেছিলেন 
রোহিলাদের ব্যাপার নিয়ে আলোচনা হবে। কিন্তু এর ফল তাল 
নিজের পক্ষে কি রকম মারাত্মক হবে সে কথা জানা তার পক্ষে তখন 
সম্ভব ছিল না। 


জানতে পারলেন কয়েক মাঁস পরে, যখন পার্লামেন্টে রেগুলেটিং 
আযাক্ট পাস হবার ফলে কোম্পানীর রাজ্যের নিয়ম-কানুন বদলে গেল 
এবং হেস্টিংসের নতুন সহকমীরা বিলাত থেকে কলকাতায় এসে 
পৌছলেন! কিন্তু তার আগে কোম্পানীর শাসনের পদ্ধতি কেন 
বদলান হল সে কথা বলা দরকার । 

১৭৫৭ সালে পলাশীর যুদ্ধের পর ক্লাইভ কোম্পানীর শাসনের 
প্রতিষ্ঠা করলেন। পলাশীর পরে বক্সীর। বজ্সারের যুদ্ধে হেরে গিয়ে 
বাংলা-বিহার-উড়িষ্যার নবাব মীরকাশিম দেশ ছেড়ে পালিয়ে গেলেন । 
ক্লাইভ দ্বিতীয় বার গভর্নর হয়ে বাংল! দেশে এলেন। সআট শাহ, 
আলমের হাত থেকে বাংলা-বিহার-উড়িষ্যার দেওয়ানী অর্থাৎ খাজন! 
আদায়ের ক্ষমত। কোম্পানীকে দেওয়া হল । বিলাতে যারা ইস্ট ইণ্ডিয়! 
কোম্পানীতে টাকা লগ্নী করেছিলেন তাদের মনে হল এমন শুভদিন 
আর কখনে। আসে নি। কোম্পানীর একেবারে বাড়বাড়ম্ত আবঙ্থা ৷ 
কিন্তু অবস্থা আসলে সে রকম ছিল না। কয়েক বছরের মধ্যে 
কোম্পানীর রাজ্য অনেক বড় হয়েছে সন্দেহ নেই। কিন্তু খরচও অনেক 
বেড়েছে। ধারা কোম্পানীর ভিতরের অবস্থা জানতেন তার! বুঝতে 
পেরেছিলেন এ অবস্থা চললে কোম্পানীর কারবার গুটিয়ে ফেলতে 
হবে। ১৭৬৭ সালেও কোম্পানী শতকরা সাড়ে বারো হিসাঁবে 

ংশীদারদের “ডিভিডেও্ু, দিচ্ছিলেন বটে, কিন্তু কোম্পানীর সে রকম 
সঙ্গতি ছিল্‌ না। ১৭৭২ সালে কোম্পানীর খণের পরিমাণ ছ-মিলিয়ন 
পাউণ্ডের উপরে গিয়ে দাড়িয়ে ছিল। কয়েক বছর ধরে রাজনৈত্তিক 
পরিবর্তনের ফলে দিল্লির সমাট, বাংলার নবাব এবং আরও অনেককে 
বাধিক বৃত্তি দিতে হত। এই টাকার পরিমাণ অন্তত এক লক্ষ 
পাউণ্ড। কোম্পানীর সেনাদলে ত্রিশ হাজার লোক । তাদের মাইনের 
পরিমাণও কম নয়। প্রীয় ত্রিশ বছর ধরে উত্তর ভারতে এবং দক্ষিণে 

কোম্পানী ফুদ্ধবিগ্রহ চালিয়ে যাচ্ছিলেন। তার খরচ কোম্পানীর 
সবন্বান্ত হবার পক্ষে যথেষ্ট । ১৭৭০ সালের ছুন্ডিক্ষের অর্থাৎ বাঁংল। 
দেশে ছিয়ান্তরের মন্বন্তরের ফলে কোম্পানীর সর্বনাশ হবার উপক্রম 
হল। বঙ্কিনচন্দ্রের “আনন্দমঠের ছুভিক্ষের বর্ণনার সঙ্গে বাঙ্গালী 
পাঠকের পরিচয় আছে। বঙ্কিমচন্দ্র ছুভিক্ষের অবস্থা কল্পনা করে 
বাড়িয়ে বলেন নি; হাণ্টার সাহেবের ইতিহাসের বই থেকে গ্রহণ 
করেছিলেন। এই সব নানা কারণে কোম্পানীর দরজা বন্ধ হবার 
উপক্রম হয়েছিল । 

তাছাড়। শআার-একটি বড় বিপদ ছিল। বিলাতে কেউ কেউ প্রশ্ন 
করতে আরম্ভ করছিলেন কোম্পানীর কি রাজ্যশাসন করার এক্তিয়ার 
আছে? রানী এলিজাবেথ তো কোম্পানীকে শুধু ব্যবসা করবার 
জন্য সনদ দিয়েছিলেন। যাই হোক কোম্পানী ষে রাজ্যের পত্তন 
করেছিল তা ইংরাজ সরকারের হাতে আস্থক। এই সব আলোচনা 
কোম্প।নীর ডিরেক্টরদের পক্ষে অশান্তির কারণ হয়েছিল! এর ফলে 
১৭৬৭ সালে ইংরেজ সরকারের সঙ্গে এই মর্মে একট। রফ। হয়েছিল-_ 
বছরে চার লক্ষ পাউও কোম্পানীর আয় থেকে সরকারকে দেওয়া 
হবে। ভারতবর্ষের কোম্পানীর শাসনের প্রকৃত অবস্থা জানবার জন্য 
পার্লামেন্ট থেকে ছুটি কমিটিও বসানে! হয়েছিল। তাদের রিপোর্ট 
কোম্পানীর রাজত্বের কুশাসনের যে ছবি বের হল তখন কোম্পানীর 
কতৃপক্ষের আশঙ্কা আরও বেড়ে গেল। তারাও কয়েকজন বিশেষজ্ঞকে 
এদেশে পাঠিয়ে শাসনব্যবস্থার উন্নতি করতে চাইলেন। তাদের 
নাম দেওয়া হল 'শ্ুপারভাইজর' | তারা সংখ্যায় ছ-জন হবেন। 
প্রত্োকের মাইনে বছরে দশ হাজার পাউণ্ড। ইংরেজ সরকার এই 
বাবস্থায় রাজী হলেন না। বলা হল, কোম্পানীর টাকার ঘা! টানাটানি 
অবস্থা তাদের পক্ষে এত খরচ করা সম্ভব হবে না। 

১৭৭৩ সালে কোম্পানীর আথিক অবস্থা এমন সঙ্গীন হয়ে দাড়াল 
যে ডিরেক্টররা আবার ইংল্যাণ্ডের প্রধান মন্ত্রীর দ্বারস্থ হলেন! 
পার্লামেন্ট চৌদ্দ লক্ষ পাউণ্ড কোম্পানীকে সাহায্যের জন্য বরাদ্দ 
করলেন। কোম্পানীকে শতকরা চার হিসাবে সুদ দিতে হবে। 
কোম্পানী এ যাত্র। রক্ষা পেল।' লর্ড নর্থ এই সঙ্গে একটি আইন 
পান করে কোম্পানীর শাসন ব্যবস্থাকে অনেকটা বদলে দিলেন। 
এই আইনকে বলা হয় রেগুলেটিং আক্ট। এই আইনের ফলে কয়েকটি 
বড় রকমের পরিব্তন হল! তার মধ্যে কয়েকটির কথা৷ বলছি। পে 
ইস্ট ইপ্ডিয়া কোম্পানীর ডিরেক্টররা বছর বছর নিবাচিত হতেন। 
সে নিয়ম ওঠে গেল, তার বদলে ঠিক হল ডিরেকৃটরা চার বছরের জন্য 
নিবাচিত হবেন। কিন্ত প্রত্যেক বছর তাদের চার ভাগের এক 
ভাগকে চলে যেতে হবে এবং তাদের জায়গায় নতুন লোক আসবেন। 
ধারা আইন পাস করেছিলেন, তাদের এই আশা ছিল যে কোম্পানী 
পুরনো ডিরেকৃটরদের সঙ্গে উৎসাহী কিছু নতুন লোক থাকলে 
কোম্পানীর ভাল হবে। কোম্পানীর রাজন্ব-সংক্রান্ত কাগজপত্র 
ডিরেক্টরদের হাতে পৌঁছবার পনের দিনের মধ্যে ইংরেজ সরকারের 
কাছে পাঠিয়ে দিতে হবে। কোম্পানীর রাজত্ব বাংলা, বোম্বাই, মাদ্রাজ 
এই তিন প্রেসিডেন্সিতে ভাগ । প্রত্যেক প্রেসিডেন্সিতে একজন 
করে গভর্নর ও তাকে সাহায্য করবার জন্ত একটি করে কাউনসিল। 
প্রত্যেক কাউনসিলে আট-দশ জন করে সদস্য । কোম্পানীর কাজে 
তারা প্রেমিডেন্সির নান। জায়গায় থাকতেন । চলাচলের ব্যবস্থা ভাল 
ছিল না। বার সময় তো অস্থুবিধা ছিল। এই সব কারণে 
কাউনসিলের সব সদম্ত যে সব আলোচনায় যোগ দিতেন তা নয়। 
বিশেষ কারণ না থাকলে সব সদস্যদের উপস্থিত থাকবার কথাও ভাব! 
হত না। নিজের এলাকার মধ্যে বাংলা, বোম্বাই, মাদ্রাজ--প্রত্যেক 

প্রেসিডেন্সিরই অবাধ ক্ষমতা । বিলাত থেকে কোম্পানীর ভিরেক্টররা 
হুকুম দিতেন । সেই হুকুম মেনে চলতে হত। রেগুলেটিং আ্যাক্ট পাস 
হবার পর এই ব্যবস্থা বদলে গেল। প্রত্যেক প্রেসিডেন্সিতে একজন 
করে গভর্নর ও তার কাউনপসিল রইল বটে, অদব্তদের সংখ্য। কমে 
গেল। বোম্বাই ও মাদ্রাজ প্রেমিডেন্সির ক্ষমতাও কমে গেল । সর্ব- 
ভারতীয় রাজনৈতিক ব্যাপারে বাংলা দেশের গভর্ণরকে ক্ষমতা দেওয়। 

হল। গভর্নরের নতুন নামকরণ হল গভর্নর জেনারেল। তার 
কাউনসিলের সদস্য চারজন । বাংলা প্রেসিডেনসি শাসনের ভার এবং 
সেনাবাহিনীর ক্ষমতা এই কাউনসিলের হাতে এল । এর! পাঁচ বছরের 
জন্য স্দস্ত থাকবেন। এই সময়ের মধ্যে তাদের সরানো চলবে না। 
তবে কোম্পানীর ডিরেক্টররা কাউকে সরানো দরকার মনে করলে 
রাজার কাছে আবেদন করবেন। গভর্নর জেনারেলের কাউনসিলে 
মতভেদ হলে ভোট নিতে হবে। ছু-পক্ষের ভোট সমান হলে গভর্নর 
জেনারেল বাড়তি ভোট দিতে পারবেন। বোম্বাই ও মাদ্রাজের 
কাউনসিলের এই বাবস্থা । রেগুলেটিং আযাক্টের ফলে বোম্বাই ও মাদ্রাজ 
প্রেসিডেনসির উপর বাংলা প্রেসিডেনসির প্রাধান্ত স্বীকার করে নেওয়! 
হল। যুদ্ধ-বিগ্রহ আরন্ত করার আগে কিংবা সন্ধিপত্র সই করার 
আগে বোম্বাই ও মাদ্রাজ কাউনসিল বাংলা প্রেসিডেনসির কাউনসিলের 
অন্কমোদন নেবেন। 

১৭৭৩ সালে রেগুলেটিং আণাক্ট পারলামেন্টে পাস হল । এর কয়েক 
মাস পরে ক্লাইভ আত্মহত্যা করলেন। রেগুলেটিং আ্যাক্ট্রের কোনও 
কোনও অংশে ক্লাইভের হাত ছিল। নিজের অন্্রতা থেকে ক্লাইভ 
বুঝতে পেরেছিলেন কোম্পানীর রাজত্ব ভাল করে চালাতে গেলে 
গভর্নব জেনারেলকে অনেক বেশী ক্ষমতা দিতে হবে। বাংলার 
গভর্নরের চেয়ে ভারতবূ্ষর গভর্নর জেনারেলের ক্ষমতা অনেক বেশী 

ছিল সন্দেহ নেই। কিন্তু নতুন গভর্নর জেনারেলের কাছে ক্রমশ 
স্পষ্ট হয়ে উঠতে লাগল সে ক্ষমতাও যথেষ্ট নয়। 

নতুন আইনের ফলে যে চারজন সদস্ত মনোনীত হয়েছিলেন, 
তারা হচ্ছেন_-জন ক্লেভারিং মনসন, রিচার্ড বারওয়েল ও ফিলিপ 
ফ্রান্সিস। এদের মধ্যে রিচার্ড বারওয়েল তখন বাংলাদেশে । ইনি 
উইলিয়াম বারওয়েলের ছেলে । উইলিয়াম বাঁরওয়েল নবাব 
আলীবদির সময় কিছুদিন বাংলা দেশের গভর্নর ছিলেন। শোন 
যায়, রিচা” বারওয়েল সাধু-অসাধু উপায়ে অনেক টাক! করেছিলেন। 
রাইটার্স বিল্ডি-এর বাড়িটি এক সময় তাঁর সম্পত্তি ছিল। কর্নেল 
মনসন দশ বছর আগে দক্ষিণ ভারতে কোম্পানীর সেনাবিভাগের 
কর্মচারী ছিলেন । 

জন ক্লেভারি: পুবে কখনও ভারতবষে আসেন নি। ফ্রান্সিসও 
ভাই। জান্সিস সুপ্রিম কাউন্সিলের সদস্ত হয়েছেন এই খবরে তখন 
যথেষ্ট চাঞ্চলোর স্যষ্টি হয়েছিল । ফ্রান্সিস রাছনীতির ক্ষেত্রে অপরিচিত। 
তার স্বরুবিবর জোরও সে রকম ছিল না। হবে কি করে সম্ভব হল? 
এর উত্তরে একটি কথা সাধারণত বল! হয় ! বিশ্বাস করা উচিত কিন। 
জানি না। সে সনয় ই'লাগ্ডতর খবরের কাগজে "জুনিয়াপ নামে 
একজন ছদ্মনামা লেখকের আবির্ভাব হয়েছিল। সে সময় ইংলগ্ডে 
এমন কোনোও বিখ্যাত লোক ছিলেন না যিনি জুনিয়াসের কলমের 
খধোচায় জ্গরিভ ভন নি। “জুনিরাপ কে এখন পধন্ত নিঃসংশয়ে বলা 
সম্ভব নয়। কেউ কেউ জ্রুনিয়াসের লেখা থোকে ধরবার চেষ্টা করেছেন 
লেখকের আস্ল পরিচয় কি এবং নানারকম সিদ্ধান্তে উপস্থিত হয়েছেন। 
এদের মতে তখনকার অন্ততত্রিশ-চল্লিশ জন বিখ্যাত লোককে জুনিয়াস 
বলে সনাক্ত করা যায়__এদের মধ্যে এডমগ্ড বার্ক, লর্ড চ্যাথম, স্যার 
উইলিয়াম জোনস, এমন কি মিসেস মেকলে পধন্ আছেন। কিলিপ 

ফ্রান্সিস কি সত্যই “জুনিয়াস” ? এর সদুত্তর আছে কি নাজাঁনি না। 
তবে শোন! যায় ফিলিপ ফ্রান্সিস সুপ্রীম কাউন্সিলের সদস্ত হয়েছেন 
শুনে রাজা তৃতীয় জর্জ বলেছিলেন, এইবার জুনিয়াসের মুখ বন্ধ হল। 

১৭৭৪ খুস্টাব্ডের ১৯ অক্টোবর সুপ্রীম কাউনসিলের সদস্তর! 
কলকাতা এসে পৌঁছলেন, ক্লেভারিং মনসন ও ফ্রাব্সিস। প্রথম দিন 
থেকেই তিনজন সদস্তের সঙ্গে হেস্টিংসের বিরোধ আরম্ভ হল। 
হেস্টিংসের সঙ্গে দেখা হওয়। মাত্র ফ্রান্সিসের মনে হল ইনি দেখতে 
মেষশাবক, কিন্তু আসলে নেকড়ে বাঘ । আর বারওয়েল ? বারওয়েলের 
মতো মূর্খ ও নিবোধ ব্যক্তি পৃবে কখনও তার চোখে পড়ে নি। কয়েক 
বছর ধরে গভর্নর ও কাউনসিলের সদস্তাদের সঙ্গে বিচিত্র কলহ চলছে 
লাগল । ছু-বছর পরে মনসন মারা গেলেন। তারও এক বছর পরে 
১৭৭৭ সালের অগাস্ট মাসে ক্লেভারিং-এর মৃত্যু হল। ১৭৮০ সালের 
নভেম্বর মাসে ফ্রান্সিস ইংলণ্ডে ফিরে গেলেন । হেস্টিংস খুসী হয়ে 
ইংলপ্ডে তার এক বন্ধুকে চিঠি লিখলেন, এইবার আমার জীবনের এক 
অধায় শেষ হল; নতুন অধ্যায় আরম্ত হচ্ছে। কিন্তু যে অধ্যায় শেষ 
হল তার কলভোগ তখনও বাকী ছিল । ভারতবর্ষ থেকে অবসর নিয়ে 
ফিরে বাবার পর হেস্টিংস সে কথ। বুঝতে পেরেছিলেন । 

এই রচনার নবম অধ্যায় পধন্ত আপনমোহন চট্টোপাধ্যায়ের রচনা । 
দশম অধ্যায়ে রচনার সমান্ধি হবে এ আভাস তিনি দিয়েছিলেন, কিন্তু 
শেষ করে যেছ্ছে পারেননি । দশষ অধ্যায়টি শীগ্রতুলচন্্র গপ্তর লেখা । 


